## Pravilnik o obavljanju inspekcijskog nadzora sigurnosti plovidbe

### NN 127/2005 (26.10.2005.), Pravilnik o obavljanju inspekcijskog nadzora sigurnosti plovidbe

# MINISTARSTVO MORA, TURIZMA, PROMETA I RAZVITKA

**2370**

Na temelju članka 1021. stavak 3. alineja 10.
Pomorskog zakonika (»Narodne novine«, br. 181/04) i članka 51. stavak 1.
alineja 2. Zakona o sigurnosnoj zaštiti trgovačkih brodova i luka otvorenih za
međunarodni promet (»Narodne novine«, br. 48/04) ministar mora, turizma,
prometa i razvitka donosi

## PRAVILNIK

### O OBAVLJANJU INSPEKCIJSKOG NADZORA SIGURNOSTI PLOVIDBE

I. OPĆE ODREDBE

Članak 1.

(1) Ovim Pravilnikom utvrđuje se način i postupci
provođenja inspekcijskog nadzora sigurnosti plovidbe, zaštite morskog okoliša,
životnih i radnih uvjeta članova posade na brodovima, sigurnosne zaštite
brodova i luka; visina i obveze podmirivanja troškova ponovnog inspekcijskog
pregleda, uvjeti koje mora ispunjavati inspektor sigurnosti plovidbe, obrasci i
način izdavanja iskaznica i znački inspektora sigurnosti plovidbe, te
ovlaštenja za obavljanje određenih inspekcijskih poslova.

(2) Ovim Pravilnikom utvrđuje se i provedba
obvezatnih pregleda koji će omogućiti sigurniju plovidbu ro-ro putničkih
brodova i brzih putničkih plovila na redovnim linijama koji uplovljavaju ili
isplovljavaju iz luka u Republici Hrvatskoj.

DEFINICIJE

Članak 2.

Pojedini izrazi u smislu ovog Pravilnika imaju
sljedeća značenja:

1. *domaći
brod* jest brod upisan u upisnik brodova u Republici Hrvatskoj;

2. *strani
brod* jest trgovački brod koji ima stranu državnu pripadnost;

3. *domaća
jahta* jest jahta upisana u upisnik jahti u Republici Hrvatskoj;

4. *strana
jahta* jest plovni objekt za sport i razonodu koji ima stranu državnu
pripadnost i koji se takvim smatra prema propisima države čiju državnu
pripadnost ima;

5. *domaća
brodica* jest brodica upisana u očevidnik brodica u Republici Hrvatskoj;

6. *strana
brodica* jest brodica koja ima stranu državnu pripad­nost;

7. *Ro-ro
putnički brod* jest putnički brod koji ima mogućnost ukrcaja ili iskrcaja
cestovnih ili željezničkih vozila na brod ili s broda i koji prevozi više od 12
putnika;

8. *inspekcijski
poslovi* jesu poslovi obavljanja inspekcijskog nadzora nad provođenjem
odredaba Pomorskog zakonika koje se odnose na sigurnost plovidbe, zaštitu
morskog okoliša, te životne i radne uvjete članova posade na brodovima,
odredaba podzakonskih propisa donesenih temeljem Pomorskog zakonika, odredaba Zakona
o sigurnosnoj zaštiti trgovačkih brodova i luka otvorenih za međunarodni
promet, odredaba Zakona o postupnom isključenju tankera bez dvostruke oplate,
odredaba Tehničkih pravila, te odredaba međunarodnih konvencija;

9. *međunarodne
konvencije* zajedno sa svim protokolima, izmjenama i dopunama su:

– Međunarodna konvencija o teretnim linijama,
1966 (LL 66),

– Međunarodna konvencija o zaštiti ljudskih
života na moru, 1974 (SOLAS 74),

– Međunarodna konvencija o sprečavanju
onečišćenja mora s brodova, 1973. i Protokol 1978. (MARPOL 73/78),

– Međunarodna konvencija o standardima za obuku,
izdavanje svjedodžbi i održavanje straže pomoraca, 1978./1995. (STCW 78),

– Konvencija o međunarodnim pravilima o
izbjegavanju sudara na moru, 1972. (COLREG 72),

– Međunarodna konvencija o baždarenju brodova,
1969. (TONNAGE 69),

– Konvencija o minimalnim standardima na
trgovačkim brodovima, 1976. (ILO No. 147.),

– Međunarodna konvencija o građanskoj
odgovornosti za štetu zbog onečišćenja uljem, 1992. (CLC 92.)

10. *IBC
Kodeks* jest Međunarodni kodeks za gradnju i opremanje brodova za prijevoz
opasnih kemikalija u razlivenom stanju, 1983;

11. *IGC
Kodeks* jest Međunarodni kodeks za gradnju i opremanje brodova za prijevoz
ukapljenih plinova u razlivenom stanju;

12. *IMDG
Kodeks* jest Međunarodni kodeks opasnih tvari;

13. *ISM
Kodeks* jest Međunarodni kodeks upravljanja sigurnošću;

14. *Ministarstvo*
jest ministarstvo nadležno za poslove pomorstva;

15. *Uprava*
jest uprava Ministarstva nadležna za sigurnost plovidbe;

16. *ministar*
jest ministar u ministarstvu nadležnom za poslove pomorstva;

17. *inspektor*
jest inspektor sigurnosti plovidbe i/ili ovlašteni djelatnik Ministarstva ili
lučke kapetanije;

18. *IMO*
jest Međunarodna pomorska organizacija (International Maritime Organization);

19. *Memorandum*
jest Pariški memorandum o suglasnosti o nadzoru države luke;

20. *Redovna
linija* ro-ro putničkih brodova ili brzih putničkih plovila jest višekratna
plovidba tih brodova između dviju ili više luka, ili višekratna plovidba iz i u
istu luku bez među-uplovljavanja, prema:

a) objavljenom redu plovidbe; ili

b) s redovitim ili učestalim uplovljavanjima na
način da predstavljaju prepoznatljiv sustavan niz uplovljavanja

21. *Država
domaćin* jest država u čiju ili iz čije luke ro-ro putnički brod ili brzo
putničko plovilo plovi na redovnoj liniji.

PODRUČJA INSPEKCIJSKOG
NADZORA

Članak 3.

Inspekcijski nadzor obuhvaća sljedeća područja:

– nadzor nad pomorskim objektima (plovni
objekti, plutajući objekti i nepomični odobalni objekti), uključujući nadzor primjene
Zakona kojim se uređuje postupno isključenje tankera bez dvostruke oplate, te
Zakona kojim se uređuje sigurnosna zaštita na brodovima;

– nadzor nad zaštitom mora od onečišćenja s
pomorskih objekata uključujući nadzor nad provedbom odredaba posebnog propisa
kojim se uređuje rukovanje opasnim tvarima u lukama, uvjeti i način pod kojima
će se obavljati prijevoz, ukrcavanje i iskrcavanje opasnih tvari, rasutog i
ostalih tereta u lukama, te način sprečavanja širenja isteklih ulja;

– nadzor nad lukama u odnosu na odredbe Zakona
kojim se uređuje sigurnost plovidbe, te Zakona kojim se uređuje sigurnosna
zaštita u lukama;

– nadzor nad održavanjem i obilježavanjem
plovnih putova u teritorijalnom moru i unutarnjim morskim vodama i objekata za
sigurnost plovidbe na tim putovima,

– nadzor nad obalnim radijskim postajama i
radijskom službom, posebno u odnosu na zahtjeve posebnog propisa kojim se
uređuje prijevoz i rukovanje opasnim tvarima;

– nadzor plovidbe i peljarenja;

– nadzor nad provedbom odredaba posebnog propisa
kojim se uređuje red u lukama i na ostalim dijelovima unutarnjih morskih voda i
teritorijalnog mora Republike Hrvatske;

– nadzor nad prijevozom osoba i stvari u pogledu
zaštite ljudskih života i imovine;

– nadzor nad obavljanjem meteorološke službe na
brodovima koja služi sigurnosti plovidbe;

– nadzor nad uvjetima života i rada pomoraca na
brodovima;

– nadzor nad gradnjom na pomorskom dobru;

– nadzor nad ro-ro putničkim brodovima i brzim putničkim
plovilima na redovnim linijama prema odredbama Zakona kojim se uređuje prijevoz
u linijskom i povremenom obalnom pomorskom prometu.

II. UVJETI KOJE MORA
ISPUNJAVATI INSPEKTOR I OSPOSOBLJAVANJE

Članak 4.

Inspektor sigurnosti plovidbe je:

– viši kontrolor sigurnosti plovidbe stranih
brodova (viši PSC inspektor)

– kontrolor sigurnosti plovidbe stranih brodova
(PSC inspek­tor)

– viši inspektor sigurnosti plovidbe

– inspektor sigurnosti plovidbe

– kontrolor obilježavanja plovnih putova
(inspektor II vrste).

Članak 5.

(1) Za inspektora sigurnosti plovidbe se može
imenovati osoba koja pored općih uvjeta propisanih posebnim zakonom i propisom
kojim se uređuje unutarnji red Ministarstva, ispunjava i posebne uvjete
propisane u članku 6. ovog Pravilnika.

(2) Za inspektora sigurnosti plovidbe kojemu je
u nadležnosti obavljanje inspekcijskih pregleda stranih brodova može biti
imenovana osoba koja ima jednu godinu radnog iskustva u poslovima teh­ničkog
nadzora i statutorne certifikacije u skladu s međunarodnim konvencijama, te je
stekla:

a) svjedodžbu o osposobljenosti za zvanje
zapovjednika broda od 3000 BT ili većeg; ili

b) svjedodžbu o osposobljenosti za zvanje
upravitelja stroja na brodu sa strojem porivne snage od 3000 kW ili jačim; ili

c) diplomu inženjera brodogradnje, inženjera
strojarstva – smjer brodostrojarstva, ili inženjera pomorskog prometa –
nautičkog, brodostrojarskog ili smjera komunikacija i brodske elektronike, i
ima najmanje 5 godina radnog iskustva kao inženjer.

(3) Inspektori navedeni u alinejama a) i b)
stavka 2 ovog članka moraju imati najmanje 5 godina iskustva u službi na brodu
u svojstvu časnika u službi palube ili stroja.

(4) Inspektori iz stavka 2 ovog članka moraju
imati:

– sposobnost usmene i pisane komunikacije s
pomorcima na jeziku kojim se pretežito govori na moru;

– primjereno znanje odredbi međunarodnih
konvencija i bitnih postupaka u nadzoru države zastave.

Članak 6.

Posebni uvjeti koje mora ispunjavati inspektor
sigurnosti plovidbe:

1. Viši kontrolor sigurnosti plovidbe stranih
brodova (viši PSC inspektor):

– stručna sprema VII/1, VSS, pomorske ili
brodograđevne struke;

– svjedodžba o osposobljenosti/diploma prema
odredbi članka 5., stavak 2., alineje a), b) ili c) ovog Pravilnika;

– radno iskustvo za pomorsku struku: 5 godina
iskustva u služ­bi na brodu prema odredbi članka 5., stavak 3. ovog Pravilnika;

– 2 godine radnog staža u zvanju kontrolora
sigurnosti plovidbe stranih brodova (PSC inspektora)

– aktivno znanje engleskog jezika

– položen stručni ispit za inspektora

– poznavanje rada na računalu.

2. Kontrolor sigurnosti plovidbe stranih brodova
(PSC inspektor):

– stručna sprema VII/1, VSS, pomorske ili
brodograđevne struke

– svjedodžba o osposobljenosti/diploma prema
odredbi članka 5., stavak 2., alineje a), b) ili c) ovog Pravilnika;

– radno iskustvo za pomorsku struku: 5 godina
iskustva u služ­bi na brodu prema odredbi članka 5., stavak 3. ovog Pravilnika;

– 2 godine radnog staža u zvanju višeg
inspektora sigurnosti plovidbe

– aktivno znanje engleskog jezika

– položen stručni ispit za inspektora

– poznavanje rada na računalu.

3. Uvjeti za višeg inspektora sigurnosti
plovidbe:

– stručna sprema VII/1, VSS, pomorske,
brodograđevne ili građevinske struke

– svjedodžba o osposobljenosti/diploma: za
pomorsku i brodograđevnu struku prema odredbi članka 5., stavak 2., alineje a),
b) ili c) ovog Pravilnika;

– radno iskustvo za pomorsku struku: 5 godina
iskustva u služ­bi na brodu prema odredbi članka 5., stavak 3. ovog Pravilnika;

– 2 godine radnog staža u zvanju inspektora
sigurnosti plovidbe

– aktivno znanje engleskog jezika

– položen stručni ispit za inspektora

poznavanje rada na računalu.

4. Uvjeti za inspektora sigurnosti plovidbe:

– stručna sprema VII/1, VSS, pomorske,
brodograđevne ili građevinske struke

– svjedodžba o osposobljenosti/diploma: za
pomorsku i brodograđevnu struku prema odredbi članka 5., stavak 2., alineje a),
b) ili c) ovog Pravilnika;

– radno iskustvo za pomorsku struku: 5 godina
iskustva u službi na brodu prema odredbi članka 5., stavak 3. ovog Pravilnika;

– aktivno znanje engleskog jezika

– položen stručni ispit za inspektora

poznavanje rada na računalu.

5. Uvjeti za kontrolora obilježavanja plovnih
putova (inspektor II vrste):

– stručna sprema VI/1, VŠS pomorske struke

– svjedodžba o osposobljenosti prema odredbi
članka 5., stavak 2., alineje a) ili b) ovog Pravilnika;

– 5 godina iskustva u službi na brodu prema
odredbi članka 5., stavak 3. ovog Pravilnika;

– aktivno znanje engleskog jezika

– položen stručni ispit za inspektora II vrste

poznavanje rada na računalu.

Članak 7.

(1) Ministarstvo planira i organizira stručno
osposobljavanje i usavršavanje inspektora, prema utvrđenim programima za
postizanje potrebnih kompetencija.

(2) Ministarstvo vodi podatke o provedenom
stručnom osposobljavanju i usavršavanju inspektora.

Članak 8.

(1) Program osposobljavanja inspektora
sigurnosti plovidbe pomorske i brodograđevne struke sastoji se od sljedećih
vidova osposobljavanja:

1. sudjelovanje na seminarima za PSC inspektore
Pariškog memoranduma (redovni, specijalizirani, stručni);

2. sudjelovanje na seminarima za inspektore
sigurnosti plovid­be u organizaciji Ministarstva;

3. savladavanje programa osposobljavanja prema
modulima u odnosu na pojedine međunarodne konvencije;

4. sudjelovanje u programu osposobljavanja za
tehnički nadzor države zastave koji se provodi u suradnji s priznatom
organizacijom i klasifikacijskim društvima;

5. sudjelovanje u programu razmjene inspektora u
okviru Memoranduma;

6. osposobljavanje prema pojedinim programima
izobrazbe utvrđenim posebnim propisom kojim se uređuju zvanja i svjedodžbe o
osposobljenosti pomoraca.

(2) Inspektor iz stavka 1. ovog članka ima pravo
na praktično usavršavanje ukrcanjem na brod, u trajanju od najviše četiri
mjeseca u razdoblju od dvadeset i četiri mjeseca. Za vrijeme praktičnog
usavršavanja službenik ima pravo na neplaćeni dopust sukladno pozitivnim
propisima.

(3) Program osposobljavanja inspektora
sigurnosti plovidbe građevinske struke sastoji se od sljedećih vidova
osposobljavanja:

1. sudjelovanje na seminarima za inspektore
sigurnosti plovidbe u organizaciji Ministarstva;

2. savladavanje programa osposobljavanja prema
modulima u odnosu na pojedine međunarodne konvencije.

(4) Inspektorima će se omogućiti i sudjelovanje
na ostalim stručnim skupovima, seminarima, konferencijama i sl., u okviru
raspoloživih sredstava, sa ciljem trajnog stručnog usavršavanja.

(5) O provedenom osposobljavanju i usavršavanju,
osim osposobljavanja iz stavka 1. alineja 2. i iz stavka 3. alineja 1. ovog
članka, inspektor je obvezan dostaviti Ministarstvu Izvješće sa stručnog
osposobljavanja na obrascu utvrđenom postupcima sustava uprav­ljanja
kvalitetom.

III. OBRAZAC I NAČIN
IZDAVANJA ISKAZNICE I ZNAČKE INSPEKTORA I OVLAŠTENJA ZA OBAVLJANJE ODREĐENIH
INSPEKCIJSKIH POSLOVA

Članak 9.

(1) Inspektorima i stručnim djelatnicima
Ministarstva i lučkih kapetanija ovlaštenim za obavljanje inspekcijskih poslova
izdaju se iskaznice inspektora, odnosno ovlaštenja za obavljanje određenih
inspekcijskih poslova, i značka.

(2) Iskaznice i ovlaštenja se izdaju na
hrvatskom i engleskom jeziku.

(3) Obvezni sadržaj službenih iskaznica i
ovlaštenja, te oblik i izgled značke opisani su u Dodatku I. koji je sastavni
dio ovog Pravilnika.

(4) Obrazac službene iskaznice (u daljnjem
tekstu iskaznica) izrađuje se na PVC poliranim laminiranim karticama, veličine
85x54 mm.

(5) Značka se izrađuje od metala, promjera 60
mm.

(6) Povez se izrađuje od kože veličine 105 x 70
mm.

Članak 10.

(1) Inspektor, odnosno ovlašteni djelatnik, po
prestanku ovlaštenja dužan je odmah, a najkasnije u roku tri dana od dana
prestanka ovlaštenja, vratiti iskaznicu i značku Ministarstvu.

(2) U slučaju iz stavka 1. ovoga članka,
Ministarstvo je dužno poništiti iskaznicu i razdužiti značku.

(3) Ako inspektor ili ovlašteni djelatnik izgube
iskaznicu, odnosno ovlaštenje, ili značku ili na drugi način ostanu bez
iskaznice, ovlaštenja ili značke, dužni su o tom odmah, a najkasnije u roku tri
dana od dana nestanka iskaznice, ovlaštenja ili značke pismeno obavijestiti
Ministarstvo.

Članak 11.

Radi osiguranja slobodnog kretanja inspektora,
odnosno ovlaštenih djelatnika na području luka otvorenih za međunarodni promet
na području Republike Hrvatske, inspektoru, odnosno ovlaštenom djelatniku
izdaje se iskaznica za kretanje na području luke otvorene za međunarodni
promet, sukladno posebnim propisima.

Članak 12.

Iskaznicu inspektora i ovlaštenje za obavljanje
određenih inspek­cijskih poslova izdaje Ministarstvo, a potpisuje ovlaštena
osoba.

Članak 13.

(1) Ministarstvo vodi očevidnik izdanih i
vraćenih iskaznica, ovlaštenja i znački.

(2) Iskaznice i ovlaštenja izdana prema
dosadašnjim propisima, zamijenit će se istima u skladu s odredbama ovog
Pravilnika.

IV. ORGANIZACIJA RADA
INSPEKCIJSKE SLUŽBE

PLANIRANJE INSPEKCIJSKIH
POSLOVA I PRIPREMA INSPEKTORA ZA INSPEKCIJSKI PREGLED

Članak 14.

(1) S ciljem osiguravanja sveobuhvatnog nadzora u
područjima nadzora iz članka 3. ovog Pravilnika Ministarstvo i lučke kapetanije
izrađuju planove rada definirane posebnim postupcima Ministarstva.

(2) O ostvarenju planiranih nadzora Ministarstvo
i lučke kapetanije sastavljaju izvješća definirana posebnim postupcima
Ministarstva.

(3) Planovi se sastavljaju vodeći računa o
sljedećim kriterijima u obavljanju inspekcijskih poslova:

1) najmanje jednom u godini pregledati:

– sve domaće putničke brodove;

– sve domaće tankere;

– sve luke;

– sve objekte sigurnosti plovidbe;

– plovne putove.

2) najmanje jednom u dvije godine pregledati:

– sve domaće teretne i ribarske brodove u
nacionalnoj plovidbi;

– sve plutajuće objekte, tehničke plovne objekte
i nepomične odobalne objekte;

3) najmanje jednom u tri godine pregledati:

– ostale domaće brodove u međunarodnoj plovidbi;

– sve domaće jahte za gospodarsku djelatnost.

Članak 15.

(1) Inspektor je dužan prilikom pripreme za
obavljanje inspekcijskog pregleda upoznati se sa svim dostupnim podacima o objektu
koji je predmet nadzora, primjenjivim odredbama zakona i međunarodnih
konvencija, kao i rezultatima prethodno obavljenih inspekcijskih pregleda.

(2) Inspektor je dužan kao minimum obaviti uvid
u podatke iz stavka 1. ovog članka dostupne kroz odgovarajuće baze podataka
koje vodi Ministarstvo.

(3) U slučaju inspekcijskog nadzora nad stranim
brodom inspek­tor je dužan pored uvida u baze podataka iz stavka 2. ovog
članka, obaviti uvid i u informacijski sustav Pariškog memoranduma Sirenac,
informacijski sustav Europske komisije Equasis, te provesti i druge pripreme
sukladno postupcima u okviru Pariškog memoranduma.

(4) Obvezni inspekcijski pregled brodova
propisan odredbama Memoranduma (brodovi iz članka 49. stavak 2. i članka 51.
ovog Pravilnika), te ponovni inspekcijski pregled broda nakon izricanja mjere
zabrane isplovljenja, inspektor će obaviti i izvan redovnog radnog vremena.

Članak 16.

(1) Ako je za obavljanje određenog inspekcijskog
posla ili drugog tehničkog posla u svezi s inspekcijom potrebna posebna struč­nost
ili specifična znanja, inspektor može prije donošenja odluke zatražiti nalaz
ili mišljenje odgovarajućeg stručnjaka.

(2) Pregled stranog broda obavljaju samo
inspektori koji ispunjavaju mjerila određena u članku 5. stavak 2. ovog
Pravilnika.

(3) Inspektori koji obavljaju pregled i osobe
čiji je nalaz ili mišljenje zatraženo, ne smiju imati nikakvog poslovnog
interesa u svezi broda, kompanije, luke ili drugog objekta koji je predmet
inspekcijskog nadzora, te ne smiju biti zaposlenici niti obavljati posao u ime
nevladinih organizacija koje izdaju statutorne i klasifikacijske svjedodžbe ili
koje obavljaju preglede potrebne za izdavanje tih svjedodžbi.

(4) Kada to okolnosti slučaja zahtijevaju,
inspektor će zatražiti zajednički inspekcijski nadzor nadležnih inspekcija
(npr. inspekcija rada, farmaceutska inspekcija, sanitarna inspekcija,
građevinska inspekcija i dr.).

(5) Inspektor će zatražiti zajednički
inspekcijski nadzor iz stavka 4 ovog članka poglavito u obavljanju inspekcije
životnih i radnih uvjeta na domaćim brodovima.

IZVJEŠĆIVANJE

Članak 17.

(1) Dnevno izvješće o stanju sigurnosti plovidbe
sastoji se od prvog i drugog dijela.

(2) Prvi dio dnevnog izvješća sadrži podatke o brodovima
u lukama na području lučke kapetanije, meteorološko izvješće, izvješće o stanju
objekata sigurnosti plovidbe, izvješće o radu sustava veza, izvješće o
odvijanju linijskog putničkog prometa, te izvanrednim događajima.

(3) Prvi dio izvješća podnosi načelnik Odjela za
nadzor pomorske plovidbe, traganje i spašavanje, odnosno osoba koja ga
zamjenjuje, temeljem izvješća kapetana ispostava na području lučke kapetanije.

(4) Drugi dio izvješća sadrži podatke o stranim
brodovima raspoloživim za pregled prema Pariškom memorandumu o nadzoru država
luka, podatke o pregledanim stranim brodovima, podatke o brodovima s lista
posebnog nadzora, podatke o pregledanim brodovima s lista posebnog nadzora, te
podatke o ostalim pregledanim domaćim brodovima.

(5) Drugi dio izvješća podnosi načelnik Odjela
za inspekcijske poslove, odnosno osoba koja ga zamjenjuje.

(6) Obrasci izvješća propisani su u okviru
sustava upravljanja kvalitetom.

Članak 18.

(1) Podnositelj izvješća odgovoran je za njegov
sadržaj.

(2) Kapetani ispostava izvješćuju načelnika
Odjela za nadzor plovidbe, traganje i spašavanje lučke kapetanije, ili osobu
koja ga zamjenjuje, o podacima sadržanim u prvom dijelu izvješća. Načelnik
Odjela za nadzor plovidbe, traganje i spašavanje lučke kapetanije ili osoba koja
ga zamjenjuje, dostavlja prvi dio izvješća načelniku Odjela za inspekcijske
poslove lučke kapetanije. Načelnik Odjela za inspekcijske poslove lučke
kapetanije, ili osoba koja ga zamjenjuje, sastavlja drugi dio izvješća i
podnosi izvješće lučkom kapetanu i Upravi. Izvješće se dostavlja elektronskom
poštom ili telefaksom.

(3) Dnevno izvješće (prvi i drugi dio) dostavlja
se Upravi svakim danom do 9.00 sati. Drugi dio izvješća ne dostavlja se u
neradne dane. U slučaju izvanrednih događaja tijekom neradnih dana obveza je
djelatnika koji ima saznanja o izvanrednom događaju da telefonom izvijesti
dežurnog djelatnika Uprave i lučke kapetanije.

(4) Dnevno izvješće odnosne lučke kapetanije
mora biti izvješeno na oglasnoj ploči lučke kapetanije.

Članak 19.

(1) Načelnik Odjela za inspekcijske poslove
lučke kapetanije sačinjava, a lučki kapetan odobrava dnevni raspored obavljanja
inspekcijskih poslova na području lučke kapetanije.

(2) Dnevno izvješće o stanju sigurnosti
plovidbe, tromjesečni plan nadzora lučke kapetanije, kao i rezultati prethodnih
nadzora predstavljaju osnovu za utvrđivanje dnevnog rasporeda obavljanja
inspekcijskih poslova.

(3) Temeljem dnevnog rasporeda lučki kapetan
odobrava korištenje plovila i vozila za obavljanje inspekcijskih poslova
sigurnosti plovidbe.

(4) Obrazac dnevnog rasporeda propisan je u
okviru sustava upravljanja kvalitetom.

(5) Dnevni raspored dostavlja se Upravi
elektroničkom poštom ili telefaksom.

(6) Pored poslova prema dnevnom rasporedu
inspektori i ovlašteni djelatnici obavljaju i druge redovne poslove nadzora
sigurnosti plovidbe.

(7) Nadzor nad pomorskim dobrom obavlja se
sukladno planu nadzora, te prema prijavama i dojavama.

Članak 20.

(1) Inspektori i ovlašteni djelatnici po
obavljenim inspekcijskim poslovima sukladno ovom Pravilniku upoznaju načelnika
Odjela za inspekcijske poslove s rezultatima nadzora i poduzetim mjerama.

(2) Ukoliko je prilikom inspekcijskog nadzora
izrečena mjera zabrane isplovljenja, zabrane rada ili zabrane uporabe, inspektor
će primjerak rješenja, odnosno u slučaju stranog broda primjerak obavijesti za
zapovjednika o izricanju mjere zabrane isplovljenja, dostaviti u Odjel za
nadzor plovidbe, traganje i spašavanje lučke kapetanije.

Članak 21.

Inspektor je dužan podatke o obavljenom
inspekcijskom pregledu bez odlaganja unijeti u odgovarajuću bazu podataka koju
vodi Ministarstvo, a u slučaju inspekcijskog pregleda stranog broda i u
informacijski sustav SirenaC, na način kako je to utvrđeno Memorandumom.

V. PRAVA I OBVEZE
INSPEKTORA

Članak 22.

(1) Prilikom provođenja inspekcijskog nadzora,
inspektor ima pravo, u skladu sa zakonom i drugim propisima, pregledati
poslovne prostorije, poslovne spise, zgrade, predmete, robu i druge stvari kod
nadziranih fizičkih ili pravnih osoba, vodeći pritom računa da se ne ugrozi
zakonom ili drugim propisom utvrđena tajna.

(2) Inspektor ima pravo saslušati pojedine osobe
u upravnom postupku, pregledati isprave na temelju kojih se može utvrditi
identitet osoba i obavljati druge radnje u skladu sa svrhom inspekcijskog
nadzora.

(3) Nadzirane fizičke osobe i odgovorne osobe u
nadziranim pravnim osobama (korisnici luka i pristaništa, organizacije koje
obav­ljaju poslove održavanja i obilježavanja plovnih putova, kompanije,
vlasnici brodova i dr.) ili osobe koje ih zamjenjuju, zapovjednici brodova i
drugih plovila dužni su omogućiti inspektoru nesmetano obavljanje inspekcijskih
poslova, dati mu potrebne i istinite podatke, pružiti mu pomoć u osobama i
tehničkim sredstvima, kada mu je ova potrebna za izvršenje određenog
inspekcijskog posla.

Članak 23.

Ako se inspektoru prilikom provođenja
inspekcijskog nadzora pruži fizički otpor, odnosno ako se takav otpor osnovano
očekuje, inspektor može zatražiti pomoć ovlaštenih službenih osoba nadlež­ne
policijske uprave.

U slučaju iz stavka 1. ovog članka inspektor
može privremeno obustaviti inspekcijski pregled dok se ne osiguraju uvjeti za
njegovo nesmetano provođenje, te postupiti prema odredbama članka 38. ovog
Pravilnika.

Članak 24.

Inspektor može prije obavljanja inspekcijskog
nadzora obavijestiti pravne ili fizičke osobe čije objekte namjerava nadzirati,
zapovjednike brodova i plovila i odgovorne osobe kompanije i drugih
organizacija, kako bi se djelotvornije obavio inspekcijski pregled i osigurala
nazočnost odgovornih osoba, osim ako bi takva obavijest mogla biti štetna za
djelotvorno izvršenje inspekcijskog pregleda.

Članak 25.

Ako inspektor prilikom obavljanja inspekcijskog
nadzora utvrdi da je povrijeđen zakon ili drugi propis, čije je provođenje ovlašten
nadzirati, ima pravo i dužnost:

1. Saslušavati nadzirane osobe, a po potrebi i
svjedoke radi utvrđivanja činjeničnog stanja,

2. Narediti otklanjanje utvrđenih nedostataka,
odnosno nepravilnosti u određenom roku,

3. Podnijeti zahtjev za pokretanje prekršajnog
postupka zbog učinjenog prekršaja,

4. Podnijeti kaznenu prijavu zbog učinjenog
kaznenog djela,

5. Naplatiti globu na mjestu izvršenja prekršaja
kada je za to ovlašten prema posebnim propisima,

6. Donijeti prekršajni nalog zbog učinjenog
prekršaja, ako je utvrđen neposrednim opažanjem inspektora,

7. Predložiti tijelima lokalne i područne
(regionalne) samouprave, trgovačkim društvima i drugim pravnim osobama obustavu
izvršenja propisa i drugih akata koji su u suprotnosti sa zakonima, propisima
donesenim na temelju zakona i drugim pravnim aktima čije provođenje inspektor
nadzire,

8. Ako inspektor prilikom obavljanja nadzora
utvrdi povredu propisa i drugih akata, a za postupanje u svezi s tim povredama je
nadležno neko drugo tijelo, dužan je o tome bez odgađanja obavijestiti nadležno
tijelo.

VI. INSPEKCIJSKI NADZOR
NAD POMORSKIM OBJEKTIMA

Članak 26.

(1) U obavljanju inspekcijskog nadzora nad
pomorskim objektom (plovnim objektom, tehničkim plovnim objektom, plutajućim
objektom i nepomičnim odobalnim objektom) inspektor je dužan uvjeriti se da li
stanje pomorskog objekta, kao i opreme i uređaja, tereta, posade, te životni i
radni uvjeti na pomorskom objektu udovoljavaju standardima glede sigurnosti
plovidbe, zaštite ljudskih života i pomorskog okoliša, te sigurnosne zaštite,
propisanih Pomorskim zakonikom, Zakonom o sigurnosnoj zaštiti trgovačkih
brodova i luka otvorenih za međunarodni promet, odredbama Tehničkih pravila, te
primjenjivih međunarodnih konvencija.

(2) U obavljanju inspekcijskog nadzora inspektor
mora voditi računa da svojim postupcima ne ugrožava sigurno obavljanje
aktivnosti na pomorskom objektu.

Članak 27.

(1) Pored odredbi o postupcima inspekcijskog
nadzora sadržanih u glavama VI-1, VI-2 i VI-3 ovog Pravilnika, domaći i strani
brodovi, brodice i jahte, uključujući ribarske brodove, bit će u lukama
Republike Hrvatske podvrgnuti inspekcijskom nadzoru u odnosu na odredbe
posebnog propisa kojim se uređuje prijavljivanje i prihvat otpada s plovnih
objekata i ostataka tereta.

(2) Ukoliko inspektor utvrdi nedostatke u odnosu
na zahtjeve posebnog propisa iz stavka 1. ovog članka, poduzet će mjere sa
ciljem osiguravanja da brod, brodica ili jahta ne isplovi iz luke dok se ne
iskrca brodski otpad i ostaci tereta.

(3) Ukoliko postoji očiti dokaz da je brod,
brodica ili jahta isplovio/la, a nije udovoljio/la zahtjevima posebnog propisa
iz stavka 1. ovog članka, inspektor će o tome izvijestiti sljedeću luku.

(4) Ako se sljedeća luka iz stavka 3. ovog članka
nalazi u Repub­lici Hrvatskoj, pored plaćanja globe, u toj će se luci obaviti
detaljna provjera radi utvrđivanja svih činjenica u odnosu na udovoljavanje
zahtjevima posebnog propisa iz stavka 1. ovog članka, uključujući točnost
dostavljenih podataka iz prijave brodskog otpada za brodove koji su u obvezi
prijavljivanja.

VI-1 INSPEKCIJSKI NADZOR
NAD DOMAĆIM BRODOM

Članak 28.

Inspekcijskom pregledu u lukama Republike
Hrvatske prije svih podvrgavaju se sljedeći domaći brodovi:

1. brodovi u međunarodnoj plovidbi kojima je u
stranoj luci bilo zabranjeno isplovljenje, a prilikom prvog dolaska u hrvatsku
luku;

2. brodovi koji se nalaze na »crnim« listama
posebnog nadzora brodova, koje vodi Ministarstvo,

3. brodovi kojima su svjedodžbe povučene ili su
postale nevažeće;

4. brodovi kod kojih je prilikom inspekcijskog
pregleda u drugoj luci utvrđen nedostatak, čije je otklanjanje naloženo u
određenom roku, nakon isteka tog roka;

5. brodovi koji su:

– uključeni u sudar, nasukavanje ili drugu
pomorsku nesreću;

– osumnjičeni za navodno kršenje odredbi o
ispuštanju štetnih tvari ili otpadnih voda;

– brodovi koji manevriraju na neuobičajen i
nesiguran način, ili se nije pridržavao shema usmjerene i odijeljene plovidbe
usvojene od strane IMO-a, ili se ne poštuju sigurni postupci i pravila
navigacije;

– vođeni na način koji predstavlja opasnost za
osobe, imovinu ili okoliš.

6. brodovi za koje su nadležne vlasti druge
države prijavile utvrđene nedostatke;

7. brodovi za koje su peljari ili lučke vlasti prijavili
nedostatke koji bi mogli ugroziti sigurnost plovidbe prema odredbama poseb­nih
propisa kojima je uređeno peljarenje, prijavljivanje opasnih tvari i red u
luci;

8. brodovi koji nisu udovoljili zahtjevima u
svezi prijavljivanja opasnih tvari;

9. brodovi koji nisu udovoljili zahtjevima u
svezi prijavljivanja brodskog otpada ili na temelju dostavljenih informacija
postoji drugi razlog za sumnju u udovoljavanje zahtjeva u svezi s predajom
brodskog otpada;

10. brodovi za koje su druge fizičke ili pravne
osobe koje imaju legitimni interes za sigurno vođenje broda, zaštitu ljudskih
života i okoliša, prijavile nedostatak;

11. putnički brodovi, ro-ro putnički brodovi i
brodovi za prijevoz rasutog tereta;

12. brodovi koji bi mogli predstavljati posebnu
opasnost, na primjer tankeri za ulje, brodovi za prijevoz plina i kemikalija,
te brodovi koji prevoze upakirane opasne tvari;

13. brodovi za koje postoji dokaz ili osnovana
sumnja o namjernom ispuštanju ulja ili drugih povreda propisa o sprečavanju
onečišćenja mora u vodama pod jurisdikcijom Republike Hrvatske.

Članak 29.

Ukoliko se inspekcijski pregled provodi u povodu
prijave ili obavijesti zapovjednika, člana posade ili druge osobe ili
organizacije koja ima legalni interes za sigurno vođenje broda, životne uvjete
na brodu, sprečavanje onečišćenja, ili sigurnosnu zaštitu, inspektor je dužan
osigurati da identitet osobe koja je podnijela prijavu ili obavijest ne bude
otkriven.

*Vrste inspekcijskog pregleda*

Članak 30.

Inspekcijski pregled domaćeg broda može biti
osnovni, detaljni i prošireni.

*Osnovni pregled*

Članak 31.

(1) Osnovni pregled domaćeg broda obuhvaća
poglavito:

a) provjeru, u primjerenom opsegu, isprava i
knjiga navedenih u Dodatku II. koji je sastavni dio ovoga Pravilnika,

b) pregled općeg stanja broda, opreme, uređaja,
tereta i posade, te životnih i radnih uvjeta na brodu.

(2) Sve isprave, osim Potvrde o usklađenosti
(ISM), moraju biti u izvorniku.

(3) Tijekom pregleda domaćeg broda inspektor je
dužan obaviti uvid u Upisni list broda zbog točnog upisa podataka o brodu u
zapisnik.

(4) Inspektor može provjeriti i druge isprave,
zapise i knjige broda i posade.

Članak 32.

(1) Ukoliko postoji očiti razlog za vjerovanje
da je zapovjednik ili član posade pod utjecajem alkohola, droga ili
psiho-aktivnih lijekova, inspektor će ga podvrgnuti ispitivanju s pomoću
odgovarajućih sredstava i uređaja ili ga uputiti na stručni pregled radi
provjere ima li alkohola u organizmu ili pokazuje li znake alkoholne
poremećenosti odnosno nalazi li se pod utjecajem droga ili psiho-aktivnih
lijekova.

(2) Zapovjednik ili član posade dužan se
podvrgnuti ispitivanju odnosno stručnom pregledu na koji je upućen.

(3) Ako se ispitivanjem ili stručnim pregledom utvrdi
da je osoba iz stavka 2. ovoga članka pod utjecajem alkohola, droga ili
psiho-aktivnih lijekova, troškove utvrđivanja snosit će odnosna osoba.

Članak 33.

(1) Ako inspektor utvrdi da je član posade pod
utjecajem alkohola, te ima više od 0,5 g/kg alkohola u krvi, ili je pod
utjecajem droga ili psiho-aktivnih lijekova ili je iz drugih razloga nesposoban
za obavljanje poslova u svezi sa sigurnosti plovidbe, naredit će zapovjedniku
broda da ga smijeni s dužnosti.

(2) Ako inspektor utvrdi da je zapovjednik broda
pod utjecajem alkohola, droga ili psiho-aktivnih lijekova ili da je zbog drugih
razloga nesposoban za upravljanje brodom ili ako brod iz razloga navedenih u
stavku 1. ovoga članka nema najmanji broj i sastav članova posade koji su
propisani za njegovu sigurnu plovidbu, zabranit će se brodu plovidba dok ne
prestanu razlozi radi kojih je zabrana izdana.

Detaljni pregled

Članak 34.

(1) Ukoliko se inspektor prilikom obavljanja
osnovnog pregleda uvjeri da je opće stanje broda takvo da postoji očiti razlog
za vjerovanje da brod, oprema, uređaji, teret, posada, te životni i radni
uvjeti na brodu ne odgovaraju uvjetima sigurnosti, pristupit će detaljnom
pregledu.

(2) Očiti razlozi postoje kad se inspektor,
sukladno svojoj profesionalnoj prosudbi uvjeri, da postoje činjenice koje
upozoravaju na potrebu provođenja detaljnog pregleda broda, opreme, uređaja ili
posade.

(3) Primjeri očitih razloga navedeni su u
Dodatku III koji je sastavni dio ovoga Pravilnika.

Članak 35.

(1) Detaljni inspekcijski pregled domaćeg broda
obuhvaća poglavito pregled konstrukcije broda, prostora strojarnice, uvjeta
dodijeljenih teretnih linija, sredstava za spašavanje, sigurnosti radio­uređaja,
opreme za navigaciju, opreme za zaštitu od požara, uvjež­banost posade za
izvanredne situacije, te pregled životnih i radnih uvjeta na brodu.

(2) Prilikom obavljanja detaljnog inspekcijskog
pregleda inspek­tor će naročito voditi računa o onom području koje je
predstavljalo očit razlog za provođenje detaljne inspekcije.

(3) Podsjetnik za obavljanje detaljnog pregleda
naveden je u Dodatku IV. koji je sastavni dio ovoga Pravilnika.

*Prošireni inspekcijski pregled*

Članak 36.

(1) Kada postoje očiti razlozi za obavljanje
detaljnog pregleda kategorija domaćih brodova navedenih u Dodatku V., koji je
sastav­ni dio ovog Pravilnika, inspektor će obaviti prošireni inspekcijski
pregled.

(2) Prošireni inspekcijski pregled se obavlja
sukladno Dodatku VI. koji je sastavni dio ovoga Pravilnika.

Članak 37.

Domaći brodovi iz članka 36. ovoga Pravilnika
podliježu proširenom inspekcijskom pregledu najmanje jednom godišnje u bilo
kojoj domaćoj luci.

*Privremena obustava inspekcijskog pregleda*

Članak 38.

(1) U iznimnim situacijama, kada inspektor prilikom
inspekcijskog pregleda utvrdi da brod očito ne udovoljava uvjetima sigurnosti,
jer je utvrđen veći broj bitnih nedostataka, može se privremeno obustaviti
inspekcijski pregled dok odgovorna strana ne poduzme odgovarajuće korake koji
će se osigurati da brod zadovolji osnovne uvjete u pogledu sigurnosti.

(2) U slučaju iz stavka 1. ovog članka,
inspektor donosi rješenje o zabrani isplovljenja broda.

(3) Istovremeno, u slučaju privremene obustave
inspekcijskog pregleda domaćeg broda inspektor će izvijestiti priznatu
organizaciju, koja će na poziv kompanije provesti pregled broda iz svoje
nadležnosti, te o rezultatima pregleda i poduzetim mjerama pisano izvijestiti
inspektora.

(4) Ukoliko poduzete mjere iz stavka 3. ovog
članka u dovoljnoj mjeri osiguravaju zadovoljavanje osnovnih uvjeta sigurnosti
broda, inspektor će nastaviti s privremeno obustavljenim inspekcijskim
pregledom.

Članak 39.

(1) Troškove ponovnog inspekcijskog pregleda
broda kojem je izrečena mjera zabrane isplovljenja zbog ne udovoljavanja
uvjetima sigurnosti plovidbe propisanih Pomorskim zakonikom, te odredbama
međunarodnih konvencija, snosi kompanija.

(2) Mjera zabrane isplovljenja broda neće se
ukinuti dok odgovorna osoba ne podnese dokaz o podmirenju troškova iz stavka 1.
ovog članka.

(3) Mjerila i visina troškova iz stavka 1. ovog
članka utvrđuju se u Dodatku VII. koji je sastavni dio ovog Pravilnika.

(4) Uplaćena sredstva koristit će se za
podmirenje troškova ponovnog inspekcijskog pregleda.

*Zapisnik*

Članak 40.

(1) Nakon obavljenog inspekcijskog pregleda,
inspektor je dužan sastaviti zapisnik o obavljenom inspekcijskom pregledu.

(2) Zapisnik sadrži rezultate inspekcijskog
pregleda, utvrđene nedostatke, te pojedinosti o svakoj poduzetoj mjeri.

(3) Inspektor je dužan sa sadržajem zapisnika
upoznati zapov­jednika broda ili osobu koja ga zamjenjuje, te kompaniju ili
drugu ovlaštenu osobu.

(4) Zapisnik potpisuje zapovjednik broda ili
osoba koja ga zamjenjuje.

(5) Primjerak zapisnika inspektor je dužan
uručiti zapovjedniku broda.

Članak 41.

(1) Kad inspektor zapisnički utvrdi nedostatke,
donosi i rješenje za otklanjanje nedostataka u određenom roku.

(2) Rješenje o otklanjanju nedostataka inspektor
uručuje zapov­jedniku broda, te dostavlja kompaniji, priznatoj organizaciji,
Ministarstvu (upisom u odgovarajuću bazu podataka) i lučkoj kapetaniji luke
upisa.

(3) Na rješenje iz stavka 1. ovog članka
zapovjednik broda, kompanija ili njihov ovlašteni predstavnik imaju pravo žalbe
u roku 15 dana od dana dostave rješenja.

(4) Žalba se putem nadležne inspekcije ulaže
Ministarstvu.

(5) Ukoliko prilikom inspekcijskog nadzora
inspektor utvrdi nedostatke koji su po svojoj prirodi takvi da ne ugrožavaju bitno
sigurnost plovidbe i zaštitu ljudskih života na moru, te pomorskog okoliša ili
se ne mogu u razumnom roku otkloniti u luci pregleda, inspektor može dopustiti
brodu da isplovi s utvrđenim nedostacima, vodeći računa o uvjetima i trajanju
narednog putovanja, uz obavijest lučkoj kapetaniji sljedeće luke uplovljenja,
ako je primjenjivo.

*Zabrana isplovljenja*

Članak 42.

(1) Ukoliko su utvrđeni nedostaci po svojoj
prirodi takvi da očito ugrožavaju sigurnost plovidbe, zdravlje ljudi i pomorski
okoliš, inspektor će donijeti rješenje o zabrani isplovljenja broda ili zaustav­ljanju
radnje u tijeku koje je pronađen nedostatak.

(2) Pri donošenju odluke o zabrani isplovljenja
broda inspektor će naročito voditi računa o mjerilima navedenim u Dodatku
VIII., koji je sastavni dio ovoga Pravilnika.

Članak 43.

(1) Ukoliko se nedostaci koji su doveli do
zabrane isplovljenja broda ne mogu otkloniti u luci gdje je mjera zabrane
izrečena, inspektor će dopustiti brodu da isplovi do najbližeg raspoloživog
brodogradilišta ili druge odgovarajuće luke po izboru kompanije, a uz
suglasnost inspektora, gdje će utvrđeni nedostaci biti otklonjeni.

(2) Prilikom donošenja odluke iz stavka 1. ovog
članka, inspektor će voditi računa da putovanje do brodogradilišta ili druge
odgovarajuće luke ne predstavlja nerazuman rizik za zdravlje i život posade,
rizik za druge brodove ili nerazuman rizik za pomorski okoliš.

Članak 44.

(1) Brod je dužan javiti se u brodogradilište
ili luku u koju je upućen.

(2) Ukoliko se brod ne javi u brodogradilište ili
luku u koju je upućen, brodu će biti zabranjeno isplovljenje u prvoj sljedećoj
hrvatskoj luci.

Članak 45.

(1) U slučaju izricanja mjere zabrane
isplovljenja inspektor će u zapisniku navesti pozivanje na odgovarajući propis
uz svaki nedostatak koji je razlog za izricanje takve mjere.

(2) Kad inspektor donese odluku o zabrani
isplovljenja broda, pored zapisnika, donosi i rješenje.

(3) Rješenje o zabrani isplovljenja broda
inspektor uručuje zapovjedniku broda.

(4) Na rješenje iz stavka 1. ovoga članka vlasnik
broda, kompanija ili njezin ovlašteni predstavnik imaju pravo žalbe u roku od
15 dana.

(5) Žalba se putem nadležne inspekcije ulaže
Ministarstvu.

*Objava informacija o zabrani isplovljenja*

Članak 46.

(1) Ministarstvo će, temeljem izvješća
inspekcije sigurnosti plovidbe lučkih kapetanija i izvješća Pariškog
memoranduma, svaka tri mjeseca objavljivati liste posebnog nadzora.

(2) Liste posebnog nadzora su:

1. Lista brodova u međunarodnoj plovidbi kojima je
dva i više puta u prethodnom razdoblju od 3 godine izrečena mjera zabrane
isplovljenja (Lista A – »crna lista«);

2. Lista brodova u međunarodnoj plovidbi kojima
je jednom u prethodnom razdoblju od 3 godine izrečena mjera zabrane isplov­ljenja
(Lista A1);

3. Lista brodova u domaćoj plovidbi kojima je
dva i više puta u prethodnom razdoblju od 3 godine izrečena mjera zabrane
isplov­ljenja (Lista B – »crna lista«);

4. Lista brodova u domaćoj plovidbi kojima je
jednom u prethodnom razdoblju od 3 godine izrečena mjera zabrane isplovljenja
(Lista B1);

5. Lista zapovjednika čijim je brodovima (veći
od 100 BT) dva i više puta izrečena mjera zabrane isplovljenja u prethodnom
razdob­lju od 2 godine (lista C – »crna lista«); ako u posljednjoj godini brodu
tog zapovjednika nije izrečena mjera zabrane isplovljenja, zapovjednik se briše
sa liste;

6. Lista kompanija kojima je u odnosu na 30 i
više posto od ukupnog broja brodova u floti upisanih u hrvatski upisnik
izrečena mjera zabrane isplovljenja u prethodnom razdoblju od dvije godine.

(3) Brod, zapovjednik, odnosno kompanija, brišu
se iz liste prioritetnog nadzora kada prestanu vrijediti uvjeti navedeni u
opisu pojedine liste u stavku 2. ovog članka.

*Pregled domaćeg broda u stranoj luci*

Članak 47.

(1) Za obavljanje pregleda u stranoj luci
raspoloživi su prije svih sljedeći domaći brodovi u međunarodnoj plovidbi:

a) brod koji nije pregledan u luci u Republici
Hrvatskoj u posljednje 3 godine,

b) brod kojemu je u zadnje tri godine u stranim
lukama dva i više puta izrečena mjera zabrane isplovljenja.

(2) Ministarstvo će, u dogovoru s kompanijom
usuglasiti vrijeme i mjesto pregleda.

(3) Pregled broda u stranoj luci se obavlja u
opsegu detaljnog ili proširenog inspekcijskog pregleda.

(4) O inspekcijskom pregledu u stranoj luci
inspektor sastavlja zapisnik sukladno postupku propisanom u članku 40. ovog
Pravilnika.

(5) Ukoliko se utvrde nedostaci na brodu,
inspektor će donijeti rješenje o otklanjanju nedostataka, te o tome izvijestiti
priznatu organizaciju, a zapovjedniku naložiti otklanjanje nedostataka u
određenom roku.

(6) Ukoliko su nedostaci takve prirode da je
bitno ugrožena sigurnost plovidbe, inspektor će poduzeti mjere radi sprečavanja
isplovljenja broda iz strane luke.

(7) Zapovjednik/kompanija će prije isplovljenja
broda iz strane luke izvijestiti inspektora o svim radnjama poduzetim s ciljem
otklanjanja utvrđenih nedostataka iz stavaka 5. i 6. ovog članka.

(8) Troškove putovanja inspektora snosi
Ministarstvo, osim u slučaju utvrđivanja nedostataka kojima se bitno ugrožava
sigurnost plovidbe, kada troškove putovanja inspektora snosi kompanija.

VI-2 INSPEKCIJSKI NADZOR
NAD STRANIM BRODOM

*Primjena*

Članak 48.

(1) Odredbe ove glave Pravilnika primjenjuju se
na bilo koji strani brod i njegovu posadu:

– koji pristaje u luke Republike Hrvatske ili na
nepomičnim odobalnim objektima ili plutajućim objektima, ili

– sidri pred tim lukama ili nepomičnim odobalnim
objektima ili plutajućim objektima, ili

– neovlašteno sidri na ostalim dijelovima
unutrašnjih morskih voda Republike Hrvatske.

(2) Odredbe ove glave Pravilnika ne primjenjuju
se na ratne i ratne pomoćne brodove.

(3) Za brodove tonaže manje od 500 bruto tona
inspektor će uvažavati one zahtjeve odgovarajućih međunarodnih konvencija koji
se na njih primjenjuju. U dijelu u kojem se odredbe međunarodne konvencije na
njih ne primjenjuju poduzet će one radnje koje budu potrebne radi osiguravanja
da ti brodovi ne predstavljaju očitu opasnost po sigurnost, zdravlje ili
okoliš. U primjeni ovog stavka inspektor će postupati sukladno smjernicama
sadržanim u Dodatku I. Memoranduma.

(4) Kada provodi inspekcijski pregled broda koji
vije zastavu države koja nije stranka međunarodne konvencije, inspektor će
osigurati da postupak prema tim brodovima i njihovoj posadi ne bude povoljniji
u odnosu na brod koji vije zastavu države koja je stranka te konvencije.

(5) U obavljanju inspekcijskog nadzora nad
ribarskim brodovima, drvenim brodovima jednostavne gradnje i javnim brodovima
koji se ne koriste u gospodarske svrhe inspektor će poduzeti one radnje koje
budu potrebne radi osiguravanja da ti brodovi ne predstavljaju očitu opasnost
po sigurnost, zdravlje ili okoliš.

(6) Inspekcijski nadzor nad stranim brodom koji
temeljem odobrenja Ministarstva obavlja prijevoz stvari i putnika iz jedne u
drugu hrvatsku luku (kabotaža), obavlja se prema odredbama ovoga Pravilnika
koje se odnose na pregled domaćeg broda, izuzev odredaba članaka 40. do 45.
ovoga Pravilnika, kad se primjenjuju odgovarajuće odredbe o pregledu stranog
broda.

*Nadzorne obveze*

Članak 49.

(1) Ukupan broj inspekcijskih pregleda stranih
brodova iz stavka 2. i 3. ovoga članka i članka 51. ovog Pravilnika, koje
inspektori obave u toku svake kalendarske godine, mora iznositi najmanje 25% od
prosječnog godišnjeg broja individualnih brodova koji uplove u luke Republike
Hrvatske, izračunato na bazi zadnje tri kalendarske godine za koje postoje
statistički podaci.

(2) Inspektor mora, poštujući odredbe članka 52.
ovoga Pravilnika, obaviti inspekcijski pregled svakog stranog broda, u skladu s
člankom 50. ovoga Pravilnika, za koji nije propisan prošireni pregled, s
faktorom izbora (target factor) većim od 50, prema informacijskom sustavu
SireNaC, pod uvjetom da je prošlo najmanje mjesec dana od zadnjeg inspekcijskog
pregleda izvršenog u luci na području Memoranduma.

(3) Kod izbora drugih stranih brodova za
inspekcijski pregled inspektor mora izabrati brodove po sljedećem prednosnom
redu:

– najprije brodove koji su navedeni u Dijelu I.
Dodatka IX. koji je sastavni dio ovoga Pravilnika, bez obzira na njihov faktor
izbora,

– zatim brodove navedene u Dijelu II. Dodatka
IX. izabrane po padajućem redu, koji ovisi o prioritetu utvrđenom na temelju
vrijednosti faktora izbora, objavljenom u informacijskom sustavu SIReNaC.

(4) Inspektor neće pregledavati strani brod koji
je u prethodnom šestomjesečnom razdoblju pregledan u luci neke od država
članica Memoranduma, osim ako:

– je brod naveden u Dodatku IX. koji je sastavni
dio ovog Pravilnika,

– ima nedostataka iz prošlog inspekcijskog
pregleda, za koje je istekao utvrđeni rok za otklanjanje,

– postoji očiti razlog za obavljanje
inspekcijskog pregleda,

– se na brod odnosi stavak 2. ovoga članka.

(5) Odredbe stavka 4. ne primjenjuju se na kontrolu
radnih postupaka posebno predviđenih u međunarodnim konvencijama.

*Postupak inspekcijskog nadzora*

Članak 50.

(1) Kada obavlja inspekcijski pregled stranog
broda inspektor mora:

a) u primjerenom opsegu provjeriti isprave i knjige
navedene u Dodatku X. koji je sastavni dio ovoga Pravilnika,

b) uvjeriti se u opće stanje broda, uključujući
strojarnicu i nastambe, te higijenske uvjete.

(2) Pored isprava, zapisa i knjiga navedenih u
Dodatku X. ovog Pravilnika inspektor može pregledati i sve druge dokumente koji
se moraju sukladno međunarodnim konvencijama nalaziti na brodu.

(3) Uvijek kada nakon inspekcijskog pregleda iz
stavaka 1. i 2. ovog članka postoje očiti razlozi za vjerovanje da stanje
broda, njegove opreme ili posade ne odgovara zahtjevima primjenjivih
međunarodnih konvencija, inspektor će obaviti detaljni pregled, uključujući
daljnju provjeru usklađenosti sa zahtjevima radnih postupaka na brodu.

(4) Očiti razlozi postoje kada inspektor pronađe
dokaze koji po njegovoj stručnoj prosudbi opravdavaju detaljni pregled broda,
njegove opreme i posade.

(5) Primjeri očitih razloga navedeni su u
Dodatku XI. koji je sastavni dio ovoga Pravilnika.

(6) Način obavljanja detaljnog pregleda naveden
je u Dodatku XII. koji je sastavni dio ovog Pravilnika.

(7) Inspektor će također uzeti u obzir sljedeće
postupke i upute za nadzor brodova:

a) Načela za određivanje najmanjeg broja članova
posade za sigurnu plovidbu (IMO Rezolucija A.890 (21) s dodacima: Sadržaj
Svjedodžbe o najmanjem broju članova posade za sigurnu plovidbu (Dodatak 1) i
Smjernice za primjenu načela o najmanjem broju članova posade za sigurnu
plovidbu (Dodatak 2);

b) Odredbe Međunarodnog kodeksa opasnih tvari
(IMDG);

c) Izdanje Međunarodne organizacije rada (ILO)
»Inspekcijski pregled radnih uvjeta na brodu: Smjernice za postupke«;

d) Dodatak I. Memoranduma, »Postupci nadzora
države luke«.

*Obvezni prošireni inspekcijski pregled određenih brodova*

Članak 51.

(1) Brod iz jedne od kategorija navedenih u Dijelu
A. Dodatka XIII, koji je sastavni dio ovoga Pravilnika, bit će predmetom
obveznog proširenog inspekcijskog pregleda nakon razdoblja od 12 mjeseci od
zadnjeg proširenog inspekcijskog pregleda obavljenog u luci države članice
Memoranduma.

(2) Ako je brod izabran za pregled u skladu s
člankom 49. stavak 3. tada će se obaviti prošireni inspekcijski pregled.
Međutim, u vremenu između dvije proširene inspekcije ti brodovi mogu biti
predmetom inspekcijskog pregleda predviđenog u članku 50. ovoga Pravilnika.

(3) Kompanija ili zapovjednik broda na koga se
odnosi stavak 1. ovoga članka, mora javiti sve podatke navedene u Dijelu B
Dodatka XIII. inspekciji lučke kapetanije u luci Republike Hrvatske u koju brod
uplovljava, po isteku 12 mjeseci od zadnjeg proširenog inspekcijskog pregleda.
Ovi podaci će se dostaviti najmanje tri dana prije predviđenog uplovljenja
broda u luku ili prije isplovljenja iz zadnje luke ako se očekuje da će
putovanje trajati manje od tri dana.

(4) Na brodu koji nije postupio u skladu sa stavkom
3. ovoga članka, inspektor će obaviti prošireni inspekcijski pregled u prvoj
hrvatskoj luci.

(5) Inspektor će, poštujući odredbe članka 52.
ovoga Pravilnika, osigurati da se na brodovima na koje se odnose stavci 3. i 4.
ovog članka izvrši prošireni inspekcijski pregled u prvoj luci u koju uplove
nakon isteka 12 mjeseci od zadnjeg proširenog inspekcijskog pregleda, ako brod
ima faktor izbora jednak ili veći od 7.

(6) Prošireni inspekcijski pregled će se obaviti
u skladu s postupcima navedenim u Dijelu C Dodatka XIII, koji je sastavni dio
ovoga Pravilnika.

*Postupci u nekim slučajevima kada brod nije moguće
pregledati*

Članak 52.

(1) U slučaju kada inspektor iz operativnih
razloga ne može obaviti inspekcijski pregled broda s faktorom izbora većim od
50 iz članka 49. stavka 2. ovoga Pravilnika, ili obvezni prošireni inspekcijski
pregled iz članka 51. stavka 5. ovog Pravilnika, inspektor mora u informacijski
sustav SIReNaC unijeti obavijest da taj pregled nije obavljen.

(2) Ministarstvo će svakih šest mjeseci
obavještavati Europsku komisiju o slučajevima iz stavka 1. ovog članka,
navodeći razloge zbog kojih inspekcijski pregledi nisu bili obavljeni.

(3) Tijekom kalendarske godine, broj neobavljenih
inspekcijskih pregleda ne smije prijeći 5% prosječnog godišnjeg broja
individualnih brodova raspoloživih za inspekcijski pregled na koje se odnosi
stavak 1. ovog članka, koji uplove u luke Republike Hrvatske, a koji su
izračunati na temelju podataka za zadnje tri kalendarske godine, za koje su
raspoloživi statistički podaci.

(4) Brodovi iz stavka 1. ovoga članka koji nisu
bili pregledani u drugoj državi članici Memoranduma, moraju biti pregledani u
luci Republike Hrvatske u skladu s člankom 49. stavak 2. ovoga Pravilnika,
odnosno mora biti obavljen obvezni prošireni inspekcijski pregled u skladu s
člankom 51. stavak 5. ovoga Pravilnika, ovisno o slučaju, ako je luka Republike
Hrvatske prva luka u koju brod uplovi.

*Mjere odbijanja uplovljenja određenih brodova*

Članak 53.

(1) Lučka kapetanija će brodu koji spada u jednu
od kategorija iz Dijela A Dodatka XIV, koji je sastavni dio ovoga Pravilnika,
odbiti uplovljenje u luku Republike Hrvatske, osim primjera navedenih u članku
56. ovoga Pravilnika, ako brod:

– vije zastavu države navedene na crnoj listi
godišnjeg izvješća Memoranduma

i

– izrečena mu je mjera zabrane isplovljenja više
od dva puta u zadnjih 24 mjeseca u lukama država potpisnica Memoranduma

ili

– vije zastavu države navedene na crnoj listi
godišnjeg izvješća Memoranduma kao država »vrlo velikog rizika« ili »velikog
rizika«

i

– izrečena mu je mjera zabrane isplovljenja više
od jednom u zadnjih 36 mjeseci u lukama država potpisnica Memoranduma.

(2) Mjera odbijanja uplovljenja na snazi je odmah
kada brod dobije odobrenje da isplovi iz luke u kojoj mu je bila izrečena mjera
zabrane isplovljenja drugi, odnosno treći put, ovisno o slučaju.

(3) Za provedbu stavka 1. ovog članka inspektor
će primijeniti postupak naveden u Dijelu B Dodatka XIV. ovoga Pravilnika.

*Otklanjanje nedostataka i zabrana isplovljenja*

Članak 54.

(1) Inspektor će se uvjeriti da su svi nedostaci
koji su bili potvrđeni ili utvrđeni inspekcijskim pregledom obavljenim u skladu
sa stavcima 2. i 3. članka 49. i člankom 51. ovoga Pravilnika otklonjeni ili će
biti otklonjeni u skladu s odredbama odnosnih međunarodnih konvencija.

(2) U slučaju nedostataka očito opasnih po
sigurnost, zdravlje ili okoliš, inspektor će izreći mjeru zabrane isplovljenja
ili obustave radnje u tijeku koje su otkriveni nedostaci. Nalog za zabranu
isplovljenja broda ili zaustavljanje radnje neće se povući dok se opasnost ne
otkloni ili dok inspektor ne utvrdi da brod, poštujući sve potrebite uvjete,
može nastaviti putovanje ili da se radnja može nastaviti bez opasnosti za
sigurnost i zdravlje putnika ili posade, ili bez opasnosti za druge brodove,
ili da ne predstavljaju nerazboritu prijetnju povredi morskog okoliša.

(3) Inspektor će sukladno svojoj stručnoj
prosudbi odlučiti da li će brodu zabraniti isplovljenje ili ne, primjenjujući
kriterije iz Dodatka XV. koji je sastavni dio ovoga Pravilnika. U skladu s time
brodu će zabraniti isplovljenje ako nije opremljen s ispravnim zapisivačem
podataka o putovanju (VDR), ako je njegova upotreba obavezna u skladu s Dodatkom
XVI. Ako ovaj nedostatak ne može biti otklonjen u luci u kojoj je zabranjeno
isplovljenje, inspektor može dozvoliti brodu da proslijedi u najbližu
odgovarajuću luku gdje će nedostatak biti odmah otklonjen ili će zahtijevati da
se nedostatak otkloni u roku od najviše 30 dana. U tom slučaju će se
primijeniti postupci iz članka 56. ovoga Pravilnika.

(4) U izvanrednim okolnostima, kada je očito da
je opće stanje broda podstandardno, inspektor može privremeno obustaviti
inspekcijski pregled takvog broda, sve dok odgovorne strane ne poduzmu potrebne
korake i osiguraju da brod ispunjava sve primjenjive zahtjeve iz međunarodnih
konvencija.

(5) Kada je temeljem obavljenih inspekcijskih
pregleda iz članka 49. stavka 2. i 3. i članka 51. ovoga Pravilnika brodu potrebno
zabraniti isplovljenje, inspektor će pisanim putem izravno izvijestiti državu
zastave broda, uz priloženi inspekcijski zapisnik, a ako to nije moguće,
inspektor će izvijestiti najbliže konzularno odnosno diplomatsko predstavništvo
o svim okolnostima koje su bile razlog za zabranu isplovljenja broda. Kada je
potrebno, inspektor će obavijestiti i ovlaštenog inspektora ili priznatu
organizaciju odgovornu za izdavanje svjedodžbi klase ili statutornih svjedodžbi
u ime države zastave.

(6) Pored izvješćivanja propisanih ovim
Pravilnikom, Ministarstvo će osigurati i udovoljavanje dodatnim zahtjevima
međunarodnih konvencija koji se odnose na postupke izvješćivanja u odnosu na
inspekciju države luke.

(7) Kod obavljanja inspekcijskog pregleda
inspektor treba nastojati izbjeći neopravdanu zabranu isplovljenja ili
zadržavanje broda. Ako je brodu neopravdano izdana zabrana isplovljenja ili je
došlo do kašnjenja, vlasnik ili kompanija broda imaju pravo na naknadu štete
ili gubitak koji su pretrpjeli. U svakom slučaju o navodnom neopravdanoj
zabrani isplovljenja ili zakašnjenju obveza dokazivanja ostaje na vlasniku ili
kompaniji broda.

*Postupak u slučaju kada brod nema ISM svjedodžbe*

Članak 55.

(1) Kad se inspekcijskim pregledom utvrdi da
preslik Potvrde o usklađenosti ili Potvrda upravljanja sigurnošću u skladu s
ISM Kodeksom nedostaju na brodu koji je u obvezi udovoljavanja ISM Kodeksu na
dan inspekcijskog pregleda, inspektor će donijeti rješenje o zabrani
isplovljenja.

(2) Kada prilikom inspekcijskog pregleda broda
navedenog u stavku 1. ovog članka nisu utvrđeni drugi nedostaci radi kojih se
izriče mjera zabrane isplovljenja broda inspektor može, radi sprečavanja
zakrčenosti luke, dozvoliti brodu isplovljenje. Inspektor će o svakoj takvoj
odluci izvijestiti sve države članice Memoranduma.

(3) Inspektor će poduzeti mjere kojim će
osigurati da se svim brodovima koji su dobili odobrenje za isplovljenje iz luke
u okolnostima iz stavka 2. ovog članka, odbije uplovljenje u bilo koju luku
države članice Memoranduma, osim u slučajevima navedenim u stavku 6. članka 56.
ovoga Pravilnika, dok vlasnik ili kompanija broda ne pruži dokaze inspektoru
koji je izrekao mjeru zabrane isplovljenja broda, da brod ima valjane
svjedodžbe, izdane u skladu s ISM Kodeksom. Kada su na brodu utvrđeni nedostaci
iz članka 54. stavak 2. ovoga Pravilnika, koje nije moguće otkloniti u luci
obavljanja inspekcijskog pregleda, inspektor će primijeniti odredbe članka 56.
ovoga Pravilnika.

(4) Stranom brodu kojem je zbog razloga navedenog
u stavku 2. ovog članka izrečena mjera odbijanja uplovljenja u luke država
članica Memoranduma, neće biti dozvoljeno uplovljenje u nijednu luku Republike
Hrvatske ukoliko nisu otklonjeni uzroci zbog kojih je mjera odbijanja
uplovljenja izrečena.

*Inspekcijski pregled za praćenje i zabrana isplovljenja
broda*

Članak 56.

(1) Kada nedostake radi kojih je brodu bilo
zabranjeno isplovljenje, u skladu s člankom 54. stavak 2. ovoga Pravilnika nije
moguće otkloniti u luci pregleda, inspektor može dozvoliti brodu da proslijedi
u najbliže odgovarajuće raspoloživo brodogradilište izabrano od strane
zapovjednika i uključenih strana, ali samo ako su ispunjeni uvjeti koje je
odredila nadležna vlast države zastave i s kojima se slaže inspektor. Tim uvjetima
se mora osigurati da brod može isploviti bez opasnosti za sigurnost i zdravlje
posade i putnika, ili opasnosti za druge brodove, te bez ugrožavanja morskog
okoliša.

(2) U slučajevima navedenim u stavku 1. ovoga
članka, inspektor će obavijestiti nadležnu vlast države u kojoj se nalazi
brodogradilište, strane iz članka 54. stavak 5. i prema potrebi sva ostala
tijela o svim uvjetima putovanja.

(3) Obavještavanje strana navedenih u stavku 2.
ovoga članka obavit će se u skladu s postupcima utvrđenim u okviru Memoranduma.

(4) Kada inspekcija lučke kapetanije primi takvu
obavijest, izvijestit će o poduzetim mjerama tijelo koje ju je obavijestilo.

(5) Ministarstvo će poduzeti mjere kako bi
osiguralo da se brodovima navedenim u stavku 1. ovoga članka, koji su isplovili:

– ne pridržavajući se uvjeta koje je odredio
inspektor,

ili

– koji nisu udovoljili primjenjivim zahtjevima
međunarodnih konvencija time što nisu uplovili u dogovoreno brodogradilište,

odbije uplovljenje u bilo koju luku u okviru
Memoranduma, sve dok vlasnik ili kompanija ne dokažu, na način predviđen
Memorandumom, da brod zadovoljava sve primjenjive zahtjeve međunarodnih
konvencija.

(6) U slučajevima nevedenim u prvoj alineji
stavka 5. ovog članka Ministarstvo će bez odgađanja upozoriti nadležne vlasti
svih drugih država članica Memoranduma.

(7) U slučajevima navedenim u drugoj alineji
stavka 5. ovog članka Ministarstvo će, ako se brodogradilište nalazi u
Republici Hrvatskoj, bez odlaganja obavijestiti nadležne vlasti svih drugih
država članica Memoranduma.

(8) Prije primjene mjere odbijanja uplovljenja,
Ministarstvo može zatražiti konzultacije s upravom države zastave broda.

(9) Bez obzira na odredbe stavka 5. ovog članka,
lučka kapetanija može uz konzultacije s Ministarstvom dozvoliti uplovljenje u luke
Republike Hrvatske u slučaju više sile ili izrazitih rizika za sigurnost broda,
ili u svrhu smanjenja ili ograničenja rizika od onečišćenja, ili otklanjanja
nedostataka, pod uvjetom da su vlasnik, kompanija ili zapovjednik primijenili
mjere za siguran ulaz broda u luku, a uz suglasnost lučke kapetanije.

*Suradnja*

Članak 57.

(1) Podaci o brodovima koji uplovljavaju u luke
Republike Hrvatske inspektoru će biti dostupni putem Odjela za nadzor pomorske plovidbe
lučke kapetanije, u suradnji sa svim tijelima nadležnim za praćenje pomorskog
prometa u luci (lučka uprava, peljari i sl.).

(2) Ministarstvo razmjenjuje podatke i surađuje
s odgovarajućim tijelima drugih država članica Memoranduma, Europskom komisijom
i informacijskim sustavom SIReNaC, uspostavljenim u St. Malou, Francuska.

(3) U slučaju obavljanja inspekcijskog pregleda
iz članka 49. stavak 2. i članka 51. ovog Pravilnika inspektori će pregledati
podatke iz javnih i privatnih baza podataka, dostupne putem informacijskog
sustava Equasis.

(4) Podaci iz 2. i 3. stavka ovoga članka
navedeni su u Dodatku 4. Memoranduma, te u članku 64. ovog Pravilnika.

Članak 58.

U slučaju razlika između odredaba ovog
Pravilnika i teksta Memoranduma, primijenit će se odredbe Memoranduma.

Članak 59.

(1) Ukoliko postoji očiti razlog za vjerovanje
da je zapovjednik ili član posade pod utjecajem alkohola, droga ili
psihoaktivnih lijekova, inspektor će ga podvrgnuti ispitivanju s pomoću
odgovarajućih sredstava i uređaja ili ga uputiti na stručni pregled radi
provjere ima li alkohola u organizmu ili pokazuje li znake alkoholne
poremećenosti odnosno nalazi li se pod utjecajem droga ili psihoaktivnih
lijekova.

(2) Zapovjednik ili član posade dužan se
podvrgnuti ispitivanju odnosno stručnom pregledu na koji je upućen.

(3) Ako se ispitivanjem ili stručnim pregledom
utvrdi da je osoba iz stavka 2. ovoga članka pod utjecajem alkohola, droga ili
psihoaktivnih lijekova, troškove utvrđivanja snosit će odnosna osoba.

Članak 60.

(1) Ako inspektor utvrdi da je član posade pod
utjecajem alkohola, te ima više od 0,5 g/kg alkohola u krvi, ili je pod
utjecajem droga ili psihoaktivnih lijekova ili je iz drugih razloga nesposoban
za obavljanje poslova u svezi sa sigurnosti plovidbe, naredit će zapovjedniku
broda da ga smijeni s dužnosti.

(2) Ako inspektor utvrdi da je zapovjednik broda
pod utjecajem alkohola, droga ili psihoaktivnih lijekova ili da je zbog drugih
razloga nesposoban za upravljanje brodom ili ako brod iz razloga navedenih u
stavku 1. ovoga članka nema najmanji broj i sastav članova posade koji su
propisani za njegovu sigurnu plovidbu, zabranit će se brodu plovidba dok ne
prestanu razlozi radi kojih je zabrana izdana.

*Zapisnik*

Članak 61.

(1) Po završetku inspekcijskog pregleda, detaljnog
inspekcijskog pregleda ili proširenog inspekcijskog pregleda, inspektor će
sastaviti zapisnik na obrascu propisanom u okviru sustava upravljanja
kvalitetom.

(2) Zapisnik sadrži rezultate inspekcijskog
pregleda, utvrđene nedostatke, te pojedinosti o svakoj poduzetoj mjeri.

(3) Inspektor je dužan upoznati zapovjednika
broda sa sadržajem zapisnika, kao i svim obvezama koje iz zapisnika proizlaze
za zapovjednika broda, vlasnika ili drugu ovlaštenu osobu.

(4) Ukoliko su prilikom inspekcijskog pregleda
utvrđeni nedostaci zbog kojih je donesena mjera zabrane isplovljenja broda,
zapisnik sadrži i informaciju o budućoj objavi zabrane sukladno odredbi članka
64. ovoga Pravilnika.

(5) Podatke o unajmitelju u zapisniku ovjerava
zapovjednik broda, ili osoba koja ga zamjenjuje.

(6) Primjerak zapisnika inspektor je dužan
uručiti zapovjedniku broda.

(7) Ukoliko su prilikom inspekcijskog pregleda
utvrđeni nedostaci vezani uz radne uvjete na brodu prema odredbama posebnog
propisa kojim se uređuju načela za utvrđivanje radnog vremena članova posade na
brodu, inspektor će o tome izravno ili diplomatskim putem izvijestiti državu
zastave, s priloženim zapisnikom o obavljenom inspekcijskom pregledu.

Članak 62.

(1) Kad inspektor donese odluku o zabrani isplovljenja
broda, pored zapisnika iz članka 54. stavak 5. ovog Pravilnika, donosi i
rješenje na obrascu propisanom u okviru sustava upravljanja kvalitetom.

(2) Rješenje o zabrani isplovljenja broda
inspektor uručuje zapovjedniku broda, te o zabrani isplovljenja izvješćuje
Ministarstvo.

(3) Ministarstvo će izravno ili diplomatskim
putem uputiti obavijest o zabrani isplovljenja državi zastave i priznatoj
organizaciji, ako je primjenjivo, s priloženim zapisnikom o obavljenom
inspekcijskom pregledu i rješenjem o zabrani isplovljenja broda.

(4) Nakon ukidanja mjere zabrane isplovljenja,
stranama iz stavka 3. ovog članka upućuje se obavijest o prestanku zabrane
isplovljenja, s priloženim završnim zapisnikom o obavljenom inspekcijskom
pregledu.

(5) Obavijesti iz stavka 3. i 4. ovog članka
sastavljaju se na obrascima propisanim u okviru sustava upravljanja kvalitetom.

(6) Na rješenje iz stavka 1. ovoga članka
vlasnik broda, kompanija ili njegov ovlašteni predstavnik imaju pravo žalbe u
roku 15 dana od dana dostave rješenja.

(7) Žalba se putem nadležne inspekcije ulaže
Ministarstvu.

*Naknada troškova*

Članak 63.

(1) Ako se inspekcijskim pregledima navedenim u
člancima 50. i 51. potvrde ili utvrde nedostaci u odnosu na zahtjeve međunarodnih
konvencija, koji su razlog za izricanje mjere zabrane isplovljenja broda, sve
troškove u svezi ponovnog pregleda snosit će vlasnik broda ili kompanija ili
njihov predstavnik u luci.

(2) Sve troškove u svezi pregleda koji je obavio
inspektor u Republici Hrvatskoj na temelju odredbe članka 56. stavak 5. snosit
će vlasnik broda ili kompanija.

(3) U slučaju zabrane isplovljenja broda radi
utvrđenih nedostataka ili nedostatka valjanih svjedodžbi kao što je navedeno u
članku 54. i Dodatku XV., svi troškovi koji se odnose na zabranu isplovljenja u
luci snosit će vlasnik broda ili kompanija.

(4) Mjera zabrane isplovljenja neće se ukinuti
dok odgovorna osoba ne podnese dokaz o podmirenju troškova iz stavaka 1., 2.
ili 3 ovog članka.

(5) Mjerila i visina troškova iz stavaka 1., 2.
ili 3. ovog članka utvrđuju se u Dodatku VII. koji je sastavni dio ovog
Pravilnika.

(6) Uplaćena sredstva koristit će se za
podmirenje troškova ponovnog inspekcijskog pregleda.

*Objava podataka*

Članak 64.

(1) Podaci o inspekcijskim pregledima stranih
brodova obavljenim u lukama Republike Hrvatske, koji su rezultirali izricanjem
mjere zabrane isplovljenja, odnosno odbijanja uplovljenja, navedeni u Dodatku
XVII, Dio I, unose se u informacijski sustav Memoranduma SIReNaC, a podaci za
prethodni mjesec se svakog mjeseca objavljuju na internetskim stranicama
Memoranduma.

(2) Podaci navedeni u Dijelu I i II Dodatka XVII
i podaci o izmjenama, suspenzijama i povlačenju svjedodžbi klase broda bit će
dostupni SIReNaC informacijskom sustavu.

(3) Podaci iz stavka 2. ovog članka objavljuju
se javno putem informacijskog sustava Equasis, neposredno nakon provođenja
inspekcijskog pregleda ili izricanja mjere zabrane isplovljenja.

*Podaci za nadzor primjene*

Članak 65.

Ministarstvo će dostavljati Europskoj komisiji u
propisanim rokovima podatke navedene u Dodatku XVIII koji je sastavni dio ovoga
Pravilnika.

VI-3 INSPEKCIJSKI NADZOR
NAD BRODICAMA I JAHTAMA

Članak 66.

(1) Odredbe ove glave Pravilnika odnose se na
inspekcijski nadzor nad domaćim i stranim brodicama i jahtama.

(2) Inspekcijski nadzor nad brodicama i jahtama
obavljaju prvenstveno ovlašteni djelatnici lučkih kapetanija.

Članak 67.

Inspekcijskom pregledu u lukama, teritorijalnom
moru i unutarnjim morskim vodama Republike Hrvatske prije svih podvrgavaju se
brodice i jahte za koje postoji dojava, sumnja ili je neposrednim opažanjem
utvrđeno da:

– brodica ili jahta nema valjane isprave, zapise
i/ili knjige,

– brodica ili jahta ima nedostatke u svezi
konstrukcije i opreme;

– je brodica ili jahta prekrcana u odnosu na
utvrđenu nosivost ili najveći dopušteni broj osoba/putnika;

– je s brodice ili jahte odaslan lažni poziv za
pomoć ili je neovlašteno korištena radio postaja;

– granična kontrola nije obavljena prema propisima;

– brodica ili jahta za osobne potrebe
neovlašteno obavlja kabotažu;

– brodica ili jahta obavlja gospodarsku
djelatnost bez koncesijskog odobrenja;

– osobe na brodici ili jahti neovlašteno vade
potonule stvari;

– zapovjednik jahte/voditelj brodice i/ili
članovi posade su u plovidbi pod utjecajem alkohola, droga ili psihoaktivnih
lijekova;

– osobe na brodici ili jahti onečišćuju more
uljem ili otpadom;

– brodica ili jahta glisiraju na udaljenosti od
obale manjoj od propisane ili na mjestu gdje je glisiranje zabranjeno;

– brodica ili jahta plovi izvan dozvoljenog
područja plovidbe;

– se plovidba obavlja na nepropisnoj udaljenosti
od obale, objekata marikulture ili plutajuće ograde uređene plaže;

– se s brodice ili jahte obavlja ronjenje bez
plutajuće oznake ronioca;

– brodica ili jahta nema propisani broj članova
posade s odgovarajućim ovlaštenjima

– brodica ili jahta koja je pretrpila nesreću.

Članak 68.

(1) U provedbi inspekcijskog nadzora nad
brodicom ili jahtom inspektor će:

a) obaviti nadzor nad ispravama brodice ili
jahte, te broju i ovlaštenjima posade, navedenim u stavku 3. i 4. ovog članka;

b) uvjeriti se da opće stanje brodice ili jahte,
uključujući opremu, udovoljava osnovnim uvjetima glede sigurnosti plovidbe i
zaštite pomorskog okoliša.

(2) Isprave iz stavka 1. alineja a) ovog članka
moraju biti u izvorniku.

(3) Prilikom obavljanja inspekcijskog pregleda
domaće brodice ili jahte, inspektor će pregledati sljedeće isprave:

– dozvola za plovidbu brodice,

– upisni list jahte,

– svjedodžba o sposobnosti jahte za plovidbu,

– ovlaštenja za upravljanje brodicom, odnosno
jahtom,

– policu o osiguranju obvezne odgovornosti za
nematerijalne štete vlasnika brodice,

– koncesijsko odobrenje za obavljanje određene
djelatnosti;

– dokaz o vlasništvu ili punomoć za korištenje
brodice ili jahte.

(4) Prilikom obavljanja inspekcijskog pregleda
strane brodice ili jahte, inspektor će pregledati sljedeće isprave:

– vinjeta;

– ovjereni popis posade i putnika;

– ovjereni popis osoba koje borave na brodici
ili jahti;

– dokaz da je brodica ili jahta sposobna za
plovidbu;

– dokaz da je osoba koja zapovijeda brodicom ili
jahtom sposobna upravljati plovilom sukladno nacionalnim propisima države čiju
zastavu vije, odnosno sukladno propisima Republike Hrvatske;

– dokaz o osiguranju od odgovornosti za štetu
počinjenu trećim osobama;

– dokaz o vlasništvu ili punomoć za korištenje
brodice ili jahte.

(5) Inspektor će, prilikom obavljanja pregleda
domaće brodice ili jahte sukladno stavku 1. alineja b) ovog članka, provjeriti
jesu li zadovoljeni zahtjevi Tehničkih pravila.

(6) Inspektor će, prilikom obavljanja pregleda
strane brodice ili jahte sukladno stavku 1. alineja b) ovog članka, poduzeti
one radnje koje budu potrebne radi osiguravanja da te brodice i jahte ne
predstavljaju očitu opasnost po sigurnost, zdravlje ili okoliš.

Članak 69.

Ukoliko postoji očiti razlog za vjerovanje da su
zapovjednik jahte, voditelj brodice ili član posade pod utjecajem alkohola,
droga ili psihoaktivnih lijekova, inspektor će odgovarajuće primijeniti odredbe
članaka 32. i 33. ovog Pravilnika.

Članak 70.

(1) Ako inspektor u obavljanju nadzora utvrdi da
brodica ili jahta ima nedostataka koji ugrožavaju sigurnost plovidbe, zabranit će
daljnju plovidbu brodice ili jahte.

(2) Ako inspektor u obavljanju nadzora utvrdi da
strana brodica ili jahta obavlja prijevoz stvari i putnika između hrvatskih
luka uz naplatu (kabotažu), zabranit će daljnju plovidbu brodice ili jahte, te
poduzeti i druge mjere za koje je ovlašten prema posebnim propisima.

(3) Ako inspektor u obavljanju nadzora utvrdi da
brodica ili jahta ima nedostataka koji bitno ne ugrožavaju sigurnost plovidbe,
naredit će vlasniku brodice ili jahte da ih otkloni u određenom roku, ali ne
duljem od 30 dana.

(4) Ukoliko se nedostaci brodice ili jahte iz
stavka 3. ovog članka ne otklone u danom roku, zabranit će se daljnja plovidba
brodice ili jahte.

(5) Ukoliko se domaća brodica ili jahta kojoj je
izrečena mjera zabrane plovidbe zatekne u plovidbi, oduzet će se dozvola za
plovidbu brodice ili svjedodžba o sposobnosti jahte za plovidbu.

(6) O izrečenoj mjeri iz stavka 5. ovog članka
inspektor će u slučaju brodice izvijestiti lučku kapetaniju ili ispostavu koja
je izdala dozvolu za plovidbu brodice, a u slučaju jahte i priznatu
organizaciju.

*Zapisnik*

Članak 71.

(1) Po završetku inspekcijskog pregleda brodice
ili jahte inspek­tor će sastaviti zapisnik na obrascu propisanom u okviru
sustava upravljanja kvalitetom.

(2) Zapisnik sadrži rezultate inspekcijskog
pregleda, utvrđene nedostatke, te pojedinosti o svakoj poduzetoj mjeri.

(3) Inspektor je dužan upoznati zapovjednika
jahte, odnosno voditelja brodice, sa sadržajem zapisnika, kao i svim obvezama
koje iz zapisnika proizlaze za voditelja brodice, odnosno zapovjednika jahte,
vlasnika ili drugu ovlaštenu osobu.

(4) Zapisnik potpisuje zapovjednik jahte,
odnosno voditelj brodice ili osoba koja ga zamjenjuje.

(5) Primjerak zapisnika inspektor je dužan
uručiti zapovjedniku jahte odnosno voditelju brodice.

Članak 72.

(1) Kad inspektor zapisnički utvrdi nedostatke,
donosi i rješenje za otklanjanje nedostataka u određenom roku.

(2) Ukoliko su utvrđeni nedostaci po svojoj
prirodi takvi da očito ugrožavaju sigurnost plovidbe, zdravlje ljudi i pomorski
okoliš, inspektor će donijeti rješenje o zabrani plovidbe.

(3) Rješenje iz stavaka 1. i 2. ovog članka za
domaću brodicu inspektor uručuje voditelju brodice, te dostavlja lučkoj
kapetaniji ili ispostavi u kojoj je brodica upisana.

(4) Rješenje iz stavaka 1. i 2. ovog članka za
domaću jahtu inspektor uručuje zapovjedniku jahte, te dostavlja lučkoj
kapetaniji u kojoj je jahta upisana i priznatoj organizaciji.

(5) Rješenje iz stavaka 1. i 2. ovog članka za
stranu brodicu ili jahtu inspektor uručuje voditelju brodice ili zapovjedniku
jahte.

(6) Ukoliko je rješenjem iz stavka 2. stranoj
brodici ili jahti izrečena mjera zabrane plovidbe lučka kapetanija će o tome
izvijestiti državu zastave izravno ili putem najbližeg konzularnog odnosno
diplomatskog predstavništva, s priloženim zapisnikom i rješenjem.

(7) Na rješenje iz stavaka 1. i 2. ovog članka
voditelj brodice ili zapovjednik jahte, vlasnik ili njihov ovlašteni
predstavnik imaju pravo žalbe u roku 15 dana od dana dostave rješenja.

(8) Žalba se putem nadležne inspekcije ulaže
Ministarstvu.

VI-4 INSPEKCIJSKI NADZOR
NAD PLUTAJUĆIM OBJEKTIMA I NEPOMIČNIM ODOBALNIM OBJEKTIMA

Članak 73.

(1) U provedbi inspekcijskog nadzora nad
plutajućim objektom i nepomičnim odobalnim objektom inspektor će:

a) obaviti nadzor nad ispravama, zapisima i
knjigama plutajućeg objekta i nepomičnog odobalnog objekta, te nadzor nad
brojem i stručnom osposobljenosti stručnih radnika na plutajućim i nepomičnim
odobalnim objektima;

b) uvjeriti se da opće stanje plutajućeg objekta
i nepomičnog odobalnog objekta, uključujući opremu i uređaje, udovoljava
osnovnim uvjetima glede sigurnosti plovidbe, zaštite pomorskog okoliša, te
životnim i radnim uvjetima.

(2) Prilikom obavljanja inspekcijskog pregleda
iz stavka 1. ovog članka inspektor će prvenstveno pregledati sljedeće isprave,
zapise i knjige:

– suglasnost lučke kapetanije glede sigurnosti
plovidbe, ishođenu u postupku izdavanja lokacijske dozvole;

– suglasnost nadležne lučke uprave, gdje je
primjenjivo;

– isprave, zapise i knjige plutajućeg objekta i
nepomičnog odobalnog objekta kojima se dokazuje sposobnost za uporabu;

– broj i ovlaštenja članova posade.

(3) Inspektor će, prilikom obavljanja pregleda
plutajućeg objekta i nepomičnog odobalnog objekta sukladno stavku 1. alineja b)
ovog članka, prvenstveno pregledati:

– konstrukciju objekta;

– stambene i sanitarne prostorije;

– sredstva za privez i sidrenje;

– sredstva za spašavanje;

– protupožarnu opremu i sredstva;

– sredstva za signalizaciju;

– opremu za sprečavanje onečišćenja;

– teretne uređaje;

– električne uređaje i rasvjetu.

Članak 74.

(1) Po završetku inspekcijskog pregleda
plutajućeg objekta i nepomičnog odobalnog objekta inspektor će sastaviti
zapisnik na obrascu propisanom u okviru sustava upravljanja kvalitetom.

(2) Zapisnik sadrži rezultate inspekcijskog
pregleda, utvrđene nedostatke, te pojedinosti o svakoj poduzetoj mjeri.

(3) Inspektor je dužan upoznati odgovornu osobu
za plutajući objekt i nepomični odobalni objekt, sa sadržajem zapisnika, kao i
svim obvezama koje iz zapisnika proizlaze za vlasnika ili drugu ovlaštenu
osobu.

(4) Zapisnik potpisuje odgovorna osoba, odnosno
druga ovlaštena osoba.

(5) Primjerak zapisnika inspektor je dužan
uručiti odgovornoj osobi za plutajući objekt i nepomični odobalni objekt.

Članak 75.

(1) Kad inspektor zapisnički utvrdi nedostatke,
donosi i rješenje za otklanjanje nedostataka u određenom roku.

(2) Ukoliko su utvrđeni nedostaci po svojoj
prirodi takvi da očito ugrožavaju sigurnost plovidbe, zdravlje ljudi i pomorski
okoliš, inspektor će donijeti rješenje o zabrani rada ili zaustavljanju radnje
u tijeku koje je pronađen nedostatak.

(3) Rješenje iz stavka 1. i 2. ovog članka
inspektor uručuje odgovornoj osobi za plutajući objekt i nepomični odobalni
objekt, te ga dostavlja vlasniku, priznatoj organizaciji, Ministarstvu (upisom
u odgovarajuću bazu podataka) i lučkoj kapetaniji luke upisa.

(4) Na rješenje iz stavaka 1. i 2. ovog članka
odgovorna osoba za plutajući objekt i nepomični odobalni objekt, vlasnik ili
njihov ovlašteni predstavnik imaju pravo žalbe u roku 15 dana od dana dostave
rješenja.

(5) Žalba se putem nadležne inspekcije ulaže
Ministarstvu.

VII. INSPEKCIJSKI NADZOR
HIDROGRAĐEVINSKE INSPEKCIJE

Članak 76.

Inspekcijski nadzor hidrograđevinske inspekcije
obuhvaća:

1. nadzor nad lukama;

2. nadzor nad održavanjem i obilježavanjem
plovnih putova;

3. nadzor nad izgradnjom objekata i/ili
izvođenjem drugih zahvata u prostoru na unutarnjim morskim vodama,
teritorijalnom moru, odnosno na njihovim obalama,

*Nadzor nad lukama*

Članak 77.

Prilikom obavljanja nadzora nad lukama u pogledu
održavanja operativnih i drugih obala, lukobrana, dubina, uređaja, postrojenja
i drugih objekata namjenjenih za sidrenje, zaštitu i privez brodova, uređaja za
ukrcavanje i iskrcavanje putnika, stvari i tereta, kao i opremljenost uređajima
namjenjenim za prihvat zauljenih voda, uljnih ostataka i smeća s brodova,
inspektor naročito nadzire:

– da li se održava tehnička ispravnost
operativnih i drugih obala, lukobrana, uređaja za sidrenje, zaštitu i privez
brodova, uređaja koji služe sigurnosti prilikom ukrcanja, iskrcanja i
prekrcavanja osoba i tereta, te rasvjete operativnih i ostalih obala,

– da li se održavaju označene i publicirane
dubine, širine i visine,

– da li je luka opremljena uređajima za prihvat
otpada i ostataka tereta, te planom za prihvat i rukovanje otpadom i ostacima
tereta,

– da li se vodi računa o najvećim dopuštenim
opterećenjima operativnih i drugih obala, naprava sidrenje i privez, uređaja za
ukrcaj, iskrcaj i prekrcaj putnika i stvari i tereta, te da li pravna osoba
koja upravlja lukom posjeduje ispravu o maksimalnom dozvoljenom opterećenju
obale izdanu od ovlaštene stručne osobe i svjedodžbu o tehničkim
karakteristikama naprave za privez plovnih objekata izdanu od priznate stručne
organizacije,

– da li pravna osoba koja upravlja lukom,
prilikom izgradnje nove luke, dijela luke ili pojedinog mjesta pristajanja,
odnosno priveza posjeduje maritimnu studiju, prihvaćenu i potvrđenu od strane
nadležne lučke kapetanije,

– da li se radovi na izgradnji i održavanju luke
obavljaju sukladno tehničkoj dokumentaciji odobrenoj od nadležnog tijela,
sukladno posebnim propisima, te sukladno propisima o sigurnosti plovidbe,

– da li se vodi dokumentacija vezana za
održavanje luke,

– da li je ovlaštenik koncesije na terminalu za
rasute terete uveo i primijenio sustav upravljanja kvalitetom.

Članak 78.

Prilikom obavljanja nadzora nad lukama otvorenim
za međunarodni promet, a u svezi njihove sigurnosne zaštite, sukladno posebnom zakonu,
inspektor, u suradnji s ovlaštenim službenicima Ministarstva unutarnjih
poslova, naročito nadzire:

– da li je lučka uprava ili ovlaštenik koncesije
u luci posebne namjene imenovao osobu odgovornu za sigurnosnu zaštitu luke;

– da li je lučka uprava ili ovlaštenik koncesije
u luci posebne namjene osigurao izradu procjene sigurnosti luke;

– da li je lučka uprava ili ovlaštenik koncesije
u luci posebne namjene osigurao izradu plana sigurnosne zaštite luke;

– da li lučka uprava ili ovlaštenik koncesije u
luci posebne namjene postupa sukladno planu sigurnosne zaštite luke i posebnom
zakonu;

– da li je plan sigurnosne zaštite luke zaštićen
od neovlaštenog pristupa ili otkrivanja;

– da li su nastupile okolnosti za izmjene i
dopune sigurnosne procjene luke;

– da li osoba zadužena za sigurnost luke
izvršava poslove i zadaće utvrđene planom sigurnosne zaštite i posebnim
zakonom;

– da li priznata organizacija za sigurnost luka
ima poslovni ili drugi interes u obavljanju poslova fizičke zaštite ili drugih
poslova koji proizlaze iz procjen i plana sigurnosti luke;

– da li se vode potrebni zapisi i da li su
zaštićeni od neovlaštenog pristupa ili otkrivanja;

– da li je lučka uprava ili ovlaštenik koncesije
u lukama posebne namjene postupio po nalogu inspektora.

*Nadzor nad plovnim putovima i objektima sigurnosti plovidbe*

Članak 79.

Prilikom obavljanja nadzora nad održavanjem i
obilježavanjem plovnih putova u teritorijalnom moru i unutrašnjim morskim
vodama, te prilikom nadzora objekata sigurnosti plovidbe na tim plovnim
putovima, inspektor naročito nadzire:

– da li se radovi na uređenju plovnog puta
odvijaju u skladu s tehničkom dokumentacijom odobrenom od nadležnih tijela,
sukladno propisima koji se odnose na uređenje plovnog puta i sukladno propisima
o sigurnosti plovidbe,

– da li se plovni put održava pravilno u pogledu
dubina, širina, visina, radijusa krivina i dr.,

– da li pravna osoba čija je obveza održavanje
objekata sigurnosti plovidbe, obavlja redovito, odnosno planom predviđeno
održavanje tih objekata, prema tehničkim propisima, odnosno sukladno propisima
sigurnosti plovidbe,

– da li se radovi na održavanju, rekonstrukciji,
adaptaciji ili građenju objekata sigurnosti plovidbe odvijaju sukladno
tehničkoj dokumentaciji odobrenoj od nadležnog tijela, sukladno posebnom zakonu
i sukladno propisima o sigurnosti plovidbe,

– da li se vodi dokumentacija i evidencija
propisana za rad, održavanje i građenje objekata sigurnosti plovidbe,

– da li objekti sigurnosti plovidbe rade u
skladu s podacima objavljenim u »Popisu svjetala i signala za maglu«,

– da li se objekti sigurnosti plovidbe redovno
održavaju.

*Nadzor nad izgradnjom objekata i/ili izvođenjem drugih
zahvata u prostoru na unutarnjim morskim vodama, teritorijalnom moru, odnosno
na njihovim obalama*

Članak 80.

(1) Prilikom obavljanja nadzora nad izgradnjom
i/ili izvođenjem drugih zahvata u prostoru na unutarnjim morskim vodama,
teritorijalnom moru ili na njihovim obalama, u pogledu njihovog utjecaja na
sigurnost plovidbe, inspektor osobito nadzire:

– da li je prethodno izgradnji i/ili izvođenju
drugih zahvata u prostoru koji se izvode na unutarnjim morskim vodama,
teritorijalnom moru, odnosno na njihovim obalama ishođena suglasnost nadležne
lučke kapetanije, glede sigurnosti plovidbe, te da li se izvođač odnosno
investitor zahvata pridržava danih uvjeta,

– da li se tijekom izgradnje i/ili izvođenja
drugih zahvata u prostoru koji se izvode na unutarnjim morskim vodama,
teritorijalnom moru ili na njihovim obalama, poduzete mjere u skladu s
propisima o sigurnosti plovidbe.

(2) Ako inspektor prilikom obavljanja nadzora iz
stavka 1. ovog članka ne utvrdi podatke o investitoru/izvođaču u roku od osam
dana od prvog inspekcijskog pregleda, provodi postupak prema nepoznatom
investitoru/izvođaču ili investitoru/izvođaču nepoznatog boravišta.

*Zapisnik*

Članak 81.

(1) Nakon obavljenog nadzora iz članka 77. – 80.
inspektor sastavlja zapisnik na obrascu propisanom u okviru sustava upravljanja
kvalitetom.

(2) Ukoliko su zapisnikom utvrđeni određeni
nedostaci inspektor donosi rješenje o otklanjanju nedostataka s rokom njihovog
otklanjanja, na obrascu propisanom u okviru sustava upravljanja kvalitetom,
podnosi zahtjev za pokretanje postupka za pomorski prekršaj, te poduzima druge
mjere u skladu s odredbama Pomorskog zakonika i Zakona o sigurnosnoj zaštiti
brodova i luka otvorenih za međunarodni promet.

(3) Ukoliko se u provođenju nadzora prema
odredbama članka 80. utvrdi da se objekti u teritorijalnom moru i unutrašnjim
morskim vodama ili na njihovim obalama grade na način da se ugrožava sigurnost
plovidbe i da se objekt gradi protivno ili bez suglasnosti nadležne lučke
kapetanije, inspektor donosi rješenje o zabrani uporabe pomorskog dobra u
smislu gradnje i izvođenja zahvata u prostoru, te zabrani pristajanja, plovidbe
i/ili sidrenja na dijelu unutarnjih morskih voda, teritorijalnog mora ili na
njegovim obalama.

(4) O bespravnoj gradnji iz stavka 3. ovog
članka inspektor će izvijestiti nadležnu građevinsku inspekciju, te podnijeti
kaznenu prijavu ukoliko je počinjeno kazneno dijelo iz članka 252. Kaznenog
zakonika.

VIII. OBVEZNI PREGLEDI
ZA SIGURNU PLOVIDBU RO-RO PUTNIČKIH BRODOVA I BRZIH PUTNIČKIH PLOVILA NA
REDOVNIM LINIJAMA

*Primjena*

Članak 82.

Odredbe ove glave odnose se na sve ro-ro
putničke brodove i brza putnička plovila koja plove na međunarodnim linijama
bez obzira na njihovu državnu pripadnost.

*Početna provjera ro-ro putničkog broda i brzog putničkog
plovila*

Članak 83.

(1) Prije uspostave redovne linije za ro-ro putnički
brod i brzo putničko plovilo, odnosno prije isteka roka od 12 mjeseci za brod
koji već plovi na takvoj liniji, inspektor mora utvrditi sljedeće:

a) da li brod posjeduje valjane svjedodžbe
izdane od države zastave ili od priznate organizacije u ime države zastave;

b) da li je brod pregledan u svrhu izdavanja
svjedodžbi u skladu s odgovarajućim procedurama i uputstvima propisanim
rezolucijom Međunarodne pomorske organizacije A.746(18) u svezi s
harmoniziranim sustavom pregleda i certifikacije.

c) da li brod udovoljava standardima utvrđenim
za klasifikaciju prema pravilima priznate organizacije, ili pravilima
prihvaćenima kao jednako vrijednima od strane države zastave u smislu
konstrukcije i održavanja trupa, strojeva i električnih i upravljačkih uređaja;

d) da li je brod opremljen zapisivačem podataka
o putovanju (u daljnjem tekstu VDR) u svrhu pružanja podataka u slučaju
istraživanja pomorskih nesreća. VDR mora udovoljavati funkcionalnim zahtjevima
rezolucije Međunarodne pomorske organizacije A.861(20), te ispitnim standardima
Međunarodne elektrotehničke komisije (IEC) navedenim u standardu br. 61996. Za
VDR koji je ugrađen na brod prije stupanja na snagu ovog Pravilnika mogu se
dozvoliti pojedina odstupanja od zahtjeva.

(2) Nakon obavljene početne provjere ro-ro
putničkog broda i brzog putničkog plovila, inspektor sastavlja zapisnik na
obrascu propisanom u okviru sustava upravljanja kvalitetom.

(3) Na temelju zapisnika iz stavka 2. ovog članka
lučka kapetanija izdaje potvrdu o početnoj provjeri ro-ro putničkog broda i
brzog putničkog plovila na obrascu propisanom u okviru sustava upravljanja
kvalitetom.

*Početne provjere u svezi s kompanijama i državama zastavama*

Članak 84.

(1) Prije početka uspostave redovne linije za
ro-ro putnički brod ili brzo putničko plovilo, odnosno prije isteka roka od 12
mjeseci od dana stupanja na snagu ovog Pravilnika za brod koji već plovi na
redovnoj liniji, inspektor mora:

1. Provjeriti da li kompanija koja upravlja ili
namjerava upravljati ro-ro putničkim brodom ili brzim putničkim plovilom na
redovnoj liniji udovoljava sljedećim zahtjevima:

a) primjenjuje posebne zahtjeve navedene u
Dodatku XIX. koji je sastavni dio ovoga Pravilnika, te udovoljava odredbama
članka 83.

b) unaprijed prihvaća da lučka kapetanija i
predstavnici država u čije luke brod uplovljava, kao i bilo koje druge stvarno
zainteresirane države članice Europske unije, mogu voditi, u potpunosti
sudjelovati ili surađivati u svakoj istrazi povezanoj s pomorskom nesrećom ili
incidentom, te da će im dozvoliti pristup podacima dobivenim iz VDR-a ro-ro
putničkog broda ili brzog putničkog plovila koji je bio uključen u nesreću ili
incident.

2. Provjeriti da li je, za brodove koji nisu
hrvatske državne pripadnosti ili pripadnosti država članica Europske unije,
država zastave prihvatila obvezu kompanije za ispunjavanje zahtjeva ovog
Pravilnika.

(2) Nakon obavljene početne provjere u svezi s
kompanijom, odnosno državom zastave, inspektor sastavlja zapisnik na obrascu
propisanom u okviru sustava upravljanja kvalitetom.

(3) Na temelju zapisnika iz stavka 2. ovog
članka lučka kapetanija izdaje potvrdu o početnoj provjeri kompanije na obrascu
propisanom u okviru sustava upravljanja kvalitetom.

*Početni posebni pregled*

Članak 85.

(1) Prije uspostave redovne linije za ro-ro
putnički brod i brzo putničko plovilo, odnosno prije isteka roka od 12 mjeseci
za brod koji već plovi na redovnoj liniji, inspektor mora obaviti početni
posebni pregled u skladu s Dodacima XIX. i XX. koji su sastavni dio ovog
Pravilnika, kako bi se utvrdilo da brod ispunjava potrebne zahtjeve za sigurnu
plovidbu na redovnoj liniji.

(2) Kada se odredbe ovoga članka primjenjuju
prije početka plovidbe broda na redovnoj liniji, lučka kapetanija mora odrediti
datum početnog posebnog pregleda, koji ne smije biti dulji od jednog mjeseca
nakon zaprimanja dokaza potrebnih za završavanje pregleda iz članaka 83. i 84.

Članak 86.

Na osnovi zadovoljavajućih rezultata početne
provjere i početnog posebnog pregleda lučka kapetanija izdaje odobrenje za
plovidbu na redovnoj liniji sukladno posebnom zakonu kojim se uređuje javni
obalni linijski promet, na obrascu propisanom u okviru sustava upravljanja
kvalitetom.

*Posebne odredbe*

Članak 87.

(1) Kada se ro-ro putnički brod ili brzo
putničko plovilo uključuje na novu redovnu liniju, inspektor mora uzeti u obzir
prethodne provjere i preglede koji su obavljeni na takvom brodu na prethodnoj
redovnoj liniji u skladu s odredbama ovoga Pravilnika. Ako inspektor utvrdi da
prethodne provjere i pregledi odgovaraju novim uvjetima plovidbe, neće se
primijeniti odredbe iz članaka 83., 84. i 85. prije početka plovidbe ro-ro
putničkog broda ili brzog putničkog plovila na novoj redovnoj liniji.

(2) Odredbe članaka 83., 84. i 85. neće se
primijeniti kada se ro-ro putnički brod ili brzo putničko plovilo koje
udovoljava zahtjevima ovog Pravilnika, te koje plovi na redovnoj liniji na koju
se odnose odredbe ovog Pravilnika, prebaci na drugu redovnu liniju za koju su
karakteristike plovidbe utvrđene sličnima od strane lučke kapetanije i vlasti
druge države ili država domaćina između čijih luka takav brod plovi, te su te
države suglasne da taj brod ispunjava sve zahtjeve za sigurnu plovidbu na
redovnoj liniji.

Na zahtjev kompanije lučka kapetanija i države
domaćini između čijih luka gore spomenuti brod plovi mogu unaprijed potvrditi
jesu li karakteristike plovidbe slične.

(3) U slučajevima kada zbog nepredviđenih
okolnosti, zamjena broda na redovnoj liniji mora biti izvedena brzo da bi se
očuvao kontinuitet plovidbe na liniji, a odredbe iz stavaka 1. i 2. ovog članka
nije moguće primijeniti, lučka kapetanija može dozvoliti ro-ro putničkom brodu
ili brzom putničkom plovilu plovidbu pod sljedećim uvjetima:

a) da je vizualnim pregledom broda i dokumenata
utvrđeno da brod udovoljava zahtjevima za sigurnu plovidbu, i

b) da se provjere i pregledi iz članaka 83., 84.
i 85. obave u roku ne duljem od jednog mjeseca.

*Redovni posebni pregledi i drugi pregledi*

Članak 88.

(1) Ro-ro putnički brod i brzo putničko plovilo
mora se jednom u 12 mjeseci podvrgnuti sljedećim pregledima:

– posebnom pregledu, u skladu s Dodatkom XX.
koji je sastavni dio ovog Pravilnika, i

– pregledu za vrijeme plovidbe na redovnoj
liniji, koji ima za cilj pokriti što više područja navedenih u dodacima XIX.,
XX. i XXI. koji su sastavni dio ovog Pravilnika u svrhu potvrđivanja da gore
spomenuti brod zadovoljava sve potrebne zahtjeve za sigurnu plovidbu.

Početni posebni pregled u skladu s člankom 85.
računa se kao posebni pregled u smislu odredaba ovoga članka.

(2) Posebni pregled mora se provoditi u skladu s
Dodatkom XX. u slučajevima kada ro-ro putnički brod ili brzo putničko plovilo
obavi veće popravke, preinake ili promjene, odnosno kada promijeni kompaniju
ili zastavu pripadnosti ili promijeni klasifikacijsko društvo. Međutim, u
slučaju promjene kompanije ili zastave ili promjene klasifikacijskog društva
broda, lučka kapetanija može, na temelju prethodno obavljenih provjera i
pregleda, te utvrđivanja da sigurna plovidba broda nije ugrožena ovim
promjenama, brod osloboditi od obveze podvrgavanja posebnom pregledu kako se
zahtjeva ovim stavkom.

(3) U slučaju da pregledom iz stavka 1. ovoga
članka inspektor utvrdi nedostatke u odnosu na zahtjeve ovoga Pravilnika, koji
su razlog za zabranu plovidbe na odnosnoj redovnoj liniji, za sve troškove u
svezi s pregledom teretit će se kompanija.

*Izvješćivanje*

Članak 89.

Lučka kapetanija mora izvijestiti kompanije
pravodobno, pisanim putem o rezultatima provjera i pregleda iz članaka 83.,
84., 85. i 88.

*Zabrana plovidbe na redovnoj liniji*

Članak 90.

(1) Inspektor će ro-ro putničkom brodu ili brzom
putničkom plovilu zabraniti plovidbu na redovnoj liniji u sljedećim
slučajevima:

a) kada ne udovoljava odredbama članaka 83. i
84. ovoga Pravilnika;

b) kada se utvrde nedostaci sukladno pregledima
iz članaka 85. i 88. koji predstavljaju neposrednu opasnost za ljudske živote,
brod, njegovu posadu i putnike;

c) kada su utvrđeni nedostaci koji su u
suprotnosti sa zahtjevima iz propisa kojim se uređuje prijavljivanje opasnih i
onečišćujućih tvari, propisa kojim se uređuju minimalni zahtjevi za obuku
pomoraca, ISM Kodeksa, a koji predstavljaju neposrednu opasnost za ljudske
živote, brod, njegovu posadu i putnike.

d) kada nisu izvršene konzultacije od strane
države zastave u svezi s odredbama posebnog propisa kojim se uređuju izuzeća i
izdavanje dozvole za rad brzog plovila.

e) kada brod ne posjeduje odobrenje za plovidbu
na redovnoj liniji.

Zabrana plovidbe trajat će sve dok se ne utvrdi
da je neposredna opasnost otklonjena i da su zahtjevi ovoga Pravilnika
ispunjeni.

U slučaju zabrane plovidbe inspektor mora
pisanim putem izvijestiti kompaniju o zabrani, uz navođenje svih razloga za
zabranu plovidbe.

(2) Kada ro-ro putnički brod ili brzo putničko
plovilo već plovi na redovnoj liniji, a utvrde se nedostaci, inspektor će
naložiti njihovo otklanjanje u određenom roku, uz uvjet da utvrđeni nedostaci
ne predstavljaju neposrednu opasnost za sigurnost broda, njegovu posadu i
putnike. Nakon otklanjanja nedostataka inspektor mora utvrditi da su nedostaci
zadovoljavajuće otklonjeni. U slučaju da nedostaci nisu zadovoljavajuće
otklonjeni inspektor će brodu zabraniti plovidbu.

(3) Stranka ima pravo žalbe na rješenje o
zabrani plovidbe broda na redovnoj liniji u roku od 15 dana od izdavanja
rješenja o zabrani plovidbe. Žalbe trebaju biti žurno riješene. Inspektor će
izvijestiti kompaniju o pravu na žalbu.

(4) U slučaju gdje se odredbe članaka 83., 84. i
85. primjenjuju prije uspostave redovne linije, lučka kapetanija mora, u
slučaju neodobravanja uspostave takve linije, donijeti rješenje u roku ne
duljem od jednog mjeseca nakon obavljanja početnog posebnog pregleda, te isto
odmah dostaviti kompaniji.

*Postupci u svezi s početnim i redovnim posebnim pregledom*

Članak 91.

(1) Ro-ro putnički brod ili brzo putničko
plovilo koje je bilo podvrgnuto posebnom pregledu od strane inspektora ili
druge države domaćina, te je rezultat tih pregleda utvrđen kao zadovoljavajući,
bit će izuzet od proširenih inspekcijskih pregleda prema članku 51. stavak 5.
ovoga Pravilnika i od proširenih pregleda na temelju očitog razloga da pripada
kategoriji putničkih brodova kako je navedeno u članku 51. stavak 1. ovog
Pravilnika i Dodatku XIII. Koji je sastavni dio ovog Pravilnika.

(2) Inspektor mora u provođenju posebnog
pregleda određenog broda surađivati s odgovarajućim službama druge države(a)
domaćina. Posebne preglede moraju obaviti timovi kvalificiranih inspektora, pri
čemu se mogu u sastav tima uključiti i inspektori drugih država domaćina. Kad
god postoji potreba za kvalitetnom procjenom udovoljavanja odredbama
klasifikacijskih društava, u gore spomenute timove mogu biti uključeni i
inspektori/stručnjaci priznatih organizacija. Inspektor će svoja izvješća
dostaviti Ministarstvu, a Ministarstvo će ista dostaviti državi zastave, ako ta
država nije država domaćin, uključena u pregled broda.

(3) Inspektor može izvršiti pregled broda na
redovnoj liniji na zahtjev druge države domaćina.

(4) Inspektor mora na zahtjev kompanije pozvati
predstavnike države zastave, koja nije jedna od država domaćina, da budu
prisutni za vrijeme posebnog pregleda prema odredbama ovog Pravilnika.

(5) Inspektor mora u slučaju planiranja pregleda
u skladu s odredbama članaka 85. i 88. posvetiti dužnu pažnju zahtjevima u
pogledu reda plovidbe i održavanja brodova.

(6) O nalazima obavljenog početnog i redovnog
posebnog pregleda inspektor sastavlja zapisnik na obrascu propisanom u okviru
sustava upravljanja kvalitetom.

(7) U slučaju neslaganja između Ministarstva i
druge(ih) država domaćina o ispunjavanju zahtjeva iz članka 83. i članka 84.
stavak 1. ovog Pravilnika, Ministarstvo će odmah izvijestiti Europsku komisiju
o razlozima neslaganja.

*Suradnja među državama*

Članak 92.

Ministarstvo i lučka kapetanija moraju
surađivati s drugim državama domaćinima u primjeni odredaba ove Glave
Pravilnika.

IX. PRIJELAZNE I ZAVRŠNE
ODREDBE

Članak 93.

Inspektori koji su do stupanja na snagu ovog
Pravilnika obavljali poslove inspekcijskog nadzora stranih brodova a ne
ispunjavaju kriterije navedene u članku 5. stavak 2. i 3. ovog Pravilnika
nastavit će obavljati iste poslove i bit će imenovani sukladno članku 6. ovog
Pravilnika.

Članak 94.

Odredbe članaka 52. stavak 2., članka 65.,
članka 91. stavak 7., primjenjuju se od dana pristupanja Republike Hrvatske
Europskoj uniji.

Članak 95.

Na dan stupanja na snagu ovoga Pravilnika,
prestaje važiti Pravilnik o obavljanju inspekcijskog nadzora sigurnosti
plovidbe (»Narodne novine«, br. 34/97, 41/99 i 27/00).

Članak 96.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/04-02/102

Urbroj: 530-01-05-10

Zagreb, 3. listopada 2005.

Ministar

**Božidar Kalmeta**,
v. r.

DODATAK I.

(u svezi članka 9.,
stavak 3.)

1. Iskaznica inspektora i ovlaštenje za
obavljanje određenih inspekcijskih poslova sadrži najmanje sljedeće obvezne
podatke:

– naziv tijela koje je izdalo iskaznicu

– ime i prezime inspektora/ovlaštenog djelatnika

– fotografiju inspektora/ovlaštenog djelatnika
ne stariju od šest mjeseci

– potpis inspektora/ovlaštenog djelatnika

– izjavu da je inspektor/ovlašteni djelatnik
ovlašten obavljati inspekcijske preglede sukladno određenim zakonima i
propisima.

2. Oblik značke:

Značka je okružena hrvatskim pleterom u zlatnoj
boji.

U središtu značke, na poniklenoj podlozi (prikaz
valova) smješteni su pozlaćeni upravni simboli pomorske uprave – dva ukrižana
sidra i grb Republike Hrvatske, koji je izveden u crvenom i bijelom emajlu.

Na poniklenoj lenti koja uokviruje polje značke
i djelomično pokriva pleter ispisan je tekst u plavom emajlu: Republika
Hrvatska, Inspekcija sigurnosti plovidbe, Republic of Croatia i Maritime Safety
Inspection.

Ispod sidara nalazi se ponikleno polje u kojem
je plavim emajlom ispisan troznamenkasti broj.

Na poleđini značke nalazi se lisnata opruga od
perne bronce.

3. Izgled značke prikazan je na sljedećoj slici:

![](dodatni/355241.gif)

DODATAK II.

<>

**LISTA BRODSKIH ISPRAVA, ZAPISA I KNJIGA**

(u svezi članka 31.,
stavak 1.)

|  |  |  |  |  |
| --- | --- | --- | --- | --- |
|  | NAZIV DOKUMENTA | | KATEGORIJA  PLOVIDBE | |
|  |  |  | 1-4 | 5-8 |
| OPĆI DOKUMENTI | | | | |
| 1 | Upisni list | Certificate of Registry | X | X |
| 2 | Svjedodžba o klasi | Class Certificate | X | X |
| 3 | Uvjerenje o najmanjem broju članova posade | Minimum Safe Manning Document | X | X |
| ISPRAVE, KNJIGE I OVLAŠTENJA ČLANOVA POSADE | | | | |
| 1 | Knjiga popisa posade (rolle) |  | X | X |
| 2 | Pomorska knjižica | Seaman’s Book | X | X |
| 3 | Svjedodžbe o osposobljenosti posade | Certificates of Competency | X | X |
| 4 | Zdravstvene svjedodžbe (sukladno konvenciji ILO br. 73.); | Medical Certificates (see ILO Convention No. 73) | X | X |
| BRODSKE ISPRAVE | | | | |
| 1 | Svjedodžba o sigurnosti putničkog broda | Passenger Ship Safety Certificate | X |  |
| Popis podataka o opremi za svjedodžbu o sigurnosti putničkog broda (oblik P) | Record of equipment for the passanger ship safety certificate (form P) | X |  |
| 2 | Privremena svjedodžba o sposobnosti broda za prijevoz putnika |  |  | X |
| 3 | Svjedodžba o sigurnosti brzog plovila | High Speed Craft Safety Certificate | X | X |
| Popis podataka o opremi za svjedodžbu o sigurnosti brzog plovila | Record of Equipment for High Speed Craft Safety Certificate | X | X |
|  | Dozvola za rad brzog plovila | Permit to Operate High– speed Craft | X | X |
| 4 | Svjedodžba o sigurnosti konstrukcije i opreme dinamički podržavanog plovila | Dynamically Supported Craft Construction and Equipment Certificate | X | X |
| Popis podataka o opremi za svjedodžbu o sigurnosti konstruk­cije i opreme dinamički podržavanog plovila | Record of Equipment for Dynamically Supported Craft Construction and Equipment Certificate | X | X |
| Dozvola za rad dimamički podržavanog plovila | Permit to Operate Dynamically Supported Craft | X | X |
| 5 | Svjedodžba o sigurnosti konstrukcije teretnog broda | Cargo Ship Safety Construction Certificate | X |  |
| 6 | Svjedodžba o sigurnosti opreme teretnog broda | Cargo Ship Safety Equipment Certificate | X |  |
| Popis podataka o opremi za svjedodžbu o sigurnosti opreme teretnog broda (oblik E) | Record of equipment for the cargo ship safety equipment certificate (form E) | X |  |
| 7 | Svjedodžba o sigurnosti radioopreme teretnog broda | Cargo Ship Safety Radio Certificate | X |  |
| Popis podataka o opremi za svjedodžbu o sigurnosti radio­opreme teretnog broda (oblik R) | Record of equipment for the cargo ship safety radio certificate (form R) | X |  |
| 8 | Svjedožba o sigurnosti teretnog broda | Cargo Ship Safety Certificate | X |  |
| 9 | Svjedodžba o sposobnosti broda za plovidbu |  | X | X |
| 10 | Svjedodžba o sposobnosti broda za obavljanje pokusne plovidbe |  |  | X |
| 11 | Međunarodna svjedodžba o teretnoj liniji | International Load Line Certificate | X |  |
| Svjedodžba o oslobađanju | Exemption Certificate | X | X |
| 12 | Međunarodna svjedodžba o oslobađanju od odredaba o teretnoj liniji | International Load Line Exemption Certificate | X |  |
| 13 | Međunarodna svjedodžba o baždarenju (1969) | International Tonnage Certificate (1969) | X |  |
| 14 | Svjedodžba o baždarenju | Tonnage Certificate | X | X |
| 15 | Registar teretnog uređaja i skidljive opreme | Register of Lifting Appliances and Items of Loose Gear | X | X |
| 16 | Popis skidljive opreme i užadi | List of Losse Gear and Wire Ropes | X | X |
| 17 | Potvrda o ispitivanju i temeljitom pregledu teretnih uređaja | Certificate of Test and Thorough Examination of Lifting Appliances | X | X |
| 18 | Potvrda o ispitivanju i temeljitom pregledu samarica u zajedničkom radu | Certificate of Test and Thorough Examination of Dericks Used in Union Purchase | X | X |
| 19 | Potvrda o ispitivanju i temeljitom pregledu skidljive opreme | Certificate of Test and Thorough Examination of Loose Gear | X | X |
| 20 | Potvrda o ispitivanju i temeljitom pregledu čeličnog užeta | Certificate of Test and Thorough Examination of Steel Wire | X | X |
| 21 | Svjedodžba o sposobnosti broda za krcanje žita u rasutom stanju | Certificate of Fitness for the Carriage of Grain in Bulk | X | X |
| 22 | Međunarodna svjedodžba o sposobnosti za prijevoz ukapljenih plinova | International Certificate of Fitness for the Carriage of Liquefied Gases in Bulk | X |  |
| 23 | Svjedodžba o sposobnosti za prijevoz ukapljenih plinova | Certificate of Fitness for the Carriage of Liquefied Gases in Bulk | X | X |
| 24 | Svjedodžba o sposobnosti za prijevoz opasnih kemikalija u razlivenom stanju | Certificate of Fitness for the Carriage of Dangerous Chemicals in Bulk | X | X |
| Prilog 1 svjedodžbi o sposobnosti za prijevoz opasnih kemikalija u razlivenom stanju | Attachment 1 to the Certificate of Fitnees for the Carriage of Dangerous Chemivals in Bulk | X | X |
| Prilog 2 svjedodžbi o sposobnosti za prijevoz opasnih kemikalija u razlivenom stanju | Attachment 2 to the Certificate of Fitnees for the Carriage of Dangerous Chemicals in Bulk | X | X |
| 25 | Međunarodna svjedodžba o sposobnosti za prijevoz opasnih kemikalija u razlivenom stanju | International Certificate of Fitness for the Carriage of Dangerous Chemicals in Bulk | X |  |
| Prilog 1 međunarodnoj svjedodžbi o sposobnosti za prijevoz opasnih kemikalija u razlivenom stanju | Attachment 1 to the International Certificate of Fitnees for the Carriage of Dangerous Chemivals in Bulk | X |  |
| Prilog 2 međunarodnoj svjedodžbi o sposobnosti za prijevoz opasnih kemikalija u razlivenom stanju | Attachment 2 to the International Certificate of Fitnees for the Carriage of Dangerous Chemivals in Bulk | X |  |
| 26 | Svjedodžba o sposobnosti za prijevoz opasnog tereta | Certificate of Fitness for the Carriage of Dangerous Goods | X | X |
| Prilog svjedodžbi o sposobnosti za prijevoz opasnog tereta | Appendix to the Certificate of Fitness for the Carriage of Dangerous Goods | X | X |
| 27 | Svjedodžba o zaštiti na radu i smještaju posade i drugih osoba zaposlenih na brodu | Certificate on the Protection at work and Accomodation of the Crew and Other Persons Engaged on Board Ship | X | X |
| 28 | Potvrda o ispitivanju i temeljitom pregledu dizalice, odnosno naprave za dizanje koja služi za radove ne brodu | Certificate of Test and Thorough Examination of the Crane or Hosting Device Intendes for the Operations On Board Ship | X | X |
| 29 | Potvrda o ispitivanju i temeljitom pregledu dizala | Certificate of Test and Thorough Examination of the Lift | X | X |
| 30 | Knjiga o uljima– Dio I: Radovi u prostoriji strojeva | Oil Record Book-Part I: Machinery Space Operations | X | X |
|  | Knjiga o uljima– Dio II: Radovi s teretom/ balastom | Oil Record Book-Part II: Cargo/ Balast Operations | X | X |
| 31 | Svjedodžba o sigurnosti odobalne bušeće platforme | Mobile Offshore Drilling Unit Safety Certificate | X | X |
| 32 | Knjiga o teretu brodova za prijevoz štetnih razlivenih tekućina | Cargo Record Book for Ships Carrying Noxious Liquid Substances in Bulk | X | X |
| 33 | Međunarodna svjedodžba o sprečavanju zagađivanja uljem | International Oil Pollution Prevention Certificate | X |  |
| Dodatak međunarodnoj svjedodžbi o sprečavanju zagađivanja uljem: Oblik A: Popis podataka o konstrukciji i opremi brodova koji nisu tankeri za ulja | Supplement to the International Oil Pollution Prevention Certificate (IOPP Certificate)– Form A: Record of Construction and Equipment for Ships Other Then Oil Tanker | X |  |
| Dodatak međunarodnoj svjedodžbi o sprečavanju zagađivanja uljem: Oblik B: Popis podataka o konstrukciji i opremi tankera za ulje | Supplement to the International Oil Pollution Prevention Certificate (IOPP Certificate)– Form A: Record of Construction and Equipment for Oil Tanker | X |  |
| 34 | Svjedodžba o sprečavanju zagađivanja uljem | Oil Pollution Prevention Certificate | X | X |
| Dodatak svjedodžbi o sprečavanju zagađivanja uljem: Oblik A1: Popis podataka o konstrukciji i opremi brodova koji nisu tankeri za ulja | Supplement to the Oil Pollution Prevention Certificate (IOPP Certificate)– Form A1: Record of Construction and Equipment for Ships Other Then Oil Tanker | X | X |
| Dodatak svjedodžbi o sprečavanju zagađivanja uljem: Oblik B1: Popis podataka o konstrukciji i opremi tankera za ulje– uvjetno izdana/ privremena | Supplement to the International Oil Pollution Prevention Certificate (IOPP Certificate)– Form A: Record of Construction and Equipment for Oil Tanker | X | X |
| 35 | Međunarodna svjedodžba o sprečavanju zagađivanja pri prijevozu štetnih razlivenih tekućina | International Pollution Prevention Certificate for the Carriage of Noxious Liquid Substances in Bulk | X |  |
| Prilog 1 međunarodnoj svjedodžbi o sprečavanju zagađivanja pri prijevozu štetnih razlivenih tekućina | Attachment to the International Pollution Prevention Certificate for the Carriage of Noxious Liquid Substances in Bulk | X |  |
| 36 | Međunarodna svjedodžba o sprečavanje zagađivanja zraka | International Air Pollution Prevention Certificate | X |  |
| Međunarodna svjedodžba o sprečavanje zagađivanja zraka za stroj | Engine International Air Pollution Prevention Certificate | X |  |
| 37 | Svjedodžba o sigurnosti plutajućeg objekta |  | X | X |
| 38 | Potvrda o tehničkim podacima broda radi njegovog upisa u upisnik brodova |  | X | X |
| 39 | Potvrda o tehničkim podacima plutajućeg objekta radi njegovog upisa u knjigu evidencije plutajućih objekata |  | X | X |
| 40 | Potvrda o ovjeri knjige stabiliteta | Stability Book Verification Certificate | X | X |
| 41 | Potvrda o ovjeri priručnika za slaganje i pričvršćenje tereta | Cargo Securing Manual Verification Certificate X | X | |
| 42 | Potvrda o usklađenosti | Document of Compliance | X | X |
| Privremena potvrda o usklađenosti | Interim Document of Compliance | X | X |
| 43 | Potvrda upravljanja sigurnošću | Safety Management Certificate | X | X |
| Privremena potvrda upravljanja sigurnošću | Interim Safety Management Certificate | X | X |
| 44 | Knjiga o smeću | Garbage Record Book | X | X |
| 45 | Međunarodna svjedodžba o zaštiti broda | International Ship Security Certificate (ISSC) | X | X |
| Privremena međunarodna svjedodžba o zaštiti broda | Interim International Ship security Certificate | X | X |
| Trajni sažeti zapis | Continous Synopsis Record | X |  |
| 46 | Ugovor o osiguranju ili drugo financijsko jamstvo za slučaj građanske odgovornosti od šteta nastalih onečišćenjem uljem | Certificate of insurance on any other financial security in respect of civil liability for oil pollution damage | X |  |
| BRODSKE KNJIGE, PRIRUČNICI I ZAPISI | | | | |
| 1 | Zapisnik o prethodnom inspekcijskom pregledu | Reports of previous port State control inspections | X | X |
| 2 | Brodski dnevnik u smislu zapisa o vježbama, uključujući vježbe zaštite broda | Ship´s log book with respect to the records of drills, including security drills | X |  |
| 3 | Knjiga zapisa o provjeri i održavanju i razmještaju sredstava za spašavanje, te protupožarnih spožarnih s i opreme | The log of records of inspection and maintenance of life– saving appliances and arrangements and fire– fighting appliances and arrangements | X | X |
| 4 | Dnevnik stroja |  | X | X |
| 5 | Radio dnevnik |  | X | X |
| 6 | Zdravstveni dnevnik |  | X | X |
| 7 |

Knjiga tereta

 Cargo Record Book | X | X |
| 8 | Popis ili očevidnik opasnog tereta ili detaljni plan skladištenja tereta | Dangerous goods special list or manifest, or detailed stovage plan | X |  |
| 9 | Priručnik za slaganje i pričvršćenje tereta | Cargo Securing Manual | X | X |
| 10 | Popis operativnih ograničenja (samo za putničke brodove) | List of operational limitations (for passanger ships only) | X | X |
| 11 | Plan suradnje sa SAR službama (samo za putničke brodove) | Plan for co-operation with SAR Services (for passanger ships only) | X | X |
| 12 | Priručnik za krcanje tereta za brodove za prijevoz krutih rasutih tereta | Bulk Carrier Booklet | X | X |
| 13 | Plan ukrcaja/iskrcaja tereta za brodove za prijevoz krutih suhih tereta u rasutom stanju | Loading/Unloading Plan for bulk carriers | X | X |
| 14 | Dozvola radijske postaje |  | X | X |
| 15 | Knjiga devijacija |  | X | X |
| 16 | Tablica devijacije |  | X | X |
| 17 | Plan upravljanja smećem | Garbage Management Plan | X | X |
| 18 | Potvrda o odobrenju računalnog sustava za provjeru uzdužne čvrstoće broda |  | X |  |
| 19 | Priručnik za upotrebu računala za krcanje |  | X |  |
| 20 | Brodski plan za slučaj opasnosti zagađivanja uljem | Shipboard Oil Pollution Emergency Plan (SOPEP) | X |  |
| 21 | Zapis o nadgledanju iskrcaja ulja i sustava nadzor pri zadnjem putovanju u balast (samo za tankere za ulje) | Record of oil discharge monitoring and control system for the last ballast voyage | X |  |
| 22 | Raspored za uzbunu, protupožarni plan i, za putničke brodove, plan nadzora u slučaju oštećenja |  | The muster list, fire control plan, and for passanger ship, damage control plan | X |  |
| 23 | Sustav potpore zapovjedniku brodova pri donošenju odluka (tiskani plan za slučaj nužde) | A decision– support system for the master (printed emergency plan) | X |  |
| 24 | Mapa izvješća o pregledu (za brodove za prijevoz rasutog tereta i uljne tankere) | Survey Report Files (in case of bulk carriers and oil tankers) | X |  |
| 25 | Podaci o omjeru A/ A-max (za ro-ro putničke brodove) | Information on A/ A-max ratio (for ro-ro passanger ship) | X |  |
| 26 | Tablica radnog vremena na brodu | Table of shipboard working arrangements | X | X |
| 27 | Zapisi o satima odmora pomoraca | Records of hours of rest of seafarers | X | X |

DODATAK III.

**PRIMJERI »OČITIH RAZLOGA« ZA PROVOĐENJE DETALJNOG
INSPEKCIJSKOG PREGLEDA**

(u svezi članka 34.,
stavak 3.)

I. Očiti razlog za provođenje detaljnog
inspekcijskog pregleda postoji naročito u sljedećim slučajevima:

1.
kad je riječ o brodu iz kategorije brodova navedene u članku 28. ovog
Pravilnika;

2.
kada je brod na svom putu do luke pretrpio pomorsku nezgodu;

3.
ukoliko Knjiga o uljima nije propisno vođena;

4.
ukoliko je brod bio osumnjičen zbog povrede propisa o sigurnosti plovidbe i
propisa o ispuštanju ili istjecanju opasnih i štetnih tvari;

5.
ukoliko je prilikom pregleda brodskih isprava i svjedodžbi utvrđen nedostatak,
neispravnost ili nevaljanost istih;

6.
ukoliko članovi posade ne pokazuju minimalni stupanj obučenosti sredstvima za
spašavanje i uređajima za otkrivanje, sprečavanje i gašenje požara sukladno
Pomorskom zakoniku;

7.
ukoliko postoje dokazi da se rukovanje teretom ili neka radnja bitna za
sigurnost plovidbe ne provodi sukladno zahtjevima sigurnosti;

8.
ukoliko je zapovjednik tankera propustio napraviti izvještaj o praćenju
iskrcaja ulja i kontrolnom sustavu za posljednje putovanje u balastu;

9.
ukoliko ne postoji ažurirani raspored uzbune ili članovi posade ne poznaju
svoje obveze u slučaju požara ili naloga o napuštanju broda;

10.       po
obavijesti/prijavi nedostataka zapovjednika broda, člana posade ili druge osobe
ili organizacije koja ima legitiman interes za zaštitu sigurtitu sigura,
posade, zaštiti od onečišćenja ili zaštiti životnih i radnih uvjeta posade,
osim ukoliko je očito da je obavijest ili prijava potpuno neosnovana.

11.       ukoliko
odašiljanje lažne uzbune o pogibelji nije popraćeno propisanim postupkom
opoziva;

12.       ukoliko
se utvrdi nedostatak bitne opreme i uređaja koje zahtijevaju propisi

13.       ukoliko
po inspektorovom općem dojmu i zapažanjima postoje ozbiljna istrošenja i
nedostaci na trupu koji mogu predstavljati opasnost za konstrukcijsku i
vodonepropusnu cjelovitost broda;

14.       ukoliko
su na brodu izrazito nehigijenski uvjeti;

15.       ukoliko
postoji saznanje ili dokaz da zapovjednik ili i posada nisu upoznati s osnovnim
postupcima na brodu u svezi sigurnosti ili sprečavanja zagađivanja, ili da se
takvi postupci ne provode;

16.       ukoliko
postoji prijava ili osnovana sumnja da se ne poštuju radni uvjeti na brodu
prema odredbama posebnog propisa kojim se uređuju načela za utvrđivanje radnog
vremena članova posade.

17.       ukoliko
tablica radnog vremena na brodu nije javno obznanjena.

II. Sposobnost člana posade da održava stražu
prema zahtjevima posebnog propisa kojim se uređuju uvjeti i način održavanja
straže, te obavljanja drugih poslova na trgovačkim brodovima, provjerit će se u
sljedećim slučajevima:

1. kada je brod bio uključen u sudar, nasukavanje
ili drugu pomorsku nesreću;

2. kada je brod bio osumnjičen za navodno
kršenje odredbi o ispuštanju štetnih tvari ili otpadnih voda;

3. kada je brod manevrirao na neuobičajen i
nesiguran način, ili se nije pridržavao shema usmjerene i odijeljene plovidbe,
usvojene od strane IMO-a, ili sigurne navigacijske prakse i postupaka;

4. kada je brod bio vođen na način koji
predstavlja opasnost za osobe, imovinu ili okoliš;

5. kada je svjedodžba o osposobljenosti
krivotvorena ili kada nositelj svjedodžbe nije osoba kojoj je svjedodžba
originalno izdana;

Bez obzira na postojanje valjane svjedodžbe,
prilikom provjere gore navedenih stavki inspektor može zahtjevati da član
posade demonstrira zahtjevanu osposobljenost na radnom mjestu. Provjera
osposobljenosti može uključivati ocjenu da li se ispunjavaju operativni
zahtjevi u svezi održavanja straže i da li član posade u granicama svoje
osposobljenosti primjereno reagira u slučaju krizne situacije na brodu.

DODATAK IV.

**PODSJETNIK ZA OBAVLJANJE DETALJNOG INSPEKCIJSKOG PREGLEDA**

(u svezi s člankom 35.,
stavak 3.)

Detaljni inspekcijski pregled obuhvaća naročito
sljedeća područja:

I. OPĆENITO

1.
Pregled rada pogonskog stroja i drugih strojeva kao i električnih instalacija;

2.
Pregled čistoće strojarnice, količine mješavine vode i ulja u kaljužama,
pregled zauljenosti izolacije cjevovoda uključujući i ispušne cjevovode u
strojarnici, rad uređaja za pražnjenje kaljuža;

3.
Pregled rada električnog generatora za nuždu, rasvjete, akumulatora i sklopki;

4.
Pregled rada glavnog i pomoćnog kormilarskog stroja;

5.
Pregled količine i stanja osobnih sredstava za spašavanje, splavi, brodica za
spašavanje/prikupljanje i sredstava za njihovo spuštanje;

6.
Pregled sustava za vatrodojavu, pregled požarnog dojavnog sustava, protupožarne
opreme, stalnih protupožarnih instalacija, ventilacijskih zaslona,
protupožarnih prigušnica i uređaja za brzo daljinsko zatvaranje;

7.
Pregled rada palubne protupožarne instalacije na tankerima;

8.
Pregled svjetala, signalnih tijela i zvučnih signala za plovidbu;

10.       Pregled
rada navigacijske opreme;

11.       Pregled
plovidbenih karata i/ili svih drugih važećih nautičkih publikacija potrebnih za
namjeravano putovanje;

12.       Pregled
ventilatora u neiskrećoj izvedbi za ventilaciju pumpne stanice tereta;

13.       Pregled udovoljavanja
operativnim zahtjevima;

14.       Broj,
sastav ili ovlaštenja posade ne odgovaraju Uvjerenju o najmanjem broju članova
posade;

15.       Pregled
mape izvještaja o pregledima (Survey Report File) za tankere i brodove za
rasuti teret;

16.       Pregled
zapisivača putnih podataka (VDR) kada je njegova upotreba obvezna.

II. SPECIFIČNOST U PREGLEDU BRODOVA ZA PRIJEVOZ
KEMIKALIJA (IBC KODEKS)

1.
Pregled tereta po tvari koja nije navedena u Svjedodžbi o sposobnosti za
prijevoz tereta ili nedostaju podaci o teretu;

2.
Pregled visokotlačnih sigurnosnih uređaja;

3.
Pregled električnih instalacija;

4.
Pregled mogućih izvora zapaljenja u opasnim zonama;

5.
Pregled posebnih zahtjeva;

6.
Pregled udovoljavanju zahtjeva za maksimalno dozvoljenim količinama tereta za
svaki pojedini tank;

7.
Pregled udovoljavanju zahtjeva o termičkoj zaštiti za termički osjetljive
tvari.

III. SPECIFIČNOST U PREGLEDU BRODOVA ZA PRIJEVOZ
UKAPLJENIH PLINOVA (IGC KODEKS)

1.
Pregled tereta po tvari koja nije navedena u Svjedodžbi o sposobnosti za
prijevoz ili nedostaju podaci o teretu;

2.
Pregled uređaja za zatvaranje nadgrađa ili radnih prostorija;

3.
Pregled pregrada koje nisu plinotijesne;

4.
Pregled zatvarača zraka;

5.
Pregled ventila s daljinskim zatvaranjem;

6.
Pregled sigurnosnih ventila;

7.
Pregled električnih instalacija;

8.
Pregled ventilatora prostora tereta;

9.
Pregled dojavnog sustava tlaka u tankovima tereta;

10.       Pregled
uređaja za otkrivanje plinova i/ili otrovnih plinova;

11.       Pregled
po svjedodžbi o inhibitorskoj tvari kod prijevoza tereta koji inhibiraju.

IV. SPECIFIČNOSTI PODRUČJA POKRIVENA KONVENCIJOM
O TERETNIM VODNIM LINIJAMA

1.
Pregled stanja limova na palubama i trupu;

2.
Pregled stabiliteta:

3.
Utvrđivanje sposobnosti zapovjednika da ukrca i balastira brod na način da u
svim fazama i uvjetima putovanja održi stabilitet broda na siguran način;

4.
Pregled uređaja za zatvaranje, grotlenih uređaja i vodonepropusnih vrata;

5.
Pregled udovoljavanju zahtjeva o krcanju tereta;

6.
Pregled zagaznica.

V. SPREČAVANJE ONEČIŠĆENJA ULJEM

1.
Pregled opreme za filtriranje kaljužne vode, sustava za motrenje i nadzor
iskrcaja ulja ili 15 ppm uređaja za uzbunjivanje;

2.
Pregled preostale slobodne zapremnine taložnog tanka i tanka otpadnih ulja;

3.
Pregled Knjige ulja;

4.
Utvrđivanje da li je na brodu ugrađen neodobren zaobilazni cjevovod;

5.
Pregled plana interventnog djelovanja u slučaju zagađenja uljem;

6.
Pregled mape izvještaja o pregledima (ESP mape).

VI. SPREČAVANJE ONEČIŠĆENJA ŠTETNIM TEKUĆIM
TVARIMA KOJE SE PREVOZE U RAZLIVENOM STANJU

1.
Pregled postojanja Priručnika interventnog djelovanja u slučaju onečišćenja
kemikalijama (P&A priručnika),

2.
Pregled kategorizacije tereta;

3.
Pregled Knjige tereta;

4.
Utvrđivanje da li brod prevozi uljaste terete sukladno svjedodžbi;

5.
Utvrđivanje da li je ugrađen zaobilazni cjevovod.

VII. PODRUČJA POKRIVENA PRAVILNIKOM O ZVANJIMA,
SVJEDODŽBAMA O OSPOSOBLJENOSTI I OVLAŠTENJIMA ČLANOVA POSADE BRODOVA TRGOVAČKE MORNARICE
REPUBLIKE HRVATSKE, PRAVILNIKOM O NAJMANJEM BROJU ČLANOVA POSADE ZA SIGURNU
PLOVIDBU KOJI MORAJU IMATI POMORSKI BRODOVI TRGOVAČKE MORNARICE REPUBLIKE
HRVATSKE I PRAVILNIKOM O UVJETIMA I NAČINU ODRŽAVANJA STRAŽE, TE OBAVLJANJU
DRUGIH POSLOVA NA BRODU, JAHTI ILI BRODICI KOJIMA SE OSIGURAVA SIGURNA PLOVIDBA
I ZAŠTITA MORA OD ONEČIŠĆENJA

1.
Utvrđivanje da li broj, sastav i ovlaštenja posade odgovaraju Svjedodžbi o
minimalnom broju članova posade, odnosno Upisnom listu;

2.
Provjera da li sastav straže na palubi i u strojarnici odgovara propisanim
zahtijevima;

3.
Provjera da li je osoba na straži osposobljena rukovati opremom neophodnom za
sigurnu plovidbu, radioopremom, te da li je upoznata sa zaštitom od zagađenja
mora;

4.
Provjera da li su pomorci stručno osposobljeni za dodjeljene dužnosti u svrhu
sigurnog vođenja broda i zaštite od zagađenja;

5.
Provjera da su osigurane dovoljno odmorne osobe za prvu stražu na početku
putovanja i za naredne izmjene straže;

6.
Provjera operativnog nadzora osposobljenosti posade.

7.
Utvrđivanje da li svaki član posade posjeduje odgovarajuću svjedodžbu ili
valjano oslobađanje sukladno posebnom propisu kojim se uređuju zvanja,
svjedodžbe o osposobljenosti i ovlaštenja članova posade brodova, odnosno da li
može pružiti pisani dokaz da je podnio zahtjev za ovjeru u postupku priznavanja
svjedodžbe;

8.
Utvrđivanje da li su na brodu osigurani načini i postupci za učinkovitu usmenu
komunikaciju između svih članova posade vezanu uz sigurnost, te da li su
zadovoljeni ostali zahtjevi za komunikaciju na brodu sukladno posebnom propisu
kojim se uređuju uvjeti i način održavanja straže, te obavljanja drugih poslova
na trgovačkim brodovima.

VIII. PODRUČJA POKRIVENA ŽIVOTNIM I
RADNIMUVJETIMA

1.
Provjera najmanje starosne dobi za rad na brodu;

2.
Provjera zdrastvenih pregleda;

3.
Provjera uvjeta rada »bijelog osobjelog osobn>

4.
Provjera ugovora o radu (kolektivnog ugovora), repatrijaciji pomoraca, odgovornost
brodara u slučaju nezgode, sindikalnih prava;

5.
Provjera da li su zalihe hrane dovoljne za putovanje do sljedeće luke;

6.
Provjera da li su zalihe pitke vode dovoljne za putovanje do sljedeće luke;

7.
Pregled sanitarnih uvjeta na brodu;

8.
Pregled grijanja prostorija posade na brodu;

9.
Pregled stanja broda u pogledu zahtjeva čistoće, zbrinutosti otpada, i
prohodnost prolaza/ prostorija za smještaj posade;

10.       Provjera
da su osobe na straži i druge osobe na dužnosti dovoljno odmorene za prvu i
naredne izmjene straže;

11.       Provjera
usklađenosti vremena rada ili vremena odmora pomoraca sa zahtjevima posebnog
propisa kojim se uređuju načela za utvrđivanje radnog vremena članova posade.

DODATAK V.

**KATEGORIJE BRODOVA KOJI PODLIJEŽU PROŠIRENOM PREGLEDU**

(u svezi članka 36.,
stavak 1.)

1.
Tankeri za prijevoz ulja stariji od 5 godina;

2.
Brodovi za prijevoz tereta u rasutom stanju stariji od 10 godina, što se
utvrđuje na temelju datuma izgradnje upisanog u brodskim svjedodžbama o
sigurnosti;

3.
Putnički brodovi;

4.
Tankeri za prijevoz ukapljenih plinova ili kemikalija stariji od 10 godina, što
se utvrđuje na temelju datuma izgradnje upisanog u brodskim svjedodžbama o
sigurnosti.

DODATAK VI.

**NAPUTAK ZA OBAVLJANJE PROŠIRENOG INSPEKCIJSKOG PREGLEDA**

(u svezi članka 36.,
stavak 2.)

Prošireni inspekcijski pregled poglavito
obuhvaća sljedeća područja, pri čemu inspektor mora voditi računa da provođenje
inspekcijskog nadzora ne ugrozi sigurnost obavljanja radnji na brodu.

1. BRODOVI OPĆENITO

– Isklop (black-out) i upućivanje generatora za
nuždu,

– Pregled osvjetljenja u nuždi,

– Provjera rada protupožarne pumpe za nuždu s
dvije protupožarne cijevi priključene na glavni požarni cjevovod,

– Provjera rada kaljužne pumpe,

– Zatvaranje vodonepropusnih vrata i
protupožarnih vrata,

– Spuštanje u more i pokretanje porivnog stroja
jedne brodice za spašavanje,

– Provjera daljinskog zaustavljanja u nuždi,
npr. kotla, ventilacije i pumpi goriva

– Provjera kormilarskog uređaja, uključujući
kormilarskog uređaja za nuždu,

– Provjera električnog napajanja u nuždi radio
postaje,

– Pregled i provjera, u opsegu koliko je to
moguće, separatora u strojarnici

2. BRODOVI KOJI PREVOZE OPASNE TERETE U RASUTOM
I UPAKIRANOM STANJU

Pored stavki iz točke 1. sljedeće stavke mogu se
također smatrati dijelom proširenog inspekcijskog pregleda brodova koji prevoze
opasne terete u upakiranom stanju.

Pregledat će se:

– Potvrda o spovrda o spoa prijevoz upakiranog
opasnog tereta,

– Dokumente izdane temeljem IMDG-kodeksa s
dodacima, EMS-a, MFAG-a,

– Pakiranje opasnih tvari,

– Označavanje opasnih tvari,

– Slaganje opasnih tvari.

3. TANKERI ZA PRIJEVOZ ULJA

Pored stavki iz točke 1. sljedeće stavke mogu se
također smatrati dijelom proširenog inspekcijskog pregleda tankera za ulje:

– Provjera stabilnog protupožarnog sustava za
gašenje pjenom na palubi,

– Protupožarna sredstva općenito,

– Pregled protupožarnih zaklopki strojarnice,
prostora sisaljki i nastambi,

– Kontrola tlaka inertnog plina i sadržaja
kisika u inertnom plinu,

– Balastni tankovi: barem jedan od balastnih
tankova u području tereta mora biti pregledan kroz provlaku/palubni pristup, a
u tank se ulazi ako inspektor otkrije očite razloge za daljnji pregled,

– Provjera da li je na brodu mapa izvještaja o
pregledima (Survey Report File), pregledati je i utvrditi da su ovjereni od
strane priznate organizacije:

(1) Izvješća o pregledima strukture;

(2) Završnog izvještaja o procjeni stanja trupa;

(3) Izvješća o mjerenju debljina strukture
trupa;

(4) Program pregleda, koji se čuva do završetka
obnovnog pregleda.

4. BRODOVI ZA RASUTI TERET

Pored stavki iz točke 1. sljedeće stavke mogu se
također smatrati dijelom proširenog inspekcijskog pregleda brodova za rasuti
teret:

– Provjera moguće korozije temelja palubnih
strojeva,

– Provjera moguće deformacije i/ili korozije
poklopaca skladišta tereta,

– Provjera mogućih napuknuća ili lokalne
korozije poprečnih pregrada skladišta,

– Provjera pristupa u skladišta tereta,

– Provjera da li je na brodu mapa izvještaja o
pregledima (Survey Report File), pregledati je i utvrditi da su ovjereni od
strane države zastave ili priznate organizacije:

(1) Izvješća o pregledima strukture;

(2) Završnog izvještaja o procjeni stanja trupa;

(3) Izvješća o mjerenju debljina strukture
trupa;

(4) Program pregleda, koji se čuva do završetka
obnovnog pregleda.

5. TANKERI ZA PRIJEVOZ PLINA I KEMIKALIJA

Pored stavki iz točke 1. sljedeće stavke mogu se
također smatrati dijelom proširenog inspekcijskog pregleda tankera za prijevoz
ukapljenog plina i kemikalija:

– Kontrola alarma te kontrola tankova tereta i
sigurnosnih uređaja u odnosu na nivo, tlak i temperaturu,

– Sredstva za provjeru kisika i eksplozimetar te
njihova umjeravanja; raspoloživost opreme za otkrivanje kemikalija (mjehovi) s
prikladnim brojem cjevčica za otkrivanje plinova za određeni teret koji se
prevozi,

– Provjeriti da li kompleti za bijeg iz kabina,
koji pružaju prikladnu zaštitu očiju i dišnih organa, postoje za svaku osobu na
brodu (ako se to zahtijeva u odnosu na popis tereta uz Međunarodnu svjedodžbu
ili Svjedodžbu o sposobnosti broda za prijevoz opasnih kemikalija u razlivenom
stanju, odnosno ukapljenih plinova u razlivenom stanju, kako je primjenjivo),

– Provjera da li je teret koji se prevozi
uvršten u Međunarodnu svjedodžbu o sposobnosti ili u Svjedodžbu o sposobnosti
za prijevoz kemikalija u razlivenom stanju ili za prijevoz ukapljenih plinova,
kako je primjenjivo,

– Provjera stabilnih protupožarnih uređaja na
palubi za pjenu, prah ili drugo sredstvo kojeg zahtijeva teret koji se prevozi.

6. PUTNIČKI BRODOVI

Pored stavki iz točke 1. sljedeće stavke mogu se
također smatrati dijelom proširenog inspekcijskog pregleda putničkih brodova:

– Provjera uređaja za otkrivanje požara i
alarmnog sustava,

<='font-size:12.0pt;
font-family:"Times New Roman"'>– Provjera pravilnog zatvaranja protupožarnih
vrata,

– Provjera razglasnog sustava,

– Protupožarna vježba gdje se, kao minimum, svi
kompleti vatrogasne opreme moraju pokazati, i u kojoj treba sudjelovati dio
bijelog osoblja,

– Provjeriti da li su ključni članovi posade
upoznati s planovima u slučaju oštećenja.

Ako se smatra primjernim pregled se može
nastaviti uz pristanak zapovjednika broda u tijeku putovanja iz jedne u drugu luku.
Inspektori ne smiju ometati djelovanje na brodu niti smiju dovesti do situacije
koja bi prema zapovjednikovoj procjeni mogla ugroziti sigurnost putnika, posade
i broda.

DODATAK VII.

(u svezi članka 39.,
stavak 3., i članka 63., stavak 5.)

**MJERILA I VISINA TROŠKOVA PRILIKOM OBAVLJANJA PONOVNOG
INSPEKCIJSKOG PREGLEDA**

Kompanija domaćeg broda u nacionalnoj plovidbi
(kategorije plovidbe 5, 6, 7 i 8 prema Naredbi o kategorijama plovidbe),
odnosno njezin ovlašteni predstavnik, dužni su u slučaju potrebe obavljanja
ponovnog inspekcijskog pregleda broda, uslijed izricanja mjere zabrane
isplovljenja, uplatiti u korist Državnog proračuna Republike Hrvatske:

1) 1.500,00 kn prije ponovnog inspekcijskog
pregleda broda kojemu je izrečena mjera zabrane isplovljenja i

2) 700,00 kn prije svakog sljedećeg dolaska
inspektora sigurnosti plovidbe na brod, do konačnog ukidanja zabrane
isplovljenja.

Kompanija domaćeg broda u međunarodnoj plovidbi
(kategorije plovidbe 1, 2, 3 i 4 prema Naredbi o kategorijama plovidbe) i kompanija
stranog broda, odnosno njihovi predstavnici, dužni su u slučaju potrebe
obavljanja ponovnog inspekcijskog pregleda broda, uslijed izricanja mjere
zabrane isplovljenja, uplatiti u korist Državnog proračuna Republike Hrvatske:

a) 5.000,00 kn prije ponovnog inspekcijskog
pregleda broda kojemu je izrečena mjera zabrane isplovljenja i

b) 2.000,00 kn prije svakog sljedećeg dolaska
inspektora sigurnosti plovidbe na brod, do konačnog ukidanja zabrane
isplovljenja.

DODATAK VIII.

**MJERILA ZA ZABRANU ISPLOVLJENJA BRODA**

(u svezi članka 42.,
stavak 2.)

UVOD

Prije nego utvrdi da nedostaci otkriveni
prilikom pregleda nekog broda opravdavaju zabranu isplovljenja broda, inspektor
mora primijeniti mjerila navedena niže u dijelu 1. i 2.

Dio 3. sadrži primjere nedostataka koji mogu
sami za sebe biti dovoljan razlog za zabranu isplovljenja nekog broda.

Međutim, kada je očit razlog za zabranu
isplovljenja broda posljedica slučajnog oštećenja pretrpljenog za vrijeme
plovidbe do luke, nalog za zabranu isplovljenja se neće izdati, ako je:

– prije uplovljenja u luku zapovjednik ili
kompanija dostavio/la inspekciji detalje o okolnostima pomorske nezgode i
pretrpljenom oštećenju;

– zapovjednik poduzeo odgovarajuće mjere za
uklanjanje nedostatka, a na zadovoljstvo inspekcije;

– inspekcija provjerila, nakon obavjesti o
završetku popravnih radnji, da su nedostaci koji su bili očito opasni po
sigurnost, zdravlje ili okoliš otklonjeni.

1. OSNOVNA PRAVILA

Pri korištenju svoje stručne prosudbe da li brod
zaustaviti ili ne, inspektor mora primijeniti sljedeća mjerila:

*IZBOR
TRENUTKA*

Brodovi koji nisu sigurni za isplovljenje moraju
biti zaustavljeni nakon prvog pregleda i bez obzira na to koliko brod namjerava
ostati u luci.

*MJERILA*

i>
soPlainText style='text-align:justify'>Brod će se zaustaviti ako su njegovi nedostaci
dovoljno ozbiljni da zahtijevaju da se inspektor ponovo vrati na brod kako bi
se osobno uvjerio da su oni prije isplovljenja uklonjeni.

Potreba da se inspektor vrati na brod mjerilo je
ozbiljnosti nedostataka. Ipak, to ne stvara obvezu za svaki pojedini slučaj.

Time se podrazumijeva da se inspektor treba
uvjeriti da su nedostaci ispravljeni prije isplovljenja, a prema potrebi
ponovljenim posjetom brodu.

2. PRIMJENA OSNOVNIH PRAVILA

Prilikom donošenja odluke da li su otkriveni
nedostaci dovoljno ozbiljni da opravdaju zadržavanje, inspektor mora utvrditi
da li:

1.
brod posjeduje potrebne važeće isprave;

2.
brod ima broj ovlaštenja članova posade kakav se traži u Ispravi o najmanjem
sigurnosnom sastavu posade – odnosno Upisnom listu;

U tijeku pregleda inspektor mora nadalje
utvrditi jesu li brod i/ili posada u stanju:

1.
sigurno ploviti u tijeku idućeg putovanja;

2.
sigurno rukovati, prevesti i nadzirati stanje tereta tijekom idućeg putovanja;

3.
sigurno posluživati postrojenje strojarnice tijekom idućeg putovanja;

4.
održavati ispravnim porivni pogon i kormilarenje u tijeku idućeg putovanja;

5.
ako je potrebno, pogasiti požar u bilo kojem dijelu broda u tijeku idućeg
putovanja;

6.
brzo i sigurno napustiti brod i, ako je potrebno, obaviti spašavanje tijekom
idućeg putovanja;

7.
spriječiti onečišćenje okoliša tijekom cijelog idućeg putovanja;

8.
održavati dovoljan stabilitet broda u tijeku idućeg putovanja;

9.
održavati potrebnu vodonepropusnost tijekom cijelog idućeg putovanja;

10.
održavati radiokomunikacijsku vezu u situacijama pogibelji tijekom idućeg
putovanja;

11.
osigurati zdrave i sigurne životne i radne uvjete na brodu u tijeku idućeg
putovanja;

12.       pružiti
što je moguće više podataka u slučaju nesreće (koje su dostupne putem
zapisivača putnih podataka, VDR).

Uzevši u obzir sve otkrivene nedostatke, ako je
odgovor na bilo koju od gore navedenih stavki negativan, treba ozbiljno razmisliti
da li brod zadržati ili ne. Kombinacija nedostataka manje ozbiljne prirode
također može opravdati mjeru zadržavanja.

3. RAZLOZI ZA ZABRANU ISPLOVLJENJA

Kako bi se u korištenju ovih uputa pomoglo
inspektoru, ovdje se daje popis nedostataka svrstanih po grupama prema
Pomorskom zakoniku, Pravilima Hrvatskog registra brodova i drugim važećim
propisima, koji se na njih odnose, a priroda kojih smatra se dovoljno ozbiljnim
razlogom za zaustavljanje broda.

Ovaj popis se ne smatra konačnim.

3.1. BRODOVI OPĆENITO

1.
Nedostatak važećih svjedodžbi kojima se potvrđuje sposobnost broda za plovidbu;

2.
Broj, sastav ili ovlaštenja posade ne odgovaraju ispravi o najmanjem
sigurnosnom sastavu posade;

3.
Nedostatak u ispravnom radu pogonskog stroja i drugih pomoćnih strojeva,
uređaja i električnih postrojenja;

4.
Nedovoljna čistoća strojarnice, prekomjerna količina mješavine vode i ulja u
kaljužama, zauljenost izolacije cjevovoda uključujući i ispušne cjevovode u
strojarnici, neispravan rad uređaja za pražnjenje kaljuža;

5.
Neispravan rad električnog generatora za nuždu, rasvjete, akumulatora i
sklopki;

6.
Neispravan rad glavnog i pomoćnog kormilarskog stroja;

7.
Nedostatak, nedovoljan kapacitet ili ozbiljna zapuštenost sredstava za
spašavanje, splavi ili brodica za spašavanje i njihovih uređaja za spuštanje;

8.
Nepoštivanje propisa ili ozbiljna zapuštenost sustava za vatrodojavu, požarnih
alarma, protupožarne opreme, stabilnih protupožarnih instalacija, ventilacijskih
zaslona, protupožarnih zaklopki i uređaja za daljinsko zatvaranje i to u mjeri
da ne udovoljavaju svojoj namjeni;

9.
Nedostatak, ozbiljna zapuštenost ili neispravan rad palubne protupožarne
instalacije na tankerima;

10.       Nedostatak,
neudovoljavanje propisima i ozbiljna zapuštenost svjetala, signalnih tijela ili
zvučnih signala za plovidbu;

11.
Nedostatak ili neispravan rad radio uređaja i opreme namijenjenih sigurnosti
plovidbe i zaštiti ljudskih života na moru;

12.       Nedostatak
ili neispravan rad navigacijske opreme;

13.
Nedostatak nadopunjenih i ispravljenih plovidbenih karata i/ili svih drugih
važećih nautičkih izdanja potrebnih za namjeravano putovanje, uzevši u obzir da
se umjesto plovidbenih karata mogu koristiti i elektronske pomorske karte;

14.
Nedostatak ventilatora u neiskrećoj izvedbi za ventilaciju pumpne stanice
tereta.

15.       Ozbiljan
nedostak u operativnim zahtjevima;

16.       Propust
da se obavi pojačani pregled u skladu sa SOLAS 74, Glava XI, Pravilo

17.
Nepostojanje ili neispravan VDR uredjaj, kad je brod u obvezi posjedovanja
VDR-a.

3.2. SPECIFIČNOST U PREGLEDU TANKERA
ZAKEMIKALIJE (IBC KODEKS)

1.
Prijevoz tvari koja nije navedena u Svjedodžbi o sposobnosti za prijevoz ili
nedostatak podataka o teretu;

2.
Nepostojanje ili oštećenost visokotlačnih sigurnosnih uređaja;

3.
Električne instalacije koje nisu u protueksplozivnoj izvedbi ili ne
udovoljavaju zahtjevima kodeksa;

4.
Mogući izvori upaljenja u opasnim lokacijama;

5.
Kršenje posebnih zahtjeva;

6.
Prekoračenje maksimalno dozvoljene količine tereta za svaki pojedini tank;

7.
Nedovoljna toplinska zaštita za toplinski osjetljive tvari;

3.3. SPECIFIČNOST U PREGLEDU BRODOVA ZA PRIJEVOZ
UKAPLJENIH PLINOVA (IGC KODEKS)

1.
Prijevoz tvari koja nije navedena u Svjedodžbi o sposobnosti za prijevoz ili
nedostatak podataka o teretu;

2.
Nedostatak uređaja za zatvaranje nadgrađa ili radnih prostorija;

3.
Pregrade koje nisu plinotjesne;

4.
Oštećenost zaslona zraka;

5.
Nedostatak ili opterećenost ventila s daljinskim zatvaranjem;

6.
Nedostatak ili oštećenost sigurnost sigurtila;

7.
Električne instalacije koje nisu u protueksplozivnoj izvedbi ili ne
udovoljavaju zahtjevima kodeksa;

8.
Ventilatori koji se nalaze u blizini prostora tereta, a nisu ispravni;

9.
Alarmi tlaka u tankovima tereta koji nisu ispravni;

10.       Uređaji za
otkrivanje plinova i/ili otrovnih plinova koji nisu ispravni;

11.       Prijevoz
tvari koja inhibira bez svjedodžbe o inhibiranju;

3.4. SPECIFIČNOST PODRUČJA POKRIVENA TERETNIM
VODNIM LINIJAMA (LOADLINES 66)

1.
Znatno oštećene ili korodirane površine ili rupičasta korozija na limovima ili
njihovim ukrepama na palubama i na trupu, koje mogu ugroziti sposobnost broda
za plovidbu ili čvrstoću kod lokalnih naprezanja, osim ako su obavljeni
primjerni privremeni popravci koji omogućuju putovanje do luke gdje će se
obaviti trajni popravci;

2.
Očiti slučajevi nedovoljnog stabiliteta;

3.
Nedostatak dovoljnih i pouzdanih podataka u ovjerenoj formi, koji zapovjedniku
omogućuju da brzo i jednostavno može ukrcati i balastirati brod na način da se
u svim fazama i različitim uvjetima putovanja održi stabilitet broda u sigurnim
granicama i da se izbjegne prekomjerno naprezanje brodske strukture;

4.
Nedostatak, znatnija zapuštenost ili neispravnost uređaja za zatvaranje
grotlenih uređaja i vodonepropusnih vrata;

5.
Prekrcanost;

6.
Nedostatak zagaznica ili slučaj kad one nisu čitljive.

3.5. SPREČAVANJE ZAGAĐIVANJA ULJEM(MARPOL 73/78,
Dodatak I)

1.
Nedostatak, ozbiljna zapuštenost ili neispravan rad opreme za filtriranje
kaljužne vode, sustava za motrenje i nadzor ispuštanja ili 15 ppm dojavnog
uređaja;

2.
Preostali dio zapremine taložnog tanka ili tanka otpadnih ulja nedovoljan za
namjeravano putovanje;

3.
Nepostojanje Knjige ulja;

4.
Ugrađen zaobilazni cjevovod u svrhu neovlaštenog izljeva;

5.
Nedostatak mape izvještaja o pregledima (ESP).

3.6. SPREČAVANJE ZAGAĐIVANJA ŠTETNIM TEKUĆIM
TVARIMA KOJE SE PREVOZE U RAZLIVENOM STANJU(MARPOL 73/78, Dodatak II)

1.
Nepostojanje P&A priručnika – priručnik za interventno djelovanje u slučaju
onečišćenja kemikalijama koje se prevoze u razlivenom stanju;

2.
Teret nije kategoriziran;

3.
Nepostojanje Knjige tereta;

4.
Prijevoz uljastih tereta ako nije udovoljeno zahtjevima ili svjedodžbe nisu
propisno nadopunjene ili ispravljene;

5.
Ugrađen zaobilazni cjevovod u svrhu neovlaštenog izljeva.

3.7. SPREČAVANJE ZAGAĐENJA SMEĆEM S
BRODOVA(MARPOL 73/78, Dodatak V)

1.
Nedostatak Plana rukovanjem smećem

2.
Nepostojanje Knjige o smeću

3.
Osoblje na brodu nije upoznato sa zahtjevima Plana rukovanjem smećem o
odlaganju/ iskrcaju smeća

3.8. SPREČAVANJE ZAGAĐENJA ŠTETNIM TVARIMA KOJE
SE PREVOZE MOREM U PAKIRANOM OBLIKU

Ne ispunjavanje odredbi Glave 4, Dio 22.
Tehničkih pravila – sprečavanje onečišćenja.

3.9. PODRUČJA POKRIVENA PRAVILNIKOM O ZVANJIMA,
SVJEDODŽBAMA O OSPOSOBLJENOSTI I OVLAŠTENJIMA ČLANOVA POSADE BRODOVA TRGOVAČKE
MORNARICE REPUBLIKE HRVATSKE, PRAVILNIKOM O NAJMANJEM BROJU ČLANOVA POSADE ZA
SIGURNU PLOVIDBU KOJI MORAJU IMATI POMORSKI BRODOVI TRGOVAČKEMORNARICE
REPUBLIKE HRVATSKE I PRAVILNIKOM O UVJETIMA I NAČINU ODRŽAVANJA STRAŽE,
TEOBAVLJANJU DRUGIH POSLOVA NA BRODU, JAHTI ILI BRODICI KOJIMA SE OSIGURAVA
SIGURNA PLOVIDBAI ZAŠTITA MORA OD ONEČIŠĆENJA

1.
propust pomoraca koji ne posjeduju svjedodžbu, odgovarajuću svjedodžbu, valjano
oslobađanje ili ne mogu dokazati na temelju isprava da su podnijeli prijavu za
izdavanje odobrenja;

2.
Broj, sastav i ovlaštenja posade ne odgovaraju Svjedodžbi o minimalnom broju
članova posade, odnosno Upisnom listu;

3.
Sastav straže na palubi i u stroju ne odgovara propisanim zahtjevima;

4.
Osoba na straži nije osposobljena da rukuje opremom neophodnom za sigurnu
plovidbu, radioopremom, te da je upoznata s zaštitom od zagađenja mora;

5.
Pomorci nisu stručno osposobljeni za dodjeljene dužnosti u svrhu sigurnog
vođenja broda i zaštite od zagađenja;

6.
Nisu osigurane dovoljno odmorne osobe za prvu stražu na početku putovanja i za
naredne izmjene straže;

3.10. PODRUČJA POKRIVENA ŽIVOTNIM I
RADNIMUVJETIMA

1.
Nedovoljne zalihe hrane za putovanje do sljedeće luke;

2.
Nedovoljne zalihe pitke vode za putovanje do sljedeće luke;

3.
Neprihvatljivo niski sanitarni uvjeti na brodu;

4.
Nedostatak grijanja prostorija posade na brodu uposlenom u područjima gdje
temperature mogu biti vrlo niske;

5.
Prevelike količine smeća i otpada, zakrčenost prolaza i prostorija smještaja
posade opremom ili teretom ili drugi oblik ugrožavanja sigurnosti;

6.
Očiti dokaz da su članovi posade koji su dio plovidbene straže ili na drugim
dužnostima na brodu premoreni za obavljanje prve i sljedećih smjena straže.

3.11. PODRUČJA KOJA NE OPRAVDAVAJU
ZABRANUISPLOVLJENJA ALI MOGU NPR. ZAHTIJEVATI PREKID RADA S TERETOM

Neispravan rad ili održavanje sustava inertnog
plina, stanje teretnih uređaja, tegljačkih kuka tegljača ili strojeva koje može
biti dovoljna osnova za prekid rada s teretom.

DODATAK IX.

**BRODOVI KOJI PODLIJEŽU PRIORITETNOM INSPEKCIJSKOM NADZORU**

(u svezi članka 49.,
stavak 3. i 4.)

***Dio I.*****Nadvladavajući faktori**

Bez obzira na faktor izbora, smatrat će se da
sljedeći brodovi predstavljaju moguću opasnost za pomorstvo ili prijetnju
pomorskoj sigurnosti, sigurnosi osoba ili okoliša, te će predstavljati
nadvladavajući prioritet za obavljanje inspekcijskog pregleda:

1. Brodovi za koje su peljari ili lučke vlasti
prijavili nedostatke koji bi mogoji bi mogi sigurnost plovidbe prema odredbama
posebnih propisa kojima je uređeno peljarenje, prijavljivanje opasnih tvari i
red u luci;

2. Brodovi koji nisu udovoljili zahtjevima u
svezi prijavljivanja opasnih tvari;

3. Brodovi za koje su nadležne vlasti druge
države prijavile utvrđene nedostatke;

4. Brod za koji je zapovjednik, član posade ili
bilo koja druga fizička ili pravna osoba koja ima legitimni interes za sigurno
vođenje broda, životne i radne uvjete ili ugrožavanje ljudskih života i zaštitu
od onečišćenja morskog okoliša prijavio nedostatak ili pritužbu, osim ako
inspektor drži da je nedostatak ili pritužba neutemeljena: Identitet osobe koja
je prijavila nedostatak ili pritužbu na određeni brod ne smije biti otkriven;

5. Brod koji je:

– bio uključen u sudar, nasukavanje ili drugu
pomorsku nesreću;

– bio osumnjičen za navodno kršenje odredbi o
ispuštanju štetnih tvari ili otpadnih voda;

– manevrirao na neuobičajen i nesiguran način,
ili se nije pridržavao shema usmjerene i odijeljene plovidbe usvojene od strane
IMO-a, ili sigurne navigacijske prakse i postupaka;

– bio vođen na način koji predstavlja opasnost
za osobe, imovinu ili okoliš.

6. Brodovi kojima je u proteklih 6 mjeseci
suspendirana klasa zbog neudovoljavanja uvjetima koji se odnose na sigurnost.

7. Brodovi koji nisu udovoljili zahtjevima u
svezi prijavljivanja brodskog otpada ili na temelju dostavljenih informacija
postoji drugi razlog za sumnju u udovoljavanje zahtjeva u svezi s predajom
brodskog otpada;

8. brodovi za koje postoji dokaz ili osnovana
sumnja o namjernom ispuštanju ulja ili drugih povreda MARPOL 73/78 međunarodne
konvencije u vodama pod jurisdikcijom Republike Hrvatske;

***Dio II*****.
Sveukupni faktor izbora**

Sljedeći brodovi bit će smatrani prioritetom za
obavljanje inspekcijskog pregleda:

1. Brodovi koji prvi put uplovljavaju u luku
Republike Hrvatske, odnosno nakon isteka 12 ili više mjeseci od posljednjeg
uplovljavanja. U primjeni ovih kriterija inspektor će također voditi računa o
inspekcijskim pregledima obavljenim od strane država članica Memoranduma. U
nedostatku odgovarajućih podataka za tu svrhu, inspektor će se osloniti na
raspoložive podatke u SIReNaC informacijskom sustavu, te će pregledati brodove
o kojima nema podataka u SIReNaC informacijskom sustavu od početka primjene 1.
siječnja 1993. godine;

2. Brodovi koji nisu pregledani u okviru
Memoranduma u posljednjih šest mjeseci;

3. Brodovi za koje je statutorne svjedodžbe o
konstrukciji i opremi izdane u skladu s međunarodnim konvencijama, te
svjedodžbe o klasi, izdala organizacija koja nije priznata od strane država
članica Europske unije;

4. Brodovi koji viju zastavu države navedene na
crnoj listi objavljenoj u godišnjem izvješću Memoranduma;

5. Brodovi kojima je dozvoljeno isplovljenje iz
luke države članice Memoranduma pod određenim uvjetima, kao što su:

a) otkloniti nedostatke prije isplovljenja;

b) otkloniti nedostatke u sljedećoj luci;

c) otloniti nedostatke u roku od 14 dana;

d) nedostaci za koje su određeni drugi posebni
uvjeti.

Ako je brod poduzeo mjere za otklanjanje
nedostataka i otklonio sve utvrđene nedostatke, to će inspektor uzeti u obzir.

6. Brodovi na kojima su utvrđeni nedostaci
prilikom prethodnog inspekcijskog pregleda, u skladu s brojem nedostataka;

7. Brodovi kojima je izrečena mjera zabrane
isplovljenja u prethod­noj luci;

8. Brodovi koji viju zastavu države koja nije
potpisnica svih međunarodnih konvencija navedenih u članku 2. ovog Pravilnika;

9. Brodovi koji održavaju klasu kod
klasifikacijskog društva kojem je omjer nedostataka viši od prosječnog;

10. Brodovi iz kategorija navedenih u Dodatku
XIII (A);

11. Brodovi stariji od 13 godina.

Prilikom određivanja prednosnog reda za
inspekcijski pregled gore navedenih brodova, inspektor će uzeti u obzir faktor
izbora prikazan u SIReNaC informacijskom sustavu, u skladu s Dodatkom I,
Poglavlje I Memoranduma. Viši faktor izbora podrazumjeva i viši prioritet.
Sveukupni faktkupni faktje zbroj primjenjivih vrijednosti faktora izbora, kako
je definirano Memorandumom. Točke 5, 6 i 7 primjenjuju se samo za inspekcijske
preglede obavljene unutar posljednjih 12 mjeseci. Sveukupni faktor izbora ne
smije biti manji od zbroja vrijednosti utvrđenih za točke 3, 4, 8, 9, 10 i 11.

Međutim, za potrebe članka 51. stavak 4. u
sveukupni faktor izbora neće se uračunati točka 10.

DODATAK X.

**LISTA BRODSKIH ISPRAVA, ZAPISA I KNJIGA**

(u svezi članka 50.,
stavak 1. i 2.)

1.
Međunarodna svjedodžba o baždarenju (1969)

2.
Svjedodžba o sigurnosti putničkog broda

3.
Svjedodžba o sigurnosti konstrukcije teretnog broda

4.
Svjedodžba o sigurnosti opreme teretnog broda

5.
Svjedodžba o sigurnosti radiouređaja teretnog broda

6.
Svjedodžba o oslobađanju (uključujući i popis tereta, gdje se traži)

7.
Svjedodžba o sigurnosti teretnog broda

8.
Potvrda o usklađenosti s posebnim zahtjevima za brodove koji prevore opasne
tvari

9.
Posebni popis opasnih tvari ili detaljni plan krcanja

10.
Međunarodna svjedodžba o sposobnosti za prijevoz ukapljenih plinova ili
svjedodžba o sposobnosti za prijevoz ukapljenih plinova

11.
Međunarodna svjedodžba o sposobnosti za prijevoz opasnih kemikalija u rasutom
stanju ili svjedodžba o sposobnosti za prijevoz opasnih kemikalija u rasutom
stanju

12.
Međunarodna svjedodžba o sprečavanju onečišćenja uljem

13.
Međunarodna svjedodžba o sprečavanju onečišćenja pri prijevozu štetnih tekućina

14.
Međunarodna svjedodžba o teretnoj liniji (1966)

15.
Međunarodna svjedodžba o oslobađanju u svezi teretne linije

16.       Knjiga o
uljima, Dio I. i Dio II.

17.       Brodski
plan za slučaj opasnosti zagađivanja uljem (SOPEP)

18.       Knjiga
tereta

19.
Uvjerenje o najmanjem broju članova posade

20.
Svjedodžbe izdane u skladu sa STCW konvencijom

21.
Svjedodžba o zdrastvenoj sposobnosti člana posade broda (sukladno Konvenciji
ILO br. 73)

22.       Raspored
radnog vremena na brodu (STCW 78)

23.       Zapisi o
satima odmora pomoraca

24.
Informacije o stabilitetu

25.       Preslik
Potvrde o usklađenosti i Potvrda upravljanja sigurnošću izdane sukladno
Međunarodnom Kodeksu upravljanja sigurnošću za siguran rad brodova i za
sprečavanje zagađivanja (IMO Rezolucija A.741(18) i A.913(22)) (SOLAS, Glava
IX)

26.
Svjedodžbe o čvrstoći trupa i ugrađenim postrojenjima izdane od
klasifikacijskog društva (traže se samo ako brod održava svoju klasu kod
klasifikacijskog društva)

27.       Mapa
izvještaja o pregledu (u slučaju broda za rasuti teret i tankera za ulje)

28.   &sp &;  Za RO-RO
putničke brodove, informacija o A/A-max odnosu

29.
Svjedodžba o sposobnosti broda za krcanje žita u rasutom stanju

30.
Svjedodžba o sigurnosti broda posebne namjene

31.
Svjedodžba o sigurnosti brzog plovila i Dozvola za rad brzog plovila

32.
Svjedodžba o sigurnosti pokretne odobalne bušeće jedinice

33.       Za
tankere za ulje, zapis o sustavu nadzora i upravljanja ispuštanja ulja za
posljednje putovanje u balastu

34.       Raspored
za uzbunu, protupožarni plan i, za putničke brodove, plan nadzora u slučaju
oštećenja

35.       Brodski
dnevnik sa zapisima o provjerama i vježbama i knjiga izvješća o pregledima i
održavanju opreme i uređaja za spašavanje

36.       Izvješća
prethodnih inspekcija države luke

37.
Priručnik za slaganje i pričvršćenje tereta

38.       Plan
upravljanja smećem i knjiga izvještaja o smeću

39.       Sustav
potpore zapovjednicima putničkih brodova pri donošenju odluka

40.       Plan suradnje
sa SAR službama za putničke brodove na redovitim linijama

41.       Popis
postupkovnih ograničenja za putničke brodove

42.
Priručnik za krcanje tereta za brodove za rasuti teret

43.       Plan
ukrcaja/iskrcaja tereta za brodove za rasuti teret

44.       Ugovor o
osiguranju ili drugo financijsko jamstvo za slučaj građanske odgovornosti za
štetu zbog onečišćenja uljem

45.
Međunarodna svjedodžba o sigurnosnoj zaštiti (ISSC)

46.       Trajni
zapis broda (CSR)

47.
Međunarodna svjedodžba o sprečavanju zagađivanja zraka

48.
Međunarodna svjedodžba o sprečavanju zagađivanja zraka za stroj

DODATAK XI.

**PRIMJERI »OČITIH RAZLOGA« ZA PROVOĐENJE DETALJNOG
INSPEKCIJSKOG PREGLEDA**

(u svezi članka 50.,
stavak 5.)

I. Očiti razlog za provođenje detaljnog
inspekcijskog pregleda postoji naročito u sljedećim slučajevima:

1.
Brodovi navedeni u Dodatku IX., Dio I i Dio II, točke II-3, II-4, II-5, II-5c i
II-8;

2.
ukoliko Knjiga o uljima nije propisno vođena;

3.
ukoliko je prilikom pregleda brodskih isprava i svjedodžbi utvrđen nedostatak,
neispravnost ili nevaljanost istih;

4.
ukoliko članovi posade ne pokazuju minimalni stupanj obučenosti sukladno
Međunarodnoj konvenciji o standardima za izobrazbu, izdavanje svjedodžbi i
držanje straže pomoraca (STCW);

5.
ukoliko postoje dokazi da rukovanje teretom ili neka radnja bitna za sigurnost
plovidbe se ne provodi sukladno zahtjevima sigurnosti, ili u skladu sa
smjernicama IMO-a, tj. sadržaj kisika u dobavnom cjevovodu inertnog plina
teretnih tankova je iznad najviše propisane razine;

6.
ukoliko je zapovjednik tankera propustio napraviti izvještaj o praćenju
iskrcaja ulja i kontrolnom sustavu za posljednje putovanje u balastu;

7.
ukoliko ne postoji ažurirani raspored uzbune ili članovi posade ne poznaju
svoje obveze u slučaju požara ili naloga o napuštanju broda;

8.
ukoliko odašiljanje lažne uzbune o pogibelji nije popraćeno propisanim
postupkom opoziva;

9.
nepostojanje bitne opreme i uređaja zahtijevanih međunarodnim konvencijama;

10.       izrazito
nehigijenski uvjeti na brodu;

11.       ukoliko
prema inspektorovom općem dojmu i zapažanjima postoje ozbiljna istrošenja ili
nedostaci na trupu ili strukturi koji mogu ugrožavati sigurnost konstrukcije
broda;

12.       saznanje
ili dokaz da zapovjednik ili posada nije upoznata sa osnovnim radnim postupcima
na brodu u svezi sa sigurnošću broda ili zaštitom od onečišćenja ili ti radni
postupci nisu provedeni;

13.       ukoliko
postoji prijava ili osnovana sumnja da se ne poštuju radni uvjeti na brodu
prema odredbama posebnog propisa kojim se uređuju načela za utvrđivanje radnog
vremena članova posade.

II. Sposobnost člana posade da održava stražu
prema zahtjevima STCW 78 međunarodne konvencije provjerit će se u skladu s
Dijelom A STCW Kodeksa ako postoji očiti razlog za vjerovanje da ti zahtjevi
nisu ispunjeni, odnosno u sljedećim slučajevima:

1.
kada je brod bio uključen u sudar, nasukavanje ili drugu pomorsku nesreću;

2.
kada je brod bio osumnjičen za navodno kršenje odredbi o ispuštanju štetnih
tvari ili otpadnih voda;

3.
kada je brod manevrirao na neuobičajen i nesiguran način, ili se nije
pridržavao shema usmjerene i odijeljene plovidbe, usvojene od strane IMO-a, ili
sigurne navigacijske prakse i postupaka;

4.
kada je brod bio vođen na način koji predstavlja opasnost za osobe, imovinu ili
okoliš;

5.
kada je svjedodžba o osposobljenosti krivotvorena ili kada nositelj svjedodžbe
nije osoba kojoj je svjedodžba originalno izdana;

6.
kada brod vije zastavu države koja nije potpisnica STCW 78 međunarodne
konvencije ili zapovjednik, časnik ili član posade broda ima svjedodžbu izdanu
od treće države koja nije potpisnica STCW 78 međunarodne konvencije.

Bez obzira na postojanje valjane svjedodžbe,
prilikom provjere gore navedenih stavki inspektor može zahtjevati da član
posade demonstrira zahtjevanu osposobljenost na radnom mjestu. Provjera
osposobljenosti može uključivati ocjenu da li se ispunjavaju operativni
zahtjevi u svezi održavanja straže i da li član posade u granicama svoje
osposobljenosti primjereno reagira u slučaju krizne situacije na brodu.

DODATAK XII.

**PODSJETNIK ZA OBAVLJANJE DETALJNOG INSPEKCIJSKOG PREGLEDA**

(u svezi s člankom 50.,
stavak 6.)

Detaljni inspekcijski pregled obuhvaća sljedeća
područja:

1. PODRUČJA POKRIVENA SOLAS KONVENCIJOM

1.
Pregled rada pogonskog stroja i drugih važećih strojeva kao i električnih
instalacija;

2.
Pregled čistoće strojarnice, količine mješavine vode i ulja u kaljužama,
pregled zauljenosti izolacije cjevovoda uključujući i ispušne cjevovode u
strojarnici, rad uređaja za pražnjenje kaljuža;

3.
Pregled rada električnog generatora za nuždu, rasvjete, akumulatora i sklopki;

4.
Pregled rada glavnog i pomoćnog kormilarskog stroja;

5.
Pregled kapaciteta i stanja sredstava za spašavanje, splavi ili brodica za
spašavanje i njihovih uređaja za porinuće;

6.
Pregled sustava za vatrodojavu, požarnih alarma, protupožarne opreme, stalnih
protupožarnih instalacija, ventilacijskih zaslona, protupožarnih prigušnica i
uređaja za daljinsko zatvaranje;

7.
Pregled rada palubne protupožarne instalacije na tankerima;

8.
Pregled svjetala, signalnih tijela i zvučnih signala za plovidbu;

9.
Pregled rada radiouređaja i opreme namijenjenih sigurnosti plovidbe i zaštiti
ljudskih života na moru;

10.       Pregled
rada navigacijske opreme, imajući u vidu odredbe SOLAS-a V/12 (0);

11.       Pregled
plovidbenih karata i/ili svih drugih važnih nautičkih izdanja potrebnih za
namjeravano putovanje;

12.       Pregled
ventilatora u neiskrećoj izvedbi za ventilaciju pumpne stanice tereta (SOLAS
II-2/59.3.1.);

13.       Pregled
udovoljavanja operativnim zahtjevima.

2. PODRUČJA POKRIVENA IBC KODEKSOM

1.
Pregled tereta po tvari koja nije navedena u Svjedodžbi o sposobnosti za
prijevoz tereta;

2.
Pregled visokotlačnih sigurnosnih uređaja;

3.
Pregled električnih instalacija;

4.
Pregled mogućih izvora upaljenja u opasnim lokacijama kako su navedeni u 10.2;

5.
Pregled posebnih zahtjeva;

6.
Pregled udovoljavanju zahtjevu za maksimalno dozvoljenim količinama tereta za
svaki pojedini tank;

7.
Pregled udovoljavanju zahtjeva o termičkoj zaštiti za termički osjetljive
tvari.

3. PODRUČJA POKRIVENA IGC KODEKSOM

1.
Pregled tereta po tvari koja nije navedena u Svjedodžbi o sposobnosti za
prijevoz ili nedostatak podataka o teretu;

2.
Pregled uređaja za zatvaranje nadgrađa ili radnih prostorija;

3.
Pregled pregrada na nepropusnost za plin;

4.
Pregled zaslona zraka;

5.
Pregled ventila s daljinskim zatvaranjem;

6.
Pregled sigurnosnih ventila;

7.
Pregled električnih instalacija;

8.
Pregled ventilatora koji se nalaze u blizini prostora tereta;

9.
Pregled alarma tlaka u tankovima tereta koji nisu ispravni;

10.       Pregled uređaja
za otkrivanje plinova i/ili otrovnih plinova;

11.       Pregled
po svjedodžbi o inhibitorskoj tvari kod prijevoza tereta koji se inhibiraju.

4. PODRUČJA POKRIVENA KONVENCIJOM O TERETNIM VOD­NIM
LINIJAMA

1.
Pregled stanja limova na palubama i trupu;

2.
Pregled stabiliteta;

3.
Utvrđivanje sposobnosti zapovjednika da ukrca i balastira brod na način da u
svim fazama i uvjetima putovanja održi stabilitet broda na siguran način;

4.
Pregled uređaja za zatvaranje, grotlenih uređaja i vodonepropusnih vrata;

5.
Pregled udovoljavanja zahtjeva o krcanju tereta;

6.
Pregled zagaznica.

5. PODRUČJA POKRIVENA KONVENCIJOM MARPOL,
PRILOGOM I

1.
Pregled opreme za filtriranje kaljužne vode, sustava za motrenje količine ulja
u ispustu balasta ili ispirne vode i alarmnog uređaja;

2.
Pregled zapremnine taložnog tanka i tanka otpadnih ulja;

3.
Pregled Knjige ulja;

4.
Utvrđivanje da li je na brodu ugrađen zaobilazni cjevovod;

5.
Pregled plana interventnog djelovanja u slučaju zagađenja uljem.

6. PODRUČJA POKRIVENA KONVENCIJOM MARPOL,
PRILOGOM II

1.
Utvrđivanje postojanja Priručnika interventnog djelovanja u slučaju onečišćenja
kemikalijama (P&A priručnika),

2.
Utvrđivanje kategorizacije tereta;

3.
Pregled Knjige tereta;

4.
Utvrđivanje da li brod prevozi uljaste terete sukladno svjedodžbi;

5.
Utvrđivanje da li je ugrađen zaobilazni cjevovod.

7. PODRUČJA POKRIVENA STCW KONVENCIJOM

1.
Utvrđivanje da li broj, sastav i ovlaštenja posade odgovaraju Svjedodžbi o
minimalnom broju članova posade;

2.
Utvrđivanje da li svaki član posade posjeduje odgovarajuću svjedodžbu ili
valjano oslobađanje sukladno STCW 78 međunarodnoj konvenciji, odnosno da li
može pružiti pisani dokaz da je državi zastave broda podnio zahtjev za ovjeru u
postupku priznavanja svjedodžbe;

3.
Utvrđivanje da li su na brodu osigurani načini i postupci za učinkovitu usmenu
komunikaciju između svih članova posade vezanu uz sigurnost, te da li su
zadovoljeni ostali zahtjevi za komunikaciju na brodu sukladno posebnom propisu
kojim se uređuju uvjeti i način održavanja straže, te obavljanja drugih poslova
na trgovačkim brodovima.

8. PODRUČJA POKRIVENA ILO KONVENCIJAMA

1.
Minimalna dob za rad na brodu;

2.
Liječnički pregledi;

3.
Pregled dostalnosti zaliha pitke vode;

4.
Pregled dostalnosti zaliha hrane;

5.
»Bijelo osoblje«;

6.
Pregled sanitarnih uvjeta na brodu;

7.
Pregled grijanja prostorija posade na brodu;

8.
Pregled stanja broda u pogledu zahtjeva čistoće, zbrinutosti otpada, prolaza i
prostorije za torije za osade;

9.
Prevencija povreda na radu;

10.       Članci
ugovora o radu (kolektivnog ugovora), repatrijacija pomoraca, odgovornost
kompanije u slučaju nezgode, sindikalna prava;

11.       Provjera
usklađenosti vremena rada ili vremena odmora pomoraca sa zahtjevima posebnog
propisa kojim se uređuju načela za utvrđivanje radnog vremena članova posade.

DODATAK XIII.

**NAPUTAK ZA OBAVLJANJE PROŠIRENOG INSPEKCIJSKOG PREGLEDA**

(u svezi članka 51.,
stavak 1, 3. i 6. i članka 91., stavak 1.)

A. KATEGORIJE BRODOVA KOJI PODLIJEŽU PROŠIRENOM
PREGLEDU (u svezi članka 51. stavak 1.)

1. Tankeri za prijevoz ukapljenog plina ili
kemikalija stariji od 10 godina, što se utvrđuje na temelju datuma gradnje
upisanog u brodskim svjedodžbama o sigurnosti;

2. Brodovi za rasuti teret stariji od 12 godina,
što se utvrđuje na temelju datuma gradnje upisanog u brodskim svjedodžbama o
sigurnosti;

3. tanker za prijevoz ulja preko 3000 BT i
stariji od 15 godina, što se utvrđuje na temelju datuma gradnje upisanog u
brodskim svjedodžbama o sigurnosti;

4. Putnički brodovi stariji od 15 godina osim
brodova na koje se odnosi Glava VIII. ovog Pravilnika.

B. PODACI KOJE TREBA PRIJAVITI INSPEKCIJI LUČKE
KAPETANIJE (u svezi članka 51. stavak 3.)

A. – ime broda;

B. – država zastave;

C. – IMO indetifikacijski broj, ako postoji;

D. – nosivost (t);

E. – datum gradnje broda utvrđen na osnovi
datuma upisanog u brodskim svjedodžbama o sigurnosti;

F. – za tankere:

F.a. – Vrsta trupa: jednostruki trup,
jednostruki trup s odvojenim tankovima balasta, dvostruki trup;

F.b. – stanje tankova tereta i balasta: pun,
prazan, inertiran;

F.c. – zapremnina i vrsta tereta;

G. – predviđeno vrijeme dolaska u luku odredišta
ili na peljarsku stanicu, prema zahtjevu lučke uprave;

H. – planirano vrijeme boravka u luci;

I. – planirane radnje u luci odredišta,
(ukrcaj/iskrcaj i drugo);

J. – planirani pregledi statutornih svjedodžbi,
znatni radovi održavanja i popravci koji se trebaju obaviti dok je brod u luci
odredišta.

C. POSTUPCI ZA OBAVLJANJE PROŠIRENOG PREGLEDA ZA
ODREĐENE VRSTE BRODOVA (u svezi članka 51. stavak 6.)

Proširenim inspekcijskim pregledom moraju se
obuhvatiti najmanje stavke koje slijede, uzimajući u obzir praktičnu mogućnost
ili ograničenja u odnosu na sigurnost osoba, broda ili luke. Inspektori moraju
biti svjesni da provođenje proširenog inspekcijskog pregleda može ugroziti
sigurno obavljanje pojedinih brodskih radnji, npr. rukovanje teretom, ako se
zahtijeva provjera rukovanja teretom za vrijeme izvođenja te radnje.

1. BRODOVI OPĆENITO (kategorije iz Dijela A ovog
Dodatka)

– Isklop (black-out) i upućivanje generatora za
nuždu;

– Pregled osvjetljenja u nuždi;

– provjera rada protupožarne pumpe za nuždu s
dvije protupožarne cijevi priključene na glavni požarni cjevovod;

– provjera rada kaljužne pumpe;

<>
– Zatvaranje vodonepropusnih vrata i
protupožarnih vrata;

– Spuštanje u more i pokretanje porivnog stroja
jedne brodice za spašavanje;

– provjera daljinskog zaustavljanja u nuždi,
npr. kotla, ventilacije i pumpi goriva;

– provjera kormilarskog uređaja, uključujući
kormilarskog uređaja za nuždu;

– provjera električnog napajanja u nuždi
radiopostaje;

– Pregled i provjera, u opsegu koliko je to
moguće, separatora u strojarnici.

2. TANKERI ZA PRIJEVOZ UKAPLJENOG PLINA I
KEMIKALIJA

Pored stavki iz Poglavlja 1. ovog Dijela,
sljedeće točke mogu se također smatrati dijelom proširenog inspekcijskog
pregleda tankera za prijevoz ukapljenog plina i kemikalija:

– Kontrola alarma, te kontrola tankova tereta i
sigurnosnih uređaja u odnosu na nivo, tlak i temperaturu;

– Sredstva za provjeru kisika i eksplozimetar,
te njihova umjeravanja; Raspoloživost opreme za otkrivanje kemikalija (mjehovi)
s prikladnim brojem cjevčica za otkrivanje plinova za određeni teret koji se
prevozi;

– Provjeriti da li kompleti za bijeg iz kabina,
koji pružaju prikladnu zaštitu očiju i dišnih organa, postoje za svaku osobu na
brodu (ako se to zahtijeva u odnosu na popis tereta uz Međunarodnu svjedodžbu
ili Svjedodžbu o sposobnosti broda za prijevoz opasnih kemikalija u razlivenom
stanju, odnosno ukapljenih plinova u razlivenom stanju, kako je primjenjivo);

– Provjera da li je teret koji se prevozi
uvršten u Međunarodnu svjedodžbu o sposobnosti ili u Svjedodžbu o sposobnosti
za prijevoz kemikalija u razlivenom stanju ili za prijevoz ukapljenih plinova,
kako je primjenjivo;

– Provjera stabilnih protupožarnih uređaja na
palubi za pjenu, prah ili drugo sredstvo kojeg zahtijeva teret koji se prevozi.

3. BRODOVI ZA RASUTI TERET

Pored stavki iz Poglavlja 1. ovog Dijela,
sljedeće točke mogu se također smatrati dijelom proširenog inspekcijskog pregleda
brodova za rasuti teret

– Provjera moguće korozije temelja palubnih
strojeva;

– Provjera moguće deformacije i/ili korozije
poklopaca skladišta tereta;

– Provjera mogućih napuknuća ili lokalne
korozije poprečnih pregrada skladišta;

– Provjera pristupa u skladišta tereta;

– Provjera da li su na brodu sljedeći dokumenti,
pregledati ih i utvrditi da su ovjereni od strane države zastave ili
klasifikacijskog društva:

(1) Izvješća o pregledima strukture;

(2) Izvješća o ocjeni stanja broda;

(3) Izvješća o mjerenju debljina;

(4) Završni izvještaj procjene stanja trupa,
prema IMO Rezoluciji A.744(18).

4. TANKERI ZA ULJE

Pored stavki iz Poglavlja 1. ovog Dijela,
sljedeće točke mogu se također smatrati dijelom proširenog inspekcijskog
pregleda tankera za ulje:

– Provjera stabilnog protupožarnog sustava za
gašenje pjenom na palubi;

– Protupožarna sredstva općenito;

– Pregled požarnih zaklopki strojarnice,
prostora sisaljki i nastambi;

– Kontrola tlaka inertnog plina i sadržaja
kisika u inertnom plinu;

– Balastni tankovi: barem jedan od balastnih
tankova u području tereta mora biti pregledan kroz provlaku/palubni pristup, a
u tank se ulazi ako inspektor otkrije očite razloge za daljnji pregled;

– Provjera da li su na brodu sljedeći dokumenti,
pregledati ih i utvrditi jesu li ovjereni od strane države zastave ili
klasifikacijskog društva:

(1) Izvješća o pregledima strukture;

(2) Izvješća o ocjeni stanja broda;

(3) Izvješća Izvješća debljina;

(4) Završni izvještaj procjene stanja trupa, prema
IMO Rezoluciji A.744(18).

5. PUTNIČKI BRODOVI OSIM BRODOVA NA KOJE SE
ODNOSI GLAVA VIII. OVOG PRAVILNIKA

Pored stavki iz Poglavlja 1. ovog Dijela,
sljedeće točke mogu se također smatrati dijelom proširenog inspekcijskog
pregleda putničkih brodova:

– Provjera uređaja za otkrivanje požara i
alarmnog sustava;

– Provjera pravilnog zatvaranja protupožarnih
vrata;

– Provjera razglasnog sustava;

– Protupožarna vježba gdje se, kao minimum, svi
kompleti vatrogasne opreme moraju pokazati, i u kojoj treba sudjelovati dio
bijelog osoblja;

– Provjeriti da li su ključni članovi posade
upoznati s planovima u slučaju oštećenja.

Ako se smatra primjerenim, pregled se može
nastaviti za vrijeme plovidbe iz luke u luku države članice Memoranduma, uz
pristanak zapovjednika broda ili kompanije. Inspektori ne smiju ometati radnje
na brodu niti smiju dovesti do situacije koja bi prema zapovjednikovoj procjeni
mogla ugroziti sigurnost putnika, posade i broda.

6. BRODOVI KOJI PREVOZE OPASNE TERETE U
UPAKIRANOM STANJU

Pored stavki iz Poglavlja 1. ovog Dijela,
sljedeće točke mogu se također smatrati dijelom proširenog inspekcijskog
pregleda brodova koji prevoze opasne terete u upakiranom stanju.

Pregledat će se:

1. Potvrda o sposobnosti za prijevoz upakiranog
opasnog tereta;

2. Dokumente izdane temeljem IMDG-kodeksa s
dodacima, EMS-a, MFAG-a;

3. Pakiranje opasnih tvari;

4. Označavanje opasnih tvari;

5. Slaganje opasnih tvari.

DODATAK XIV.

**ODBIJANJE UPLOVLJENJA**

(u svezi članka 53.,
stavak 1. i 3.)

A. KATEGORIJE BRODOVA PODLOŽNIH MJERI ODBIJANJA
UPLOVLJENJA U LUKE DRŽAVA ČLANICA MEMORANDUMA

1. Tankeri za prijevoz ukapljenog plina i
kemikalija;

2. Brodovi za rasuti teret;

3. Tankeri za ulje;

4. Putnički brodovi.

B. POSTUPCI U SVEZI ODBIJANJA UPLOVLJENJA U LUKE
DRŽAVA ČLANICA MEMORANDUMA (u svezi članka 53. stavak 3.)

1. Ako se ostvare uvjeti navedeni u članku 53.,
inspektor u luci u kojoj je brod zaustavljen drugi, odnosno treći put, ovisno o
slučaju, mora obavijestiti zapovjednika i vlasnika ili kompaniju broda u
pisanoj formi da je brodu određena mjera odbijanja uplovljenja.

Ministarstvo mora također izvijestiti državu
zastave broda, klasifikacijsko društvo, ostale države članice Memoranduma,
Europsku komisiju, voditelja baze podataka SIReNaC (DSI) i Tajništvo
Memoranduma.

Mjera zabrane uplovljenja stupit će na snagu čim
se brodu dozvoli da napusti luku nakon što su nedostaci koji su bili razlog za
zaustavljanje otklonjeni.

2. Postupak ukidanja mjere odbijanja
uplovljenja, za brodove kojima je Ministarstvo odredilo mjeru odbijanja
uplovljenja, pokreće se na temelju formalnog zahtjeva vlasnika ili kompanije
upućenog Ministarstvu. Zahtjev mora biti popraćen svjedodžbom izdanom od države
zastave broda iz koje je razvidno da brod u potpunosti udovoljava odredbama
međunarodnih konvencija. Zahtjev za ukidanje mjere odbijanja uplovljenja mora
također biti popraćen, ako se traži, sa svjedodžbom izdanom od klasifikacijskog
društva kod kojeg brod održava klasu, kojom se dokazuje da brod udovoljava
utvrđenim standardima tog klasifikacijskog društva.

3. Odbijanje uplovljenja može biti ukinuto samo
nakon ponovnog inspekcijskog pregleda broda u luci dogovorenoj s Ministarstvom,
ako se na zadove na zadovnistarstva pruži dokaz da brod u potpunosti udovoljava
svim primjenjivim zahtjevima međunarodnih konvencija.

Dogovorena luka iz prethodnog stavka može biti i
luka druge države članice Memoranduma, pri čemu nadležna vlast države članice
luke odredišta može, uz suglasnost Ministarstva, dozvoliti da brod proslijedi u
luku dolaska o kojoj je riječ, isključivo radi provjere da brod ispunjava
uvjete navedene u točki 2. Brodu kojemu je mjeru odbijanja uplovljenja izrekla
nadležna vlast druge države članice Memoranduma može pod istim uvjetima biti
dozvoljeno uplovljenje u hrvatsku luku.

Ponovni inspekcijski pregled mora se obaviti u
opsegu proširenog inspekcijskog pregleda koji mora kao minimum uključiti stavke
navedene u Dodatku XIII., Dio C, ovog Pravilnika.

Sve troškove ovog proširenog inspekcijskog
pregleda snosi vlasnik ili kompanija.

4. Ako su rezultati proširenog inspekcijskog
pregleda zadovoljavajući za Ministarstvo, u skladu s točkom 2., mjera odbijanja
uplovljenja mora biti ukinuta. Ministarstvo mora o tome izvijestiti vlasnika
ili kompaniju pisanim putem.

Ministarstvo mora također o svojoj odluci pisano
izvijestiti državu zastave, odnosno klasifikacijsko društvo, druge države
članice, Europsku komisiju i Tajništvo Memoranduma.

5. Informacija vezana za brodove kojima je
određena mjera odbijanja uplovljenja mora biti unesena u informacijski sustav
SIReNaC i objavljena u skladu s člankom 64. i Dodatkom XVII. ovog Pravilnika.

DODATAK XV.

**MJERILA ZA ZABRANU ISPLOVLJENJA BRODA**

(u svezi članka 53.,
stavak 3. i članka 63., stavak 3.)

Kada je razlog za zaustavljanje broda posljedica
oštećenja pretrpljenog za vrijeme plovidbe do luke, nalog za zabranu
isplovljenja se neće izdati, pod uvjetom da:

1. je dužna pažnja posvećena zahtjevima sadržanim
u pravilu I/11(c) međunarodne konvencije SOLAS ‘74 glede prijavljivanja
administraciji države zastave, ovlaštenog inspektora ili priznate organizacije
odgovorne za izdavanje odnosne svjedodžbe;

2. su prije uplovljenja u luku, zapovjednik ili
kompanija dostavili inspekciji detalje o okolnostima nezgode i pretrpljenom
oštećenju, kao i podatke o zahtijevanoj prijavi administraciji države zastave;

3. je na brodu poduzeta odgovarajuća popravna
radnja, na zadovoljstvo inspektora, i

4. se inspektor uvjeri, nakon obavijesti o
završetku popravne radnje, da su nedostaci koji su očito ugrožavali sigurnost,
zdravlje ili okoliš otklonjeni.

Prije nego utvrdi da nedostaci otkriveni
prilikom inspekcijskog pregleda opravdavaju izricanje mjere zabrane
isplovljenja broda, inspektor mora primijeniti pravila navedena u dijelu 1. i
2. ovog Dodatka.

Dio 3. ovog Dodatka sadrži primjere nedostataka
od kojih svaki pojedinačno može biti dovoljan razlog za izricanje mjere zabrane
isplovljenja broda (članak 54., stavak 3.).

1. OSNOVNA PRAVILA

U donošenju svoje stručne prosudbe da li izreći
mjeru zabrane isplovljenja za neki brod ili ne, inspektor mora primijeniti
sljedeća mjerila:

*IZBOR
TRENUTKA*

Brodovi koji nisu sigurni za isplovljenje moraju
biti zadržani nakon prvog pregleda i bez obzira na to koliko brod namjerava
ostati u luci.

*MJERILA*

Brodu će se izreći mjera zabrane isplovljenja
ako su njegovi nedostaci dovoljno ozbiljni da zavređuju da se inspektor ponovo
vrati na brod kako bi se uvjerio da su oni prije isplovljenja otklonjeni.

Potreba da se inspektor vrati na brod mjerilo je
ozbiljnosti nedostatka. Ipak, to ne stvara obvezu za svaki pojedini slučaj.

Time se podrazumijeva da se inspektor na jedan
ili drugi način, treba uvjeriti da su nedostaci otklonjeni prije isplovljenja,
i to po mogućnosti ponovnim posjetom brodu.

2. PRIMJENA OSNOVNIH PRAVILA

Prilikom donošenja odluke da li su otkriveni
nedostaci dovoljno ozbioljno ozbiravdavaju mjeru zabrane isplovljenja,
inspektor mora utvrditi da li:

1. brod posjeduje potrebne važeće isprave;

2. brod ima sastav posade (broj članova posade s
odgovarajućim ovlaštenjima) kakav se traži u Ispravi o najmanjem sigurnosnom
sastavu posade;

U tijeku pregleda inspektor mora nadalje
utvrditi jesu li brod i/ili posada u stanju:

3. sigurno ploviti u tijeku idućeg putovanja;

4. sigurno rukovati, prevesti i nadzirati stanje
tereta tijekom idućeg putovanja;

5. sigurno posluživati postrojenje strojarnice
tijekom idućeg putovanja;

6. održavati ispravnim porivni pogon i
kormilarenje u tijeku idućeg putovanja;

7. ako je potrebno, pogasiti požar u bilo kojem
dijelu broda u tijeku idućeg putovanja;

8. brzo i sigurno napustiti brod i ako je
potrebno obaviti spašavanje tijekom idućeg putovanja;

9. spriječiti onečišćenje okoliša tijekom cijelog
idućeg putovanja;

10. održavati dovoljan stabilitet broda u tijeku
idućeg putovanja;

11. održavati potrebnu vodonepropusnost tijekom
cijelog idućeg putovanja;

12. ako je potrebno, za situacije nezgode,
održavati vezu u tijeku idućeg putovanja;

13. osigurati zdrave i sigurne životne i radne
uvjete na brodu u tijeku idućeg putovanja;

14. Pribaviti najveći mogući broj informacija u
slučaju nezgode (koje su dostupne putem zapisivača putnih podataka, VDR).

Uzevši u obzir sve otkrivene nedostatke, ako je odgovor
na bilo koju od ovih procjena negativan, treba ozbiljno razmisliti da li brodu
izreći mjeru zabrane isplovljenja ili ne. Kombinacija nedostataka manje
ozbiljne prirode također može opravdati zabranu isplovljenja.

3. Kao pomoć inspektoru u korištenju ovih uputa
sastavljen je popis nedostataka po grupama prema primjenjivim konvencijama
i/ili kodeksima, a priroda kojih se smatra dovoljno ozbiljnom da se opravda
mjeru zabrane isplovljenja broda. Ovaj popis nije konačan. Međutim, nedostaci
koji predstavljaju razlog za zabranu isplovljenja broda iz područja STCW 78
Međunarodne konvencije, navedeni pod točkom 3.8, su jedini nedostaci koji mogu
biti razlog za zabranu isplovljenja u okviru navedene međunarodne konvencije.

3. POPIS NEDOSTATAKA KOJI PREDSTAVLJAJU RAZLOG
ZA ZABRANU ISPLOVLJENJA BRODA

*3.1.
OPĆENITO*

Nedostatak važećih isprava, knjiga i zapisa koji
se traže primjenjivim instrumentima. Ipak, brodovi koji viju zastavu jedne od
država koje nisu članice međunarodne konvencije (primjenjivog instrumenta) ili
nisu provele druge primjenjive instrumente, nisu obvezni posjedovati svjedodžbe
propisane međunarodnom konvencijom ili drugim primjenjivim instrumentom. Zbog
toga, nedostatak tražene svjedodžbe ne predstavlja sam za sebe razlog za
zabranu isplovljenja takvih brodova; međutim, primjenom klauzule »ništa
povoljnijeg postupka«, prije nego brod isplovi traži se da u dovoljnoj mjeri
udovoljava propisima.

*3.2.
PODRUČJA POKRIVENA SOLAS KONVENCIJOM(pozivanje na pravila daje se u zagradi)*

1. Neispravan rad pogonskog stroja i drugih
važnih postrojenja kao i električnih instalacija;

2. Nedovoljna čistoća strojarnice, prekomjerna
količina mješavine vode i ulja u kaljužama, zauljenost izolacije cjevovoda
uključujući i ispušne cjevovode u strojarnici, neispravan rad uređaja za
pražnjenje kaljuža;

3. Neispravan rad električnog generatora za
nuždu, rasvjete, akumulatora i sklopki;

4. Neispravan rad glavnog i pomoćnog
kormilarskog stroja;

5. Nedostatak, nedovoljan kapacitet ili ozbiljna
zapuštenost sredstva za spašavanje, splavi ili brodica za spašavanje i njihovih
uređaja za porinuće;

6. Nedostatak, nepoštivanje propisa ili ozbiljna
zapuštenost sustava za vatrodojavu, požarnih alarma, protupožarne opreme,
stalnih protupožarnih instalacija, ventilacijskih zaslona, protupožarnih
prigušnica i uređaja za daljinsko zatvaranje i to u mjeri da ne udovoljavaju
svojoj namjeni;

7. Nedostatak, ozbiljna zapuštenost ili
neispravan rad palubne protupožarne instalacije na tankerima;

8. Nedostatak, neudotak, neudo propisima i
ozbiljna zapuštenost svjetala, signalnih tijela ili zvučnih signala za
plovidbu;

9. Nedostatak ili neispravan rad radiouređaja i
opreme namijenjenih sigurnosti plovidbe i zaštiti ljudskih života na moru;

10. Nedostatak ili neispravan rad navigacijske
opreme, imajući u vidu odredbe SOLAS-a V/16 (2);

11. Nedostatak ispravljenih plovidbenih karata
i/ili svih drugih važnih nautičkih izdanja potrebnih za namjeravano putovanje,
uzevši u obzir da se umjesto plovidbenih karata mogu koristiti i elektronske
pomorske karte;

12. Nedostatak ventilatora u neiskrećoj izvedbi
za ventilaciju pumpne stanice tereta (SOLAS 74, Glava II-2, Pravilo 4-5.4.1.)

13. Ozbiljan nedostak u operativnim zahtjevima,
opisan u poglavlju 5.5 dodatka I. MOU-a;

14. Broj, sastav ili ovlaštenja posade ne
odgovaraju ispravi o najmanjem broju članova posade za sigurnu plovidbu;

15. Nije proveden program pojačanih pregleda u
skladu sa SOLAS 74, Glava XI-1, Pravilo 2;

16. Nedostatak VDR uređaja ili neispravnost, kad
je njegova uporaba obvezna;

*3.3.
PODRUČJA POKRIVENA IBC KODEKSOM(pozivanje na pravila daje se u zagradi)*

1. Prijevoz tvari koja nije navedena u
Svjedodžbi o sposobnosti za prijevoz ili nedostatak podataka o teretu (16.2);

2. Nepostojanje ili oštećenost visokotlačnih
sigurnosnih uređaja (8.2.3);

3. Električne instalacije koje nisu u
protueksplozivnoj izvedbi ili ne udovoljavaju zahtjevima kodeksa (10.2.3);

4. Mogući izvori upaljenja u opasnim lokacijama
kako su navedeni u 10.2 (11.3.15);

5. Kršenje posebnih zahtjeva (15);

6. Prekoračenje najveće dozvoljene količine
tereta za svaki pojedini tank (16.1);

7. Nedovoljna toplinska zaštita za toplinski
osjetljive tvari (16.6).

*3.4.
PODRUČJA POKRIVENA IGC KODEKSOM(pozivanje na pravila daje se u zagradi)*

1. Prijevoz tvari koja nije navedena u
Svjedodžbi o sposobnosti za prijevoz ili nedostatak podataka o teretu (18.1);

2. Nedostatak uređaja za zatvaranje nadgrađa ili
radnih prostorija (3.2.6);

3. Pregrade koje nisu plinotijesne (3.3.2);

4. Oštećenost zaslona zraka (3.6);

5. Nedostatak ili oštećenost ventila s
daljinskim zatvaranjem (5.6);

6. Nedostatak ili oštećenost sigurnosnih ventila
(8.7);

7. Električne instalacije koje nisu u
protueksplozivnoj izvedbi ili ne udovoljavaju zahtjevima kodeksa (10.2.4);

8. Ventilatori koji se nalaze u blizini prostora
tereta, a nisu ispravni (12.1);

9. Alarmi tlaka u tankovima tereta koji nisu
ispravni (13.4.1);

10. Uređaji za otkrivanje plinova i/ili otrovnih
plinova koji nisu ispravni (13.6);

11. Nedostatak valjane svjedodžbe i inhibitorskoj
tvari kod prijevoza tereta koji se inhibiraju (17/19).

*3.5.
PODRUČJA POKRIVENA KONVENCIJOM O TERETNIM VODNIM LINIJAMA*

1. Znatno oštećene ili korodirane površine ili
rupičasta korozija na limovima ili njihovim ukrepama na palubama i na trupu, koje
mogu narušiti sposobnost broda za plovidbu ili čvrstoću kod lokalnih
naprezanja, osim ako su obavljeni primjereni privremeni popravci koji omogućuju
putovanje do luke gdje će se obaviti trajni popravci;

2. Očiti slučajevi nedovoljnog stabiliteta;

3. Nedostatak dovoljnih i pouzdanih podataka u
ovjerenoj formi, koji zapovjedniku omogućuju da brzo i jednostavno može ukrcati
i balastirati brod na način da se u svim fazama i različitim uvjetima putovanja
održi stabilitet broda u sigurnim granicama i da se izbjegne mogućnost i
nastanak neprihvatljivih naprezanja brodskog trupa;

4. Nedostatak, znatnija zapuštenost ili
neispravnost uređaja za zatvaranje, grotlenih uređaja i vodonepropusnih vrata;

5. Prekrcanost;

6. Nedostatak zagaznica ili slučaj kad one nisu
čitljive.

*3.6.
PODRUČJA POKRIVENA KONVENCIJOM MARPOL, PRILOGOM I (pozivanje na pravila daje se
u zagradi)*

1. Nedostatak, ozbiljna zapuštenost ili
neispravan rad opreme za filtriranje kaljužne vode, sustava za motrenje količine
ulja u ispustu balasta ili ispirne vode i 15 PPM alarmnog uređaja;

2. Prazan dio zapremine taložnog tanka ili tanka
otpadnih ulja nedovoljan za namjeravano putovanje:

3. Nepostojanje Knjige ulja (20.5);

4. Ugrađen zaobilazni cjevovod u svrhu neovlaštenog
izljeva.

5. Mapa izvještaja o pregledima nedostaje ili
nije u skladu s pravilom 13G(3)(b) MARPOL konvencije;

*3.7.
PODRUČJA POKRIVENA KONVENCIJOM MARPOL, PRILOGOM II (pozivanje na pravila daje
se u zagradi)*

1. Nepostojanje P&A priručnika;

2. Teret nije kategoriziran (3.4);

3. Nepostojanje Knjige tereta (9.6);

4. Prijevoz uljastih tereta ako nije udovoljeno
zahtjevima ili svjedodžbe nisu propisno nadopunjene ili ispravljene (14);

5. Ugrađen zaobilazni cjevovod u svrhu
neovlaštenog izljeva.

*3.8. PODRUČJA
POKRIVENA STCW KONVECIJOM*

1. propust pomoraca koji ne posjeduju
svjedodžbu, odgovarajuću svjedodžbu, valjano oslobađanje ili ne mogu dokazati
na temelju isprava da su upravi države zastave podnijeli prijavu za izdavanje
odobrenja;

2. neudovoljavanje primjenjivim zahtjevima
uprave države zastave glede najmanjeg broja članova posade za sigurnu plovidbu;

3. neudovoljavanje rasporeda držanja straže
palube ili stroja zahtjevima postavljenim za brod od strane uprave države
zastave;

4. izostanak u straži osobe osposobljene za rad
s opremom bitnom za sigurnu plovidbu, sigurne radijske veze ili sprečavanje
onečišćenja pomorskog okoliša;

5. nemogućnost pružanja dokaza o stručnoj
osposobljenosti pomoraca za obavljanje dodijeljenih dužnosti glede sigurnosti
broda i sprečavanja onečišćenja;

6. nemogućnost osiguravanja sposobnih i dovoljno
odmornih osoba za prvu stražu na početku putovanja i za naredne izmjene straže.

*3.9.
PODRUČJA POKRIVENA ILO KONVENCIJAMA*

1. Nedovoljne zalihe hrane za putovanje do
sljedeće luke;

2. Nedovoljne zalihe pitke vode za putovanje do
sljedeće luke;

3. Neprihvatljivo niski sanitarni uvjeti na
brodu;

4. Nedostatak grijanja prostorija posade na
brodu uposlenom u područjima gdje temperature mogu biti vrlo niske;

5. Prevelike količine smeća i otpada, zakrčenost
prolaza i prostorija smještaja posade opremom ili teretom ili drugi oblik
ugrožavanja sigurnosti.

6. Očiti dokaz da su članovi posade koji su dio
plovidbene straže ili na drugim dužnostima na brodu premoreni za obavljanje
prve i sljedećih smjena straže.

*3.10.
PODRUČJA KOJA NE OPRAVDAVAJU ZABRANU ISPLOVLJENJA ALI MOGU NPR. ZAHTIJEVATI
PREKID RADA S TERETOM*

Neispravan rad ili održavanje sustava inertnog
plina, stanje teretnih uređaja ili strojeva koje može biti dovoljna osnova za
prekid rada s teretom.

DODATAK XVI.

**ZAHTJEVI KOJI SE ODNOSE NA ZAPISIVAČ PODATAKA O PUTOVANJU
(VDR)**

(u svezi članka 54.,
stavak 3.)

Brodovi sljedećih kategorija moraju, kad
uplovljavaju u hrvatske luke, biti opremljeni zapisivačem podataka o putovanju
(VDR), koji udovoljava funkcionalnim normama iz IMO Rez. A.861(20) i ispitnim
normama sadržanim u Normi broj 61996 Međunarodne komisije za elektrotehniku
(IEC):

– putnički brodovi izgrađeni na ili nakon 1.
srpnja 2002.;

– Ro-Ro putnički brodovi izgrađeni prije 1.
srpnja 2002., ne kasnije od prvog tehničkog pregleda na ili nakon 1. srpnja
2002.;

– putnički brodovi osim ro-ro putničkih brodova,
izgrađeni prije 1. srpnja 2002., ne kasnije od 1. siječnja 2004.;

– brodovi osim putničkih, tonaže 3000 BT i veće,
izgrađeni na ili nakon 1. srpnja 2002.

Brodovi sljedećih kategorija i izgrađeni prije
1. srpnja 2002. moraju, kada uplovljavaju u hrvatske luke, biti opremljeni sa
zapisivačem podataka o putovanju (VDR) koji udovoljava odgovarajućim normama
IMO-a:

– teretni brodovi tonaže 20000 BT i veće, ne
kasnije od datuma određenog od strane IMO-a;

– teretni brodovi tonaže 3000 BT i veće, ali
manje od 20000 BT, ne kasnije od datuma određenog od strane IMO-a.

DODATAK XVII.

**OBJAVA INFORMACIJA O ZABRANI ISPLOVLJENJA I INSPEKCIJSKIM
PREGLEDIMA U HRVATSKIM LUKAMA**

(u svezi članka 64.,
stavak 1. i 2.)

I. Informacija objavljena u skladu s člankom
64., stavak 1. i 2., mora sadržavati sljedeće:

– ime broda;

– IMO broj;

– vrstu broda;

– bruto tonažu (BT);

– godinu gradnje kako je utvrđeno na temelju
datuma navedenog u brodskim svjedodžbama o sigurnosti;

– ime i adresa vlasnika ili kompanije broda;

– u slučaju kada brodovi prevoze tekuće ili
krute terete u razlivenom/rasutom stanju, ime i adresu unajmitelja odgovornog
za odabir broda i vrstu ugovora o najmu;

– zastavu broda;

– klasifikacijko društvo ili klasifikacijska
društva, kada je primjenjivo, koje(a) je/su izdalo(a) svjedodžbu o klasi, ako
postoji;

– klasifikacijko društvo ili klasifikacijska
društva i/ili neka druga strana koja je/su izdala svjedodžbe brodu u ime države
zastave, sukladno primjenjivim međunarodnim konvencijama, navodeći naziv
izdanih svjedodžbi;

– luku i datum posljednjeg proširenog
inspekcijskog pregleda navodeći, kada je primjereno, je li izrečena mjera
zabrane isplovljenja;

– luku i datum posljednjeg specijalnog pregleda
i naziv organizacije koja je obavila pregled;

– broj zabrana isplovljenja tijekom prethodna 24
mjeseca;

– državu i luku zaustavljanja;

– datum ukidanja zabrane isplovljenja;

– trajanje zabrane isplovljenja, u danima;

– broj utvrđenih nedostataka i razloga za
zaustavljanje, navedeni jasno i nedvosmisleno;

– opis poduzetih mjera od strane nadležnih
vlasti i, kada je primjenjivo, od strane klasifikacijskog društva nakon zabrane
isplovljenja;

– ako je brodu određena mjera odbijanja
uplovljenja u luke Memoranduma, razlog za izrečenu mjeru, na jasan i
nedvosmislen vosmislen an>

– napomenu, kada je primjenjivo, je li
klasifikacijsko društvo ili drugo privatno tijelo koje je obavilo pregled
odgovorno za nedostatke koji su, sami ili u kombinaciji, doveli do
zaustavljanja broda;

– opis poduzetih mjera u slučaju kada je brodu
bilo dopušteno da proslijedi do najbližeg odgovarajućeg brodogradilišta ili je brodu
bila izrečena mjera odbijanja uplovljenja u luke Memoranduma.

II. Informacije u svezi pregledanih brodova koje
se objavljuju u skladu s člankom 64. stavak 2. moraju sadržavati sljedeće:

– ime broda;

– IMO broj;

– vrstu broda;

– bruto tonažu (BT);

– godinu gradnje;

– ime i adresa vlasnika ili kompanije broda;

– u slučaju kada brodovi prevoze tekuće ili
krute terete u razlivenom/rasutom stanju, ime i adresu unajmitelja odgovornog
za odabir broda i vrstu ugovora o najmu;

– zastavu broda;

– klasifikacijko društvo ili klasifikacijska
društva, kada je primjenjivo, koje(a) je/su izdalo(a) svjedodžbu o klasi, ako
postoji;

– klasifikacijko društvo ili klasifikacijska
društva i/ili neka druga strana koja je/su izdala svjedodžbe brodu u ime države
zastave, sukladno primjenjivim međunarodnim konvencijama, navodeći naziv
izdanih svjedodžbi;

– državu, luku i datum inspekcijskog pregleda;

– broj i prirodu nedostataka.

DODATAK XVIII.

**PODACI KOJI SE DOSTAVLJAJU EUROPSKOJ KOMISIJI ZBOG PRAĆENJA
PRIMJENE**

(u svezi članka 65.)

1. Svake godine Ministarstvo će do 1. travnja
dostaviti Europskoj komisiji sljedeće podatke za prethodnu godinu:

1.1. Broj inspektora zaposlenih u Ministarstvu
koji obavljaju poslove inspekcijskog nadzora nad stranim brodovima u okviru
nadzora države luke.

Ovi podaci dostavljaju se Europskoj komisiji
koristeći sljedeći tablični predložak.

|  |  |  |  |
| --- | --- | --- | --- |
| LUKA/PODRUČJE | BROJ INSPEKTORA S PUNIM RADNIM VREMENOM | BROJ INSPEKTORA SA SKRAĆENIM RADNIM VREMENOM(1) | UKUPAN BROJ INSPEKTORA U ODNOSU NA PUNO RADNO VRIJEME |
|  |  |  |  |
| Luka Y, |  |  |  |
| Ukupno |  |  |  |

 \_\_\_\_\_\_\_

(1)
Kada inspekcijski pregledi koji se obavljaju u okviru nadzora države luke predstavljaju
samo dio inspekcijskog posla, ukupan broj inspektora potrebno je pretvoriti u
broj inspektora koji odgovara broju inspektora s punim radnim vremenom.

Ove informacije potrebno je dati na razini
države za sve luke u Republici Hrvatskoj. Za potrebe ovog Dodatka, pojam luke
obuhvaća pojedinačnu luku i zemljopisno područje koje pokriva inspektor ili tim
inspektora, koje može uključivati i više luka gdje je primjenjivo. Isti
inspektor može raditi u više od jedne luke/zemljopisnog područja.

1.2. Ukupan broj uplovljenja individualnih
brodova u luke na razini države.

2. Ministarstvo će:

a) svakih šest mjeseci dostaviti Europskoj
komisiji popis kretanja individualnih brodova, osim trajekata na redovnim linijama,
koji su uplovili u hrvatske luke, koji će sadržavati IMO broj svakog broda i
datum dolaska; ili

b) dostaviti u Sirenac IMO brojeve i datum
dolaska brodova, osim trajekata na redovnim linijama, koji dnevno uplovljavaju
u hrvatske luke.

Ministarstvo će dostaviti Europskoj komisiji
popis trajekata na redovnim linijama navedenim u točkama a) i b), najkasnije
šest mjeseci nakon primjene ovog Dodatka, a nakon toga prilikom svake promjene
na tim linijama.

DODATAK XIX.

**POSEBNI ZAHTJEVI ZA KOMPANIJE**

(u svezi članka 84.
stavak 1., članka 85., stavak 1. i članka 88., stavak 1.)

Inspektor će prilikom obavljanja početne
provjere u svezi s kompanijom, početnog posebnog pregleda, redovnog posebnog
pregleda i drugih pregleda provjeriti sljedeće zahtjeve koje su kompanije dužne
osigurati na svojim ro-ro putničkim brodovima i brzim putničkim plovilima:

1.
da li je zapovjednik odgovarajuće obaviješten o dostupnosti obalnih
navigacijskih vodiljnih sustava i o ostalim informacijskim shemama koje mu
pomažu u sigurnom vođenju broda na putovanju, prije nego ro-ro putnički brod
ili brzo putničko plovilo isplovi iz luke, te da koristi uspostavljene sheme za
pružanje navigacijskih uputa i informacija;

2.
da li se primjenjuju odgovarajuće odredbe članaka 2. do 6. MSC/Cirkulara 699, s
izmjenama smjernica o sigurnosnim uputstvima za putnike;

3.
da li je tablica rasporeda radnog vremena postavljena na vidljivom mjestu na
brodu, te da li sadrži:

(a) raspored rada na moru i u luci, i

(b) najveći broj sati rada ili najmanji broj sati odmora za članove posade koji
drže stražu;

4.
da zapovjednik nema zapreka za donošenje odluka, koje su prema njegovoj
stručnoj procjeni potrebne za sigurnu plovidbu i operacije broda, posebno u
lošim vremenskim uvjetima i stanju mora;

5.
da li zapovjednik vodi zapise o navigacijskim aktivnostima i incidentima koji
su važni za sigurnost plovidbe;

6.
da li su bilo kakva oštećenja ili stalna iskrivljenja vrata na oplati broda,
kao i same oplate, koja mogu utjecati na cjelovitost ro-ro putničkog broda ili
brzog putničkog plovila, te oštećenja na opremi za pričvršćenje takvih vrata,
odmah prijavljena državi zastave i državi domaćinu te odmah popravljena na
njihovo zadovoljstvo;

7.
da li na brodu postoji ažurirani plan putovanja prije isplovljenja ro-ro
putničkog broda ili brzog putničkog plovila na njegovu plovidbu. Pri izradi
plana putovanja moraju se uzeti u obzir uputstva iz IMO Rezolucije A.893(21);

8.
da li su putnicima na brodu dostupne informacije o uslugama i pomoći koje su na
raspolaganju starijim i nemoćnim osobama, te da li su one dostupne u obliku
prikladnom za osobe oštećena vida.

DODATAK XX.

**POSTUPCI ZA PROVOĐENJE POSEBNIH PREGLEDA**

(u svezi članka 85.,
stavak 1. i članka 88., stavak 1. i 2.)

1.
Posebni pregled ima za svrhu osigurati da su statutorni zahtjevi, a posebno oni
u svezi s konstrukcijom, pregrađivanjem i stabilitetom, strojevima i
električnim instalacijama, ukrcajem, stabilitetom, protupožarnom zaštitom,
najvećim dopuštenim brojem putnika, sredstvima za spašavanje i prijevozom
opasnih tvari, radio komunikacijama i navigacijom u potpunosti ispunjeni, te
takav pregled mora gdje je primjenjivo obuhvaćati najmanje sljedeće:

–          upućivanje generatora u
nuždi,

–          pregled rasvjete u
nuždi,

–          pregled izvora
napajanja u nuždi za radioinstalacije,

–          testiranje javnog
rajavnog
rapan>

–          protupožarna vježba,
uključujući demonstraciju upotrebe opreme za gasioca,

–          pregled rada
protupožarne pumpe u nuždi s dvije protupožarne cijevi spojene na glavni
požarni vod,

–          kontrola rada daljinskog
gašenja dobave goriva za kotlove, glavne i pomoćne strojeve i gašenje
ventilacije,

–          kontrola rada
daljinskog i lokalnog upravljanja protupožarnim zaklopkama,

–          testiranje sustava
otkrivanja požara i požarnih alarma,

–          testiranje pravilnog
zatvaranja protupožarnih vrata,

–          rad kaljužnih pumpi,

–          zatvaranje
vodonepropusnih pregradnih vrata, lokalno i daljinski,

–          utvrditi da li su
ključne osobe na brodu upoznate s Planom kontrole oštećenja,

–          spuštanje najmanje
jedne brodice za prikupljanje i jedne brodice za spašavanje u more, upućivanje
i testiranje motora i kormilarskog sustava, i ponovno vraćanje brodica na
njihovo mjesto na brodu,

–          provjeru stanja
inventara svih brodica za spašavanje i za prikupljanje,

–          testiranje brodskog
kormilarskog stroja i pomoćnog kormilarskog stroja.

2.
Posebni pregled mora uključiti provjeru planiranog sustava održavanja na brodu.

3.
Posebni pregled mora se usredotočiti na familijarizaciju članova posade i
njihovu učinkovitost u provođenju sigurnosnih postupaka, postupaka u nuždi,
održavanju, radnim postupcima, sigurnosti putnika, postupcima na zapovjedničkom
mostu i postupcima u svezi s teretom i vozilima. Treba provjeriti zapise u
brodskom dnevniku vezane uz sposobnost pomoraca da razumiju i, gdje je
potrebno, da daju naredbe i upute, te da daju povratna izvješća na zajedničkom
radnom jeziku. Provjeriti postojanje dokumentiranih dokaza da su članovi posade
uspješno položili posebne tečajeve, posebno u odnosu na:

–          upravljanje masama,

–          familijarizaciju,

–          osposobljavanje za
sigurnost za osoblje koje izravno pomaže putnicima u prostorima za putnike, a
posebno starijim i nemoćnim osobama u slučaju nenadane situacije, i

–          upravljanje kriznim
situacijama i tečaj o ljudskom ponašanju.

Posebni pregled mora uključiti i procjenu da li sastavljanje popisa putnika
uzrokuje nepotrebno zamaranje posebno onih članova posade koji održavaju
stražu.

4.
Svjedodžbe o osposobljenosti članova posade izdate od strane trećih država
priznat će se samo onda kada udovoljavaju Pravilu I/10 izmijenjene i dopunjene
STCW 78 međunarodne konvencije.

DODATAK XXI.

**SMJERNICE ZA INSPEKTORE U PROVOĐENJU NENAJAVLJENIH PREGLEDA
TIJEKOM PLOVIDBE BRODA NA REDOVNOJ LINIJI**

(u svezi članka 88., stavak
1.)

*1. Podaci
o putnicima*

Provjeriti sredstva ili načine kojima se
osigurava da broj putnika koji je ro-ro putnički brod ili brzo putničko plovilo
ovlašteno prevoziti nije prekoračen. Provjeriti da sustav za registraciju
putnika udovoljava zahtjevima, te njegovu učinkovitost. Kako se podaci o
ukupnom broju putnika na brodu dostavljaju zapovjedniku i, ako je primjenjivo,
kako se putnici koji polaze na putovanje u oba smjera bez odlaska na obalu
uključuju u ukupni broj za povratno putovanje.

*2. Podaci
o ukrcanom teretu i stabilitetu*

Provjeriti da su kada je primjenjivo, ugrađene
pouzdane zagaznice. Provjeriti da su poduzete mjere da brod nije prekrcan i da
odgovarajuća teretna linija nije potopljena. Utvrditi da je procjena stanja
krcanja i stabiliteta u skladu sa zahtjevima. Utvrditi da je teret na vozilima
i ostali teret izvagan gdje se to zahtjeva i da su podaci o tome dostavljeni na
brod za izračun stabiliteta. Provjeriti da li se Plan kontrole oštećenja stalno
konzultira i da su knjige koje sadrže podatke o kontroli oštećenja dostupne
brodskim časnicima.

*3.
Spremnost za plovidbu*

Provjeriti postupke kojima se osigurava da je
brod spreman za plovidbu prije napuštanja veza, što treba uključiti obvezu
izvješćivanja da su sva vodonepropusna vrata na oplati i vrata otporna na
atmosferilije zatvorena. Da su sva vrata na palubama za ukrcaj vozila zatvorena
prije nego brod napusti vez, odnosno da ostanu otvorena samo onoliko koliko je
potrebno da se zatvori pramčani vizir, nadalje provjeriti uređaje za zatvaranje
pramčanih, bočnih i krmenih vrata, te prisutnost pokaznih svjetala i TV nadzora
koji pokazuje njihovo stanje na komandnom mostu. Svaka poteškoća s radom
pokaznih svjetala, posebno sklopki na vratima, mora se provjeriti i o istoj
izvjestiti.

*4. Sigurnosne
obavijesti*

Provjeriti sadržaj sigurnosnih obavijesti kao i
da li su sigurnosne upute za nenadane situacije izložene na odgovarajućim
jezicima. Da li se uobičajene sigurnosne obavijesti objavljuju na početku
putovanja te da li se čuju u svim javnim prostorima, uključujući i otvorene
palube na koje putnici imaju dozvoljen pristup.

*5. Zapisi
u dnevnik*

Provjeriti zapise u dnevniku kako bi se utvrdilo
da postoje zapisi o zatvaranju pramčanih, krmenih i drugih vodonepropusnih
vrata i vrata otpornih na atmosferilije, zapisi o održavanju vježbi za
zatvaranje pregradnih vodonepropusnih vrata, testiranju kormilarskog stroja,
itd. Također provjeriti zapise o gazu, nadvođu, stabilitetu, te utvrditi da li
su zapisi na radnom jeziku posade.

*6. Opasne
tvari*

Provjeriti da li se svaka opasna ili
onečišćujuća tvar prevozi u skladu s primjenjivim propisima, i posebno da li je
dostavljena deklaracija o opasnim ili onečišćujućim tvarima zajedno s popisom
ili planom slaganja koji pokazuje njihovu lokaciju na brodu, te da je prijevoz
određenog tereta dozvoljen na putničkom brodu, kao i da su opasne ili
onečišćujuće tvari pravilno označene, obilježene, složene, pričvršćene i
odijeljene.

Provjeriti da li su vozila koja prevoze opasne i
onečišćujuće tvari pravilno obilježena (plakatirana) i pričvršćena. Da li je,
kada se prevoze opasne i onečišćujuće tvari, preslik odgovarajućeg popisa ili
plana slaganja dostupan i na kopnu. Da li je zapovjednik upoznat s obvezom
prijavljivanja prema posebnom propisu kojim se uređuje prijevoz i rukovanje
opasnim tvarima, kao i s uputstvima za iznenadne situacije koja se moraju
slijediti, kao i s pružanjem prve pomoći u slučaju incidenta s opasnim ili
onečišćujućim tvarima. Provjeriti da li su sredstva za ventilaciju paluba
vozila u upotrebi čitavo vrijeme, te da li je ventilacija pojačana kada rade
motori vozila, te da li postoji indikacija na zapovjedničkom mostu o radu
ventilacije na palubama vozila.

*7.
Pričvršćenje teretnih vozila*

Provjeriti kako su pričvršćena teretna vozila,
na primjer, grupno slaganje ili pojedinačno pričvršćivanje. Da li postoji
dovoljan broj jakih pričvrsnih točaka. Da li postoje sredstva za prišvršćenje
teretnih vozila u slučaju lošeg vremena ili ako se takvo vrijeme očekuje. Na
koji način se pričvršćuju putnički vagoni i motor-kotači, ako ih ima. Da li se
priručnik za prišvršćenje tereta nalazi na brodu.

*8. Palube
vozila*

Provjeriti da li se posebne kategorije ro-ro
teretnih prostora neprestano ophode ili nadziru putem TV nadzornog sustava kako
bi se kretanje vozila u lošim vremenskim uvjetima kao i nedozvoljeni ulazljeni ulazu takve prostore mogao nadzirati. Da li su protupožarna vrata i ulazi
stalno zatvoreni i da li postoje izložene obavijesti da putnicima nije
dozvoljen pristup na palubu vozila dok je brod u plovidbi.

*9.
Zatvaranje vodonepropusnih vrata*

Provjeriti da li se primjenjuju radne upute u
svezi s pregradnim vodonepropusnim vratima. Da li se provode zahtjevane vježbe.
Da li se kontrola vrata s mosta drži kada je to moguće na lokalnoj kontroli. Da
li se vrata drže zatvorenima u uvjetima smanjene vidljivosti i u svakoj opasnoj
situaciji. Da li je posada upućena da na pravi način upravlja vratima i da li
je svjesna opasnosti njihove pogrešne uporabe.

*10.
Požarne ophodnje*

Provjeriti postojanost učinkovitih ophodnji koje
mogu na vrijeme otkriti svaku vatru. Ove ophodnje moraju obuhvatiti i posebna
teretna područja gdje ne postoji stabilni sustav za otkrivanje i uzbunjivanje,
s time da se ova područja mogu ophoditi kako je navedeno u točki 8. ovog
Dodatka.

*11. Komunikacija
u slučaju iznenadnih situacija*

Provjeriti da li ima dovoljno članova posade u
skladu s listom uzbune za pomoć putnicima u slučaju iznenadne situacije, te da
li su jasno uočljivi i sposobni komunicirati s putnicima u iznenadnoj
situaciji, uzimajući pritom u obzir prikladnu i odgovarajuću kombinaciju svakog
od sljedećih čimbenika:

a)
jezik ili jezike koji odgovaraju većini nacionalnosti putnika koji se prevoze
na određenoj liniji;

b)
vjerojatnost da sposobnost korištenja osnovnog engleskog vokabulara za temeljna
uputstva može predstavljati način komunikacije s putnicima u slučaju potrebe da
im se pomogne, bez obzira da li putnici i članovi posade govore istim jezikom;

c)
moguću potrebu za komunikacijom za vrijeme iznenadne situacije upotrebom drugih
sredstava (npr. pokazivanjem, ručnim znakovima, ili privlačenjem pažnje na
mjesto pokazivanja, mjesto uzbune, sredstva za spašavanje ili puteve izvlačenja
onda kada je govorna komunikacija nepraktična);

d)
stupanj do kojeg su potpuna sigurnosna uputstva pružena put­nicima na njihovom
materinjem jeziku ili jezicima;

e)
jezici na kojima se u iznenadnoj situaciji mogu emitirati sigurnosne obavijesti
za vrijeme iznenadne situacije ili vježbe kako bi se prenijelo potrebno
uputstvo putnicima i olakšalo članovima posade u pomaganju putnicima.

*12. Radni
jezik među članovima posade*

Provjeriti da li je uspostavljen radni jezik u
svrhu učinkovitog djelovanja posade u svezi sa sigurnošću, te da se na ovom
jeziku zapisuje u brodskom dnevniku.

*13.
Sigurnosna oprema*

Provjeriti da li su sredstva za spašavanje i
protupožarna sredstva, uključujući protupožarna vrata i druge elemente
strukturne protupožarne zaštite održavana i spremna za pregled. Da li su
protupožarni planovi stalno izloženi odnosno da li su priručnici koji sadrže
slične podatke dostupni brodskim časnicima. Da li je smještaj pojasa za
spašavanje odgovarajući i da li su dječji pojasi za spašavanje jasno uočljivi.
Da način ukrcaja vozila ne sprečava korištenje sredstava za kontrolu požara,
sredstava za hitno zaustavljanje, upravljanje olujnim ventilima, itd. koji mogu
biti smješteni na palubi vozila.

*14.
Navigacijska i radiooprema*

Provjeriti da li je u funkciji oprema za
navigaciju i radiokomunikaciju, uključujući i EPIRB-e.

*15.
Dodatna rasvjeta u nuždi*

Provjeriti da li je ugrađena dodatna rasvjeta u
nuždi, gdje se zahtjeva propisima i da li se čuvaju zapisi nedostacima.

*16. Izlazi
u nuždi*

Provjeriti da li su izlazi u nuždi obilježeni u
skladu s primjenjivim propisima, da li su osvijetljeni, te da li imaju
napajanje iz glavnog izvora i iz izvora napajanja u nuždi. Da li su vozila
ukrcana tako da ne smetaju putmetaju putza u nuždi tamo gdje takvi izlazi
prolaze preko ili kroz palube vozila. Provjeriti da li su izlazi, posebno oni u
bescarinskim prodavaonicama, slobodni za prolaz, te da nisu blokirani robom.

*17. Knjige
postupaka*

Provjeriti da li su preslici knjige postupaka
osigurani za zapovjednika i svakog starijeg časnika i da li su drugi preslici
dostupni svim članovima posade. Da li postoji lista provjere koja pokriva
pripremu za isplovljenje i druge postupke.

*18.
Čistoća strojarnice*

Provjeriti da li se strojarnica održava čistom i
u skladu s postupcima za održavanje.

*19.
Odlaganje smeća*

Provjeriti da li su sredstva za rukovanje i
odlaganje smeća u zadovoljavajućem stanju.

*20.
Planirano održavanje*

Sve kompanije moraju imati specifične stalne
zapovijedi, s planiranim sustavom održavanja, za sva područja povezana sa
sigurnošću uključujući pramčana i krmena vrata i bočne otvore, zajedno s
njihovim uređajima za zatvaranje, ali isto tako i za strojarnicu i sigurnosnu
opremu. Provjeriti da li postoje planovi za povremenu provjeru svih elemenata
kako bi se standard sigurnosti održao na najvišoj razini. Provjeriti da li
postoje postupci za zapisivanje nedostataka i potvrđivanje da su odgovarajuće
otklonjeni kako bi zapovjednik i zadužena osoba na kopnu unutar sustava
upravljanja sigurnošću kompanije bili upoznati s nedostacima i obaviješteni o
njihovom otklanjanju u određenom roku. Povremene provjere rada unutarnjih i
vanjskih sredstava za zatvaranje pramčanih vrata, moraju uključiti pokazatelje,
opremu za nadzor, sve palubne otvore za otjecanje vode u prostoru između
pramčanog vizira i unutarnjih vrata, te posebno mehanizam za zatvaranje i
njegov pridruženi hidraulički sustav.

*21.
Obavljanje plovidbe*

Za vrijeme plovidbe treba iskoristiti mogućnost provjere
prenapučenosti putnicima, uključujući raspoloživost sjedala i blokiranje
prolaza, stepeništa i izlaza u nuždi putničkom prtljagom i putnicima koji nisu
u mogućnosti pronaći sjedala. Provjeriti da li je paluba vozila ispražnjena od
putnika prije isplovljenja broda, te da oni nemaju mogućnost ponovnog pristupa
sve do samog pristajanja broda u luci.

Pravilnik, NN 127/2005-2370